Mestské zastupiteľstvo v Košiciach

Z á p i s n i c a
zo XIV. rokovania Mestského zastupiteľstva v Košiciach, zo dňa 24.4.2008

Prítomní: podľa prezenčných listín

	Rokovanie mestského zastupiteľstva otvoril a viedol Ing. František Knapík, primátor mesta Košice. Aktuálny počet poslancov v úvode rokovania bol 32, preto konštatoval, že mestské zastupiteľstvo je uznášania schopné.

K programu rokovania

p. Knapík, primátor mesta Košice – Program XIV. rokovania mestského zastupiteľstva
	bol zvolaný riadnou pozvánkou.  Doplnil ho o tieto body:
24/1 – 1. úprava rozpočtu mesta Košice
15/1 – Výškové zónovanie mesta Košice
Vzhľadom na aktuálnu situáciu, ktorá naberá na dôležitosti a význame navrhol zaradiť bod:
	11/1 -  Vyhlásenie MZ k prejavom rasovej neznášanlivosti v meste Košice.
Mestské zastupiteľstvo sa touto problematikou zaoberalo už v decembri, ale zdá sa, že treba v tomto smere urobiť aj konkrétne opatrenia a konkrétne kroky z úrovne mesta, aby týmto prejavom podľa možnosti čo najviac čelili a zamedzili.
Ako predkladateľ stiahol z rokovania bod 8 – Návrh VZN mesta Košice o užívaní miestnych komunikácií a iných verejných priestranstiev a verejno-prospešných zariadení. Návrh má isté miesta, ktoré z hľadiska formulácie a aplikácie v praxi nie sú úplne jednoznačné. Návrh bude treba dopracovať, dostať to do legislatívne čistej podoby a vrátia sa k tomu na najbližšom rokovaní MZ.
Rovnako v spojitosti s prerokovaním Štatútu mesta by sa prorokoval aj rokovací poriadok, preto stiahol návrh na zmeny a doplnky rokovacieho poriadku MZ v Košiciach, čiže bod č. 9.

p. Balún, poslanec MZ – Doplnil bod 24/1 o odsúhlasenie dotácií.

p. Čečko, námestník primátora mesta Košice – Nadviazal na p. Balúna s technickou
záležitosťou. Ak bude schválené prerokovanie 1. úpravy rozpočtu mesta Košice na rok 2008, tak potom v diskusii predsedovia komisií kultúry, cirkví, školstva a športu môžu predložiť návrh na prerozdelenie už schválených dotácií pre konkrétne subjekty a navrhované činnosti. 
Do programu navrhol zaradiť bod 38/1 – Predaj budovy a pozemkov v k. ú. Košická Nová Ves pre MČ Košická Nová Ves.

p. Vargovčák, námestník primátora mesta Košice -  Navrhol ako bod 14/1 Predloženie 
žiadosti o NFP na schválenie spolufinancovania projektov operačného programu Vzdelávanie.

p. Melichárek, poslanec MZ – Navrhol zaradiť do programu bod 15/1 – Informáciu 
o činnosti komisie mestského zastupiteľstva na ochranu verejného záujmu pri výkone funkcií verejných funkcionárov.

p. Cengel, poslanec MZ – Ako bod 30/1 navrhol zaradiť odpredaj nebytového 
priestoru v k. ú. Staré mesto.

p. Gamcová, poslankyňa MZ – Navrhla zaradiť  v závere rokovania vyjadrenie , ktoré 
bolo schválené uznesením č. 170 z 27.6.2007 a týka sa porušenia stavebného zákona, na ktorý je už prokurátorský protest. Pripravila by pre všetkých poslancov informáciu, aby vedeli o čo sa jedná. 

p. Halenár, poslanec MZ – Navrhol doplniť program rokovania o bod 19/1 – 
Majetková komisia. Jedná sa o návrh pre pána námestníka Čečka, ako predsedu majetkovej komisie a jedná sa o doplnenie majetkovej komisie o jedného z troch poslancov Gamcová, Kočiš, Halenár do komisie, pretože jedine oni traja hlasovali z celého zboru poslancov proti nezákonnému predaju majetku mesta.

p. Knapík, primátor mesta Košice – Uzavrel možnosť dopĺňať program a dal hlasovať 
o jednotlivých návrhoch. 

Hlasovanie č. 1 o zaradení bodu 24/1 – Návrh 1. úpravy rozpočtu na rok 2008:
za 39, proti 1, zdržal sa -.

p. Knapík, primátor mesta Košice – Konštatoval, že bod 24/1 bol zaradený do 
programu rokovania.

Hlasovanie č. 2 o zaradení bodu 15/1 -  Výškové zónovanie mesta Košice
za 37, proti -, zdržali sa 3.

p. Knapík, primátor mesta Košice – Konštatoval, že bod 15/1 bol zaradený do 
programu rokovania.

Hlasovanie č. 3 o zaradení bodu 11/1 -  Vyhlásenie mestského zastupiteľstva 
k odsúdeniu prejavov rasovej neznášanlivosti v meste Košice:
za 39, proti -, zdržal sa -.

p. Knapík, primátor mesta Košice – Konštatoval, že bod 11/1 bol zaradený do 
programu rokovania.

Hlasovanie č. 4 o zaradení bodu 38/1 – Predaj nehnuteľnosti v k. ú. Košická Nová Ves
pre MČ Košice – Košická Nová Ves:
za 38, proti 1, zdržal sa -.
p. Knapík, primátor mesta Košice – Konštatoval, že bod 38/1 bol zaradený do 
programu rokovania.

Hlasovanie č. 5 o zaradení bodu 14/1-  Žiadosť o NFP v rámci operačného programu 
Vzdelávanie:
za 36, proti 1, zdržal sa 1.

p. Knapík, primátor mesta Košice – Konštatoval, že bod 14/1 bol zaradený do 
programu rokovania.

Hlasovanie č. 6 o zaradení bodu 15/2 – Informácia o činnosti komisie MZ na ochranu verejných činiteľov pri výkone verejnej funkcie:
za 40, proti -, zdržal sa -.

p. Knapík, primátor mesta Košice – Konštatoval, že bod 15/2 bol zaradený do 
programu rokovania.

Hlasovanie č. 7 o zaradení bodu 30/1 – Odpredaj nebytového priestoru v k. ú. Staré mesto:
za 39, proti 1, zdržal sa -. 

p. Knapík, primátor mesta Košice – Konštatoval, že bod 30/1 bol zaradený do 
programu rokovania.

Hlasovanie č. 8 za zaradenie bodu  č. 42/1 Problematika k zmene uznesenia podľa návrhu k p. Gamcovej:
za 16, proti 3, zdržali sa 17.

p. Knapík, primátor mesta Košice – Konštatoval, že bod 42/1 nebol zaradený do 
programu rokovania.

Hlasovanie č. 9 za zaradenie bodu č. 19/1 o doplnení majetkovej komisie:
za 11, proti 7, zdržali sa 22.

p. Knapík, primátor mesta Košice – Konštatoval, že bod 19/1 nebol zaradený do 
programu rokovania.

Hlasovanie č. 10 o celkovom programe:
za 39, proti 1, zdržal sa -.

p. Knapík, primátor mesta Košice – Konštatoval, že program rokovania bol schválený. 

––-     ––-     ––-
Overovatelia zápisnice:
Ing. Eva Hulmečíková
Ing. Viktor Jeník
Návrhová komisia:
	SMER-SD, ĽS-HZDS			Tibor Horváth
	KDH						Peter Bajus
	SDKÚ-DS, SMK				Štefan Derjan

Hlasovanie č. 11: za 38, proti 1, zdržal sa -.

p. Knapík, primátor mesta Košice – Konštatoval, že návrh na zloženie návrhovej 
komisie bol prijatý.

p. Halenár, poslanec MZ – Aj zo spôsobu navrhovania členov do návrhovej komisie 
má pocit, že poslanci neradi pracujú v návrhovej komisii a možno aj preto výstupy, to čo má byť finálnym výstupom rokovania mestského zastupiteľstva takto vyzerá. Členovia návrhovej komisie by mali byť minimálne znalí rokovacieho poriadku. Znamená to, že ak si jednotlivé politické kluby vyberú jedného zástupcu, ktorý bude vynikajúco ovládať rokovací poriadok, tak nemá nič proti tomu, aby bol neustále nasadzovaný jeden a ten istý človek, ale nech to dokonale ovláda a nech za to dostane aj nejakú odmenu. Treba v tom niečo urobiť, aby sa nestávalo to, že sa porušuje rokovací poriadok. Neustále a takmer trvale sa porušuje rokovací poriadok.

––-     ––-     ––-

1. Informácia o plnení uznesení

p. Knapík, primátor mesta Košice – Informácia je predložená za obdobie od XIII. 
rokovania mestského zastupiteľstva.

V rozprave vystúpili:

p. Bereš, poslanec MZ – Medzi nesplnenými uzneseniami je aj neinvestičný fond 
zdravia. Je nečinný z toho dôvodu, že po ukončení funkčného obdobia predchádzajúcej správnej rady neboli podľa platného Štatútu fondu zdravia vymenovaní členovia a predseda správnej rady pre nasledujúce funkčné obdobie. Myslí si, že by bolo dobre, keby sa komisia životného prostredia verejného poriadku a ochrany zdravia pozrela na činnosť tohto fondu, či je vôbec potrebný a ak nie, tak na najbližšom mestskom zastupiteľstve sa môže predložiť návrh na jeho zrušenie.

p. Knapík, primátor mesta Košice -  Tento problém je už rozpracovaný a v najbližšom 
čase bude predložený na rokovania komisií, mestskej rady a potom aj do mestského zastupiteľstva. 

p. Halenár, poslanec MZ – Vystúpil s návrhom na uznesenie k tomuto bodu. 
V materiáli ho zaujali neustále problémy s presťahovaním ÚHA. Naozaj nerozumie, prečo sa tak dlho rieši taký triviálny problém. Súčasne poprosil niektorého z poslancov, ktorý bol pri hlasovaní, keď sa táto úloha zadávala riaditeľovi Magistrátu mesta, aká bola idea, pre ktorú sa poslanci v predchádzajúcom volebnom období rozhodli presťahovať tento útvar, aby aspoň trochu porozumel tomu, prečo to tak dlho trvá. 
Na druhej strane, keď sa niekto nechce presťahovať a dať jemu posudzovať nové priestory, tak samozrejme na nich nájde všeličo. ÚHA svoje vlastné priestory začalo ohodnocovať, či im budú vyhovovať pre ich prácu. Je to plytvanie času nielen pracovníkov magistrátu, ale aj poslancov. V čom spočíva problém?
Na str. 7 je úloha 252 v znení: V súlade s rozsahom spravovaného majetku regulovať stavy pracovníkov pri maximálnych úsporných opatreniach za účelom úspory režijných nákladov. Nositeľ úlohy: riaditeľ Správy majetku mesta Košice. V súvislosti s touto stálou úlohou sa opýtal, že ako má rozumieť znovu vytvoreniu pozície technického námestníka presne v súvislosti s tým textom, ktorý tu je. Uvádza sa pri tom, že úloha sa plní priebežne. 
Ako bod D žiadal doplniť: Žiada, aby textová časť plnenia úlohy obsahovala odkaz na úplné znenie prijatej úlohy. 
O čo mu ide. Ak sa majú pozerať na to, akým spôsobom je realizované to, na čom sa poslanci na mestskom zastupiteľstve dohodnú a má vidieť iba interpretáciu tej úlohy, môže tej interpretácii veriť a nemusí. Ak nejaký riaditeľ magistrátu bude mať niekedy snahu skrútiť, alebo skrátka pomôcť si pri plnení úloh, tak môže interpretovať prijaté uznesenia ako uzná za vhodné. Preto chcel, aby sa poslanci k jeho návrhu vyjadrili a nič by tam nemalo byť iba link na to uznesenie, aby si ho mohli prečítať v origináli, ako bolo prijaté. 

p. Matoušek, poslanec MZ – Predniesol procedurálny návrh, aby diskusné príspevky 
na dnešnom rokovaní, ale aj do budúcna, pokiaľ to nebude inak, trvali maximálne 3 minúty a faktické poznámky maximálne 2 na predchádzajúceho rečníka. To je jeho procedurálny návrh pre dnešok aj pre budúce rokovania.

Hlasovanie č. 12: za 35 + p. Derján, proti 1, zdržali sa 2.

p. Knapík, primátor mesta Košice – Konštatoval, že návrh bol schválený a počas 
dnešného rokovania sa mestské zastupiteľstvo bude riadiť takto prijatou dohodou.

p. Gamcová, poslankyňa MZ – Mala otázku v súvislosti s nesplnenými uzneseniami. 
Chcela by vedieť, kedy bude do programu zaradený bod: Audit medzi spoločnosťou Kosit a mestom Košice, keďže to už malo byť na tomto aprílovom rokovaní. Kedy bude na rokovaní téma DPMK. Možno to vyzerá tak, že je neznalá veci, ale keďže nie sú uznaní ako poslanecký klub, tak sa nezúčastňujú žiadnych rokovaní ani mestskej rady, ani poslaneckých klubov, preto sa informácií musí dožadovať teraz.
Spýtala sa oddelenia školstva, či boli splnené úlohy týkajúce sa úpravy nájomných zmlúv so súčasnými pravidlami prenajímania, keďže termín bol 31.3.2008 a bolo im sľúbené, že to bude urobené. Zaujíma ju, aký je súčasný stav.

p. Kmapík, primátor mesta Košice – Uzavrel rozpravu k tomuto bodu a požiadal 
kompetentných, aby odpovedali na vznesené otázky. 

p. Sabol, riaditeľ Magistrátu mesta Košice – K presťahovaniu ÚHA: Uznesenie, ktoré
mu ukladá preťahovať SKK a ÚHA do budovy Magistrátu mesta malo svoju logiku. Vychádzalo z potreby riešiť problémy občanov na jednom mieste. V prvom rade sa presťahovalo SKK, lebo pracoviská mali na dvoch miestach a to priamo na Magistráte mesta i na Jarmočnej. To sa podarilo splniť v II. polovici roka 2007. Čo sa týka sťahovania ÚHA – tento útvar pre svoju činnosť potrebuje cca 600 m2. Na to sa dajú použiť priestory, kde t.č. sídli MFK, no to je iba 200 m2. Ďalšiu plochu sa snažil získať presunom Knižnice, ale tento priestor nevyhovuje z dvoch hľadísk: 
1. patrí pod KSK a má podpísanú nájomnú zmluvu na dobu určitú na 20 rokov,	2. technické podmienky nevyhovujú pre prácu zamestnancov ÚHA.
Vyčerpal všetky možnosti a presťahovanie ÚHA momentálne nie je možné, lebo tu pre nich nie je vhodný priestor. Požiadal preto o zrušenie tohto uznesenia. 

p. Herman, riaditeľ Správy majetku mesta Košice – Na otázku p. Halenára k uzneseniu 
MZ č. 252 poskytol toto stanovisko: Pravidelne sa vyhodnocuje  plnenie tohto uznesenia v rámci valného zhromaždenia a dozornej rady SMMK. Toto uznesenie bolo prijaté v roku 2003, keď sa hovorilo o reštrukturalizácii podnikov a prípadných fúziách a toto uznesenie odvtedy platí. Valné zhromaždenie i dozorná rada vo svojich stanoviskách i v zápisoch navrhuje  ho zrušiť,  z hľadiska administratívnej náročnosti týmto uznesením sa pravidelne zaoberať na mestskom zastupiteľstve, lebo táto povinnosť manažmentu je daná aj uznesením valného zhromaždenia a myslí si, že práca s ľudskými zdrojmi je potrebná, pravidelne sa vyhodnocuje na valnom zhromaždení, kde kompetencie má námestník primátora. Všetky zmeny a organizačná štruktúra sa schvaľuje na valnom zhromaždení. 

p. Jeníková, vedúca oddelenia školstva MMK -  Úlohu, ktorú dostali uznesením nebola 
splnená presne k 30.3.2008, ale priebežne sa plnila ešte v prvých dvoch aprílových týždňoch. K dnešnému dátumu je táto úloha splnená až na 2 zmluvy, ktoré sú momentálne v stave rozpracovania a jednania, pretože pri dodatku k zmluve je potrebný súhlas obidvoch strán. 
Prijali aj vnútornú smernicu, kde prvá reakcia na predložené zmluvy musí byť do 14 dní. 

p. Knapík, primátor mesta Košice – Uznesenia, ktoré sa dotýkajú posúdenia 
zmluvného vzťahu Kositu a mesta Košice a otázky okolo DPMK budú predmetom najbližšieho riadneho rokovania MZ. Súvisí to s tým, že rozsah prác, ktoré bolo treba urobiť, zoznámenie sa s materiálmi a ich posúdenie si vyžaduje čas, ako aj príprava materiálov. Nie sú to zabudnuté veci a informácia na rokovanie MZ sa pripraví. 

p. Halenár, poslanec MZ – Tak ako mal možnosť počuť odpovede na svoje otázky,
zdá sa, že uznesenia poslancov tu veľa neznamenajú. Je to vážny problém, no vidí, že časti poslancov to takto vyhovuje. Je to veľmi zlý stav aj preto, že poslanci nemajú žiadnu silu, aby prinútili úradníkov tohto mesta, aby sa správali podľa uznesení a to je jedno akého poslaneckého zboru pred nimi.  Z toho, čo tu povedal riaditeľ Magistrátu mesta mu zneje, ako keby ÚHA bolo niekde na druhom konci sveta a komunikácia s nimi bola niečo, čo je ako neprekonateľná prekážka. Najprv sa musí navrhnúť nevyhovujúce riešenie, aby ÚHA následne k tomu ...

p. Knapík, primátor mesta Košice – Odovzdal slovo návrhovej komisii. 

p. Derján, poslanec MZ – Návrhová komisia  dostala jeden doplňujúci návrh od
	poslanca p. Halenára v znení:
Mestské zastupiteľstvo v Košiciach podľa § 56 ods. 2 Rokovacieho poriadku mestského zastupiteľstva  v bode D. žiada, aby textová časť plnenia úlohy obsahovala odkaz na úplné znenie prijatej úlohy. Zodpovedný: riaditeľ Magistrátu mesta Košice. Termín: stály.

Hlasovanie č. 13: za 26, proti 1, zdržali sa 13.

p. Knapík, primátor mesta Košice – Konštatoval, že doplňujúci návrh bol prijatý.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 56 ods. 2 Rokovacieho poriadku mestského zastupiteľstva :
A. Berie na vedomie informáciu o plnení uznesení od  XIII. rokovania MZ zo dňa  28.2.2008, jeho pokračovania  dňa 11.3.2008,
B. Súhlasí s vypustením sledovania na úrovni MZ časti uzn. MZ č. 382 bod 3 
z IX. rokovania MZ zo dňa 29.6.2000
- Opatrenia voči neplatičom za dodávku tepla a TÚV,
	C. Zrušuje
- časť uzn.  MZ č. 701 bod 1 z XV. rokovania MZ  zo dňa  24.2.2005 - predaj 
 	pozemku pod garážou pre PaedDr. Jána Garančovského,
- časť uzn. MZ č. 338 bod 2  - z XI. rokovania  MZ zo dňa	13. a 14. 
 	decembra 2007 - predaj pozemku pod garážou pre Helenu Zombovú,

Hlasovanie č. 14: za 40, proti -, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

2. Informácia primátora mesta Košice o svojej činnosti

p. Knapík, primátor mesta Košice – Uplynulé 2-mesačné obdobie bolo pestré
v každej oblasti. Významné bolo stretnutie zorganizované na pôde Magistrátu mesta s predstaviteľmi inštitúcií, ktoré v meste pôsobia. Boli to hlavne vzdelávacie inštitúcie, rôzne podnikateľské skupiny. Predmetom stretnutia bolo oboznámiť ich so zámermi mesta. Aktualizuje sa Program hospodárskeho a sociálneho rozvoja a pripravuje sa opätovne na prerokovanie v mestskom zastupiteľstve. Na isté obdobie nastaví mantinely a smerovanie vo všetkých oblastiach. Pre neho bolo dôležité počuť názory ľudí znovu, z ich prostredia, kde sa najlepšie vyznajú, ako vidia svoju pozíciu a miesto pri realizácii týchto plánov a aký majú názor na komplexnejší zámer, ktorý sa mesto snaží presadzovať.
Bolo to užitočné a podnetné stretnutie a prijala sa dohoda, že po čase sa pripraví vyhodnotenie plnenia týchto zámerov.
Druhá udalosť súvisela so zmenami na kľúčových postoch najväčšej firmy, ktorá v regióne pôsobí  a to v U.S.Steele. V marci odchádzal z pozície prezidenta p. David Loor. Na rozlúčke s ním bol prítomný aj jeho nástupca p. Gerogea F. Bebcoka, s ktorým rozdiskutoval formy spolupráce.
Dôležitou udalosťou bolo zriadenie pracoviska verejného ochrancu ľudských práv ombutsmana v budove magistrátu a občania mesta  a blízkeho okolia budú môcť raz mesačne  s nim riešiť svoje veci, ktoré smerujú k ochrane verejných práv.
Absolvoval niekoľko zahraničných pracovných ciest. Za najvážnejšie považuje stretnutie s predsedom župy Boršo Aba Uj Zemplen, kde sa navrhli pravidelné kontakty, výmena informácii a vzájomná spolupráca. 
Zaujímavé stretnutie súvislo s vrátením sa k minulým kontaktom s mestom Krakov. Stretol sa s jeho primátorom, kde sa diskutovalo o istých základoch spolupráce hlavne v kultúrnej oblasti a krokoch, ktoré budú viesť k obnoveniu vzájomných kontaktov. 
Absolvoval dva výjazdy do Bruselu, kde je členom výboru regiónov. Je tam veľa zástupcov miest a mnoho vecí prejednávaných na európskej pôde sa týka aj samospráv.
Pravidelne sa stretával s manažérmi tímu Európske hlavné mesto kultúry, ktorý v týchto týždňoch finišuje s prípravou projektu, ktorý v závere júna bude odovzdaný medzinárodnej hodnotiacej komisii. 
Absolvoval niekoľko rokovaní, ktoré súviseli s novými projektmi a zámermi. Niektoré boli možno prezentované aj cez média. Bola tu zahraničná skupina, ktorá sa stala majiteľkou kongresovej haly. Prišla s vlastným zámerom a súvisí s dotvorením pôvodného zámeru aj s výstavbou ubytovacích kapacít.
Zaujímavý je projekt spolupráce fakúlt a Technickej univerzity v Košiciach a Univerzity vo Viedni, kde fakulty stavebníctva a umení spolupracujú na projekte rozvoja miest podľa modelu Viedeň – Bratislava. Podobný projekt by radi rozvíjali aj v údolí Torysy a Hornádu medzi mestami Košice a Prešov.
Absolvoval niekoľko kontrolných dní, ktoré boli zamerané na aktuálne informácie na investičných akciách, ktoré sú v meste rozbehnuté. Jedná sa o Námestie osloboditeľov, kde pod gesciou investora prebiehal archeologický prieskum územia. V areáli bývalého pivovaru sa realizuje projekt Cassovar spoločnosťou Global Group, ktorý pomerne rýchlo napreduje.
Zúčastnil sa slávnosti, ktorá súvisí s ukončením II. etapy OC Optima a pripravuje sa odovzdanie obchodného centra, ktoré zvýši ponuku v oblasti obchodných služieb o oblasti bývania.
Zaujímavým podujatím bol aj verejný dialóg pod názvom Košické fórum, na ktoré bol voľný prístup. Témou bola kandidatúra mesta na titul Európske hlavné mesto kultúry. Diskutovalo sa aj o podružných aktuálnych témach. 
Záver mesiaca marca patril učiteľom. Oddelenie školstva zorganizovalo stretnutie s nimi, kde boli udelené aj ocenenia za dlhodobú prácu a dobré výsledky. 
Taktiež v marci sa slávilo 15. výročie založenia Ústavného súdu v Košiciach, ktoré bolo zvýraznené udelením čestného občianstva predsedovi európskeho súdu Jean Paul Costovi. 
V marci prebiehali podujatia, ktoré súviseli s oslavami 60. výročia vzniku štátu Izrael. 
V minulom týždni v Košiciach, na pôde Magistrátu mesta,  zasadala Únia miest Slovenska. Závery stretnutia boli zverejnené a týkajú sa aktuálnej problematiky  samosprávy na Slovensku. 
V spolupráci s občianskymi iniciatívami mesto Košice pripravilo slávnosť k výročiu narodenia významného rodáka, spisovateľa, filozofa, humanistu a esejistu pána Sándora Máraya. V Dome národnostných menším prebehla slávnosť a uvedenie knihy, ktorá hovorí o jeho živote a diele pod názvom Občan Máray.
V tomto týždni rokoval s tureckým vyslancom na Slovensku, ktorý sa veľmi živo zaujímal o východ krajiny a mesto Košice a o možnostiach spolupráce v podnikateľskom prostredí, ako aj v oblasti kultúry. Partnerským mestom v Turecku je mesto Bursa a v najbližších dňoch sa chystajú na podnet slovenského veľvyslanca v Turecku na návštevu, kde by sa tejto téme chceli práve s predstaviteľmi samosprávy venovať.
Tiež mali možnosť informovať chorvátskych novinárov o možnostiach rozvoja turistického potenciálu Košíc, Východného Slovenska, Spiša, Vysokých Tatier tak, aby sa zvýšil potenciál návštev chorvátskych turistov. Uvidí sa, či táto misia prinesie konkrétne výsledky. 
Včera sa uskutočnilo stretnutie s poslancami NR SR z výboru pre hospodársku politiku a energetiku. Zástupcovia tohto výboru sa oboznámili s koncepciou tepelnej energetiky mesta, ktorá bola v decembri schvaľovaná a so zámermi, ktoré mesto a inštitúcie, ktoré na tomto trhu pôsobia, chcú v najbližšom období realizovať. Považuje to za dôležitý krok aj vzhľadom na to, že prijaté stanoviská boli pozitívne.
Zúčastnil sa zaujímavého podujatia, IX. ročníka Dráma festivalu. Išlo o divadelné predstavenia v anglickom jazyku žiakov základných a stredných škôl. Je to medzinárodná prehliadka práce v umelecko-vzdelávacej oblasti a Košice mali možnosť hostiť niekoľko významných predstaviteľov škôl, ktorí v tejto oblasti pôsobia.
Nakoľko k prednesenej správe prítomní nemali žiadne otázky, odovzdal slovo návrhovej komisii. 

p. Derján, poslanec MZ – Prečítal návrh na uznesenie.
Mestské zastupiteľstvo v Košiciach podľa § 6 ods. 2 písm. y) Štatútu mesta Košice berie na vedomie informáciu o činnosti primátora mesta Košice od XIII. rokovania MZ. 

Hlasovanie č. 15: za 40, proti 1, zdržal sa -.

p. Knapík, primátor mesta Košice – Konštatoval, že uznesenie bolo prijaté. 

––-     ––-     ––-

3. Správa o činnosti hlavného kontrolóra mesta Košice

V rozprave vystúpili:

p. Gamcová, poslankyňa MZ – Ku kontrole, ktorá bola vykonaná v Centre voľného 
času Technik – je tam dosť veľa závažných porušení jednak zákona o cestovných náhradách, účtovníctve. Zaujalo ju vyjadrenie riaditeľa k zisteným nedostatkom. V podstate celú vinu zvalil na hospodárku. Dobre si pamätá, že dala podnet na preskúmanie nájomných zmlúv a kontroly v CVČ Technik  možno ešte pred ôsmymi rokmi. V tom čase sa tam tiež zistilo dosť veľa závažných porušení zo strany riaditeľa organizácie a to predovšetkým v oblasti uzatvárania nájomných zmlúv medzi ďalšími subjektami a CVČ. Je prekvapená, že to tam aj naďalej takto pokračuje a pokiaľ má vedomosti, tak všetky cestovné príkazy a povolenia na služobné cesty by mal podpisovať riaditeľ organizácie. V správe sa však konštatuje, že jeho podpisy chýbali, čo on dokonca ani nevedel. 
Spýtala sa hlavného kontrolóra, či nemá nejaké návrhy, ako riešiť samotného riaditeľa. Má dojem, že niekoľkokrát sa v správe objavujú rovnaké zistenia, ale vo vzťahu ku kontrole nájomných zmlúv sa zo správy nič nedozvedela. A ju zaujíma práve kontrola nájomných zmlúv s ďalšími subjektami. 
V ďalšej správe z kontroly v základných školách ju prekvapilo, že sa konštatuje, že príjem za prenájom priestorov v základných školách  sa príjem eviduje na účte základnej školy a tá ho prevedie na príjmový účet zriaďovateľa v plnej výške a ten ho po znížení o 50 % vráti  škole na jej účet. Pokiaľ si dobre pamätá, tak tieto pravidlá sa novelizovali,  podľa ktorých 100 % z prenájmu sa má vrátiť naspäť školám. Požiadala, aby sa to uviedlo na správnu mieru. 
Práve tie nájomné zmluvy medzi školami a mestom podľa nej nie sú v poriadku a treba sa tomu ďalej venovať.

p. Halenár, poslanec MZ  - Prečo nie sú materiály kontrolóra prístupné na internete 
tak, ako všetky ostatné? 
K samotnej správe – Je tam konštatované, že faktúra za opravu strechy základnej školy nebola zaúčtovaná v účtovníctve firmy. Znamená to, že firma, ktorá robila nejaké stavebné práce, si tú faktúru nezaevidovala, len ju poslala na magistrát. Vyzerá to tak, že riaditeľ základnej školy na tom nesie svoj podiel zodpovednosti za takéto narábanie z prostriedkami mesta. Obáva sa, že tie prostriedky mali skončiť niekde inde, než vo firme, ktorá tie stavebné práce vykonávala. Spýtal sa primátora mesta, či už kontaktoval radu školy, oboznámil ich s danými skutočnosťami a či im odporučil odvolať riaditeľa tejto školy. Resp. má primátor mesta právomoc okamžite odvolať riaditeľa školy? Čo konkrétne v tejto veci urobil?

p. Mutafov, poslanec MZ – V materiáli hlavného kontrolóra je aj správa o kontrole 
v DPMK. Problém je v tom, že po odchode odborne zdatných manažérov, ako bol p. Reiprich, prišla do DPMK skupina ľudí, ktorí s dopravou mali také spojenie, ako on s astronautickým výskumom.  Zmluvy, ktoré nové vedenie fungujúce od apríla minulého roka, napadlo, neboli šťastne formulované. Ide hlavne o zmluvu s firmou OutCleim. Pravda je však aj taká, že všetky zmluvy boli podpisované tými istými manažérmi predchádzajúceho vedenia a to p. Frankovou a p. Vozárikom vždy s ustanovením, že sú si vedomí všetkých právnych povinností, ktoré vyplývajú a je tam aj uvedené, že dobrovoľne pristúpili na všetky podmienky, hoci nie sú pre DPMK šťastné. 
Novému predstavenstvu vyčíta, že keby počkali do januára t.r. mohla byť táto zmluva vypovedaná a nemusel by byť z toho súdny spor. Ten súdny spor aj v zmysle právnych názorov v zmysle obsahu zmlúv nie je pre DPMK šťastný. Na druhej strane sa mu zdá, že prílišnou horlivosťou a nepočkaním do januára,  je tento vzťah medzi OutCleimom a DPMK na súde. 
Na valnom zhromaždení sa o tom bude diskutovať dlhšie. Mrzí ho len jedno a to, že k tak zásadným veciam nikto poslaneckému zboru neavizoval, že sú tú také vážne vzťahy a zmluvy, ktoré  nie sú vždy šťastné voči mestu, voči DPMK a predstavenstvo ich podpisovalo.
Pre budúcnosť ešte jedna pripomienka. Každý jeden manažér, ktorého zastupiteľstvo poverí výkonom, má konať tak, ako si to mesto a štatutári želajú a nielen na základe vlastnej vôle. 

p. Halenár, poslanec MZ – Je mu ľúto, že nezachytil návrh na uznesenie, ktoré 
obmedzovalo dĺžku rečníckeho času a tie kudrlinky v ňom a ani nestihol o ňom hlasovať. Otázka k mandátnej zmluve v DPMK: Kto vypracoval právnu analýzu zo dňa 9.11.2007?

p. Hojer, hlavný kontrolór mesta Košice – Ku kontrole v Centre voľného času 
Technik: Narábanie s finančnou hotovosťou je tam naozaj podivuhodné. Zodpovedná za to bola hospodárka, ktorá v prvom rade s týmito prostriedkami narába, ale v neposlednom rade je zodpovedný aj štatutár organizácie. Keďže CVČ je samostatný právny subjekt, riaditeľ nebude vyvodzovať dôsledky sám voči sebe. Je to úlohou zriaďovateľa, ktorého zastupuje oddelenie školstva, preto na to by mohla reagovať poverená vedúca oddelenia školstva.
Ku kontrole nájomných zmlúv: Na str. 4 je bod 2 – príjmy z vlastníctva. Zmluvy boli prekontrolované a sadzby nájomného sú v súlade s pravidlami prenajímania majetku.
K príjmu z prenájmu, ktorý ide na účet zriaďovateľa – deje sa tak v súlade s rozpočtovými pravidlami. Všetky príjmy, ktoré školy získajú z iných zdrojov musia ísť na účet zriaďovateľa a tie sa vracajú naspäť školám.
K otázke p. Halenára, že prečo nie sú jeho správy z kontrol prístupné na webe – tie sú prístupné pre verejnosť hneď po prerokovaní v mestskom zastupiteľstve. Dovtedy sú tieto správy určené poslancom a bolo by nevhodné, keby sa s nimi oboznamovala verejnosť skôr, než ich prerokujú poslanci. 
Faktúra za opravu strechy Postupimská – bol to v podstate iba papier, ktorý mal umožniť podnikateľovi vymáhať od mesta prostriedky na úhradu tejto faktúry, ale samotná faktúra nebola v účtovníctve, neexistuje súpis vykonaných prác, nie je zmluva o diele. Je fakt, že toto dielo vykonané je, takže to je zodpovednosť podnikateľa, že dopustil takýto stav a nemá tieto veci v poriadku. 
P. Mutafov nemal otázku, bolo to v podstate konštatovanie. 
P. Halenár sa pýtal na právnu analýzu zo dňa 9.11.2007. Robili ju dvaja právnici a to JUDr. Vrábel a JUDr. Romža. Detaily k tomu môže doplniť generálny riaditeľ DPMK.

p. Čečko, námestník primátora mesta Košice – Dal slovo p. Halenárovi, no upozornil, 
že je to už jeho druhá faktická poznámka. Treba sa držať toho, čo bolo odhlasované.

p. Halenár, poslanec MZ -  Verí tomu, že sa nemôže odhlasovať nič, čo je v rozpore
s rokovacím poriadkom, zato sú tu strážcovia rokovacieho poriadku z organizačného referátu a rokovací poriadok jasne hovorí, že na faktickú poznámku má poslanec nárok.  Požiadal preto, aby mu nebol kradnutý čas a požiadal aj o predĺženie svojho vystúpenia o 20-30 sekúnd. 
Otázka: Kto sú to právnici Vrábel a Romža? Čo sú to za právne autority, ktorým DPMK zveril takúto záležitosť na analyzovanie?
Ako má chápať vyjadrenie hlavného kontrolóra, že nie je vhodné, aby boli zverejnené správy, pod ktorými je podpísaný, pred rokovaním poslancov? Vie to jemu, menej chápajúcemu, hlavný kontrolór nejako vysvetliť?
Požiadal ho ako každého jedného úradníka v meste, aby si uvedomil, že oni sú poslanci. Jeho meno je síce Halenár, ale tu je poslanec. 

p. Gamcová, poslankyňa MZ – Tiež je možno menej chápavá, ale v predloženej správe 
sa niekoľkokrát konštatuje, že požiadal oddelenie školstva  o predloženie nájomných zmlúv, no kontrolnej skupine tieto nájomné zmluvy neboli poskytnuté. Ako majú vedieť, či sú tieto zmluvy v súlade so všetkými pravidlami?

p. Jeníková, vedúca oddelenia školstva MMK – K CVČ Technik i k ZŠ Postupimská 
pripomenula, že sú to rozpočtové organizácie a právnické osoby. O kontrole vedela, no samotnú správu o kontrole dostala v týchto dňoch, ako aj poslanci. Až v tom čase mohol na správu reagovať aj zriaďovateľ.  Zo zistení, ktoré prebehli po kontrole, vedia toľko, že v opatreniach, ktoré si dal riaditeľ CVČ Technik je prepustenie hospodárky a obsadenie miesta ekonomického zástupcu riaditeľa. Doteraz mal iba pedagogického zástupcu. Voči štatutárovi organizácie, kde bolo zistených tak veľa nedostatkov, navrhnú opatrenia v rámci zákona 596/2003 a predložia ich primátorovi mesta. To isté platí aj pre ZŠ Postupimská. 
Dodala, že odvolať štatutára je možné len v dvoch prípadoch a to: ak to zriaďovateľovi navrhne rada školy, alebo, ak je dokázané porušenie zákona, vtedy to môže urobiť aj sám zriaďovateľ. Podotkla, že v II. polovici roku 2007 prebehli po 5-ročnom funkčnom období výberové konania aj na CVČ Technik, aj na ZŠ Postupimská. Výberovou komisiou je zo zákona rada školy a v obidvoch prípadoch boli vybratí tí istí riaditelia.

p. Hojer, hlavný kontrolór mesta Košice – Na otázku poslanca p. Halenára nevie 
odpovedať ináč, než odpovedal. Materiál je určený poslancom mestského zastupiteľstva a je zverejňovaný po jeho prerokovaní v mestskom zastupiteľstve. Taký bol zvyk a taká je aj slušnosť, aby sa so správou ako prví oboznámili tí, ktorým je určená. Ak sa poslanci uzhodnú na tom, aby správa bola zverejnená hneď po spracovaní, nie je s tým problém. 
Na otázky poslankyne Gamcovej nevedel hneď reagovať, dá jej odpoveď neskôr.

p. Tkáč, generálny riaditeľ DPMK, a.s. – Páni Vrábel a Romža sú advokáti, ktorých 
DPMK poveril vypracovaním právnej analýzy k zmluvnému vzťahu medzi DPMK, a.s. a firmou OutCleim.

p. Čečko, námestník primátora mesta Košice – Uzavrel rozpravu a dal slovo návrhovej 
	komisii. 

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. z) Štatútu mesta Košice berie na vedomie
		1. Správu o činnosti hlavného kontrolóra Mesta Košice od XIII. rokovania MZ.
		2. Správu o výsledku kontroly príjmov a výdavkov za obdobie rokov 2006 a 2007 v  Centre voľného času Technik, Orgovánová 5, Košice.
		3. Správu o plnení prijatých opatrení na odstránenie nedostatkov zistených pri 
 	kontrolách vykonaných v roku 2007.
		4. Správu o výsledku kontroly preverenia postupu v súvislosti so vzniknutým sporom so spoločnosťou OutClaim od obdobia prípravy zmluvného vzťahu so spoločnosťou až po súčasnosť v DPMK a.s., Bardejovská 6, Košice.

Hlasovanie č. 16: za 39, proti 1, zdržal sa l.

p. Čečko, námestník primátora mesta Košice – Konštatoval, že uznesenie bolo prijaté.
––-     ––-     ––-
4. Správa o činnosti Mestskej polície v Košiciach

p. Dvorožňák, náčelník mestskej polície – K predloženej správe nemal žiadne 
doplňujúce informácie. Ak budú položené nejaké otázky, rád na nich odpovie. 

V rozprave vystúpili:

p. Halenár, poslanec MZ -  V predchádzajúcom bode, keď nebol prítomný primátor
mesta, pýtal sa ho niečo. Bol by rád, keby na základe zápisu reagoval na jeho    otázku.
Keď sa rozpráva s občanmi mesta eviduje značný rozpor medzi množstvom slov a čísel, ktoré sú v pravidelnej správe mestskej polície a medzi realitou. Vyzval manažérov mesta, aby začali vážne uvažovať nad spôsobom efektívnejšieho použitia peňazí v oblastí dodržiavania VZN. Ako člen komisie verejného poriadku vie, že tam odzneli konkrétne návrhy. Jedná sa mu o to, aby sa vyčlenila istá drobná suma peňazí z rozpočtu mestskej polície, či mesta na taký účel, kde nie je nutné, aby dodržiavanie VZN vyžadovalo nosenie zbrane a špeciálny výcvik. Keby niekto z manažérov mal o toto záujem, na komisii verejného poriadku sú ľudia naklonení hľadaniu riešenia ako postupne začať vytvárať súťaž o peniaze z rozpočtu, aby občanom mesta ukázali ako test v nejakej časti mesta, že dodržiavanie VZN napr. o hluku, alebo čistote sa dá robiť inač a lepšie, než to v súčasnosti robí mestská polícia. Návrh predniesol z dôvodu, aby to nerobili medzi štyrmi, či šiestimi očami. Je vytvorená komisia verejného poriadku a bude rád, keď sa niektorý z námestníkov, alebo sám primátor ozve a budú hľadať v tomto riešenie. Myslí si, že viacero položiek rozpočtu si pýta súťaž. Inštitúcie, ktorým sú určené položky z rozpočtu sú si príliš isté tými peniazmi, aby sa namáhali naviac mimo svojich povinností než „dodržiavať VZN“, ako sa to v súčasnosti deje. Viacerí vidia, že je to nedostatočné.

p. Knapík, primátor mesta Košice  - Sú to úvahy, ktoré by sa dali realizovať. Budú sa
zamýšľať aj nad takou možnosťou. Ale možnosť, aby príslušník bol ustrojený inak než ukladá zákon o mestskej polície zrejme nie je. No môžu sa vytvoriť občianske hliadky, alebo niečo podobné. Dá sa o tejto téme diskutovať a dajú sa hľadať  možnosti. 

p. Gamcová, poslankyňa MZ -  Na minulom zastupiteľstve položila otázku v súvislosti
s VZN o vyberaní parkovného v historickej časti mesta.  Odpoveď od náčelníka mestskej polície bola zhrnutá v jednej vete a aj tá potvrdzuje jeho neznalosť VZN. V tejto súvislosti sa spýtala, prečo na tomto rokovaní mestského zastupiteľstva nie je zaradený prokurátorský protest, ktorý konštatoval porušenie § 9 predmetného VZN ohľadom výmerov na daň za parkovanie a ako toto zastupiteľstvo chce splniť zákonnú lehotu, ktorú určila prokurátorka v uvedenom prokurátorskom proteste, ktorý bol uznaný ako opodstatnený. Je náčelník mestskej polície oboznámený s týmto protestom? Aké sú ďalšie opatrenia pre mestských policajtov, ktorí naďalej vyberajú pokuty? 

p. Halenár, poslanec MZ – Faktická poznámka. Čo sa týka myšlienky do diskusie
ohľadom vytvorenia súťaživosti o peniaze z rozpočtu mesta, myslí si, že keď sa dá vymedziť problém, čas a testovacie body, tak po určitom čase sa to dá vyhodnotiť, nakoľko to bolo účinné. Následne sa dá povedať, či to bola hlúposť, zlá myšlienka, alebo to bola dobrá myšlienka a bude sa v tom pokračovať. Myslí si, že v tejto krajine je množstvo inštitúcií etablovaných na základe rôznych zákonov, ktoré pri troche dobrej vôle vedia buď celé VZN, alebo značné časti VZN bez toho, žeby nosili zbraň, mali špeciálny výcvik a stačí, ak dajú raz za čas faktúru na magistrát a všetci budú vidieť výsledky ich práce.

p. Krištof, poslanec MZ – Vyjadril sa k práci mestskej polície. Ako starosta poďakoval 
za riešenie rôznych kritických situácií aj vo vzťahu k večerným kontrolám. Na podnet mestská polícia okamžite zabezpečovala poriadok v mestskej časti. 
V tejto súvislosti aj s ohľadom na pripravovaný zákon o používaní alkoholu mladistvými, mala by mať mestská polícia vybavenie, aby mohla kontrolovať alkohol. Malo by to mať patričnú úroveň a certifikáciu.
Požiadal o spoluprácu 13.7.2008, keď bude v Barci celonárodná výstava psov a bolo by vhodné, aby mesto Košice aj mestská časť bola zabezpečená zvýšeným počtom  príslušníkov mestskej polície, aby nedochádzalo k vykrádaniu automobilov. 

p. Knapík, primátor mesta Košice – Požiadal vedúcu legislatívno-právneho oddelenia, 
aby vysvetlila problém s VZN o vjazde a zotrvaní vozidiel v historickom jadre mesta.

p. Takácsová, vedúca legislatívno-právneho oddelenia MMK -  Od prokuratúry bol 
mestu doručený protest voči ustanoveniu jedného § VZN aj to len v dvoch jeho odsekoch a to, že daňovníci majú preukazovať zaplatenie dane na viditeľnom mieste vozidla.  Toto treba dať do súladu so zákonom, čo znamená zmenu VZN a akákoľvek zmena VZN musí prechádzať zákonom stanoveným procesom a pred konaním mestského zastupiteľstva zverejnená na príslušný počet dní, vyhodnotené pripomienky a tri dni pred rokovaním zaslané poslancom. Vzhľadom na dátum doručenia protestu nebolo možné v lehote na toto rokovanie zmeny zabezpečiť. Prokuratúra bola požiadaná o predĺženie lehoty a príslušné zmeny budú predložené na júnové rokovanie mestského zastupiteľstva. Nebolo napadnuté celé VZN a ani nebol daný návrh na jeho zrušenie. 
Faktický stav pri vyberaní tejto dane – bol doručený podnet prokuratúry. Na ich otázky bolo odpovedané a boli už aj navrhnuté opatrenia a prokuratúre bolo odpovedané. Podľa predbežných informácii zo strany prokuratúry mesto dostane predbežné upozornenie. 

p. Filipko, námestník primátora mesta Košice – Nie je to problém iba mesta Košice,
ale všeobecný problém celého Slovenska. Všetky mestá si riešili toto VZN nejakou formou, ktorá nie celkom zodpovedá tomu, ako by to malo byť a preto sa vyvíja tlak, aby zákonodarcovia legislatívne riešili tento problém na celoslovenskej úrovni.  Majú informáciu, že je pripravovaný istý návrh zákona č. 135 o pozemných komunikáciách, kde využijú všetky páky cez ZMOS a Úniu miest, aby tento problém bol riešený  celoplošne. Mesto Košice pripraví v najbližšej možnej dobe, t.j. na júnové mestské zastupiteľstvo zmenu tohto nariadenie. 

p. Halenár, poslanec MZ – Faktická poznámka.  Ak primátor mesta dával teraz trochu
pozor, tak ho muselo nadvihovať, rovnako ako jeho. Ak vie niečo o vývoji problému, tak vlastne národná rada zrušila zákonom pre celú krajinu práve pre problém slova „daň“, to, že mestá nemajú právo vyberať daň z formálneho a právneho hľadiska. Ak sa v tomto VZN ponechalo slovo daň a doklad sa nevystavuje tak, aby bol po formálnej a právnej stránke v poriadku, tak argumentácia právničky, že len v jednom bode a len v dvoch paragrafoch je niečo, za čo zaslúži vyhadzov okamžite. Hneď dnešným dňom rozviazanie pracovného pomeru. Tým VZN sa predsa malo reagovať na zmenené pomery a ak pomery sa nezmenili, tak sú všetci zodpovední. Poprosil, aby primátor urobil v tom razantné kroky. Právne oddelenie je hanbou tohto magistrátu a tak isto aj primátora.

p. Knapík, primátor mesta Košice – Dvíhajú ho viaceré veci, no práve toto nie, lebo 
aj to, čo povedal p. Halenár, sa nezhoduje s tým, čo legislatíva umožňuje. Platný zákon o miestnych daniach umožňuje mestám vyberať daň za vjazd a zotrvanie v historickej časti mesta. Nie je to niečo, čo bolo legislatívne zrušené. Zrušené bolo to, čo súviselo s vyberaním parkovného a tá možnosť sa premietla do inej formy, že sa plochy budú prenajímať, alebo sa zriadi podnikateľský subjekt, ktorý výber parkovného bude riešiť. V tomto si asi nerozumejú a preto si treba k tomu sadnúť a túto tému rozdiskutovať. Procesne je to problém a nie je jednoduché takýmto spôsobom daň vyberať, ale je to daň. Nie je to parkovné a takto je aj VZN postavené. 

p. Gamcová, poslankyňa MZ – Reagovala na vystúpenie námestníka p. Filipka. Pokiaľ
vie, ostatné mestá sa postavili k tomu porušeniu tak, že zrušili uznesenia.  Nemôže sa predsa vyberať parkovné takým spôsobom ako teraz a všetku vinu, ktorú mesto nevie legislatívne vyriešiť, váľať na občanov tohto mesta. Toto nie je prvý prípad. To sú aj nájomné zmluvy a mesto sa jednoducho správa tak, že rozpredáva majetok, nevyberá nájomné v zmysle platných predpisov. Funguje tu vôbec legislatívno-právne oddelenie tak, ako by malo? Má taký dojem, že toto nie je správanie hospodára, ktorému záleží na tom, aby do pokladnice niečo prišlo, ale skôr naopak. 

p. Knapík, primátor mesta Košice – Platí to čo povedal. Je to daň a pokiaľ ju mestské 
zastupiteľstvo nezruší, tak jej výber bude platný a aktuálny. 
Rozprava už bola síce uzavretá, no dal slovo poslancovi p. Jeníkovi, ak je to nevyhnutné nutné. Požiadal všetkých, aby rešpektovali fakt, že ak sa neprihlásia v čase, ktorý je na to vyčlenený, potom idú odpovede a faktické poznámky. 

p. Jeník, poslanec MZ – Správu považuje za vecnú a výstižnú, ale pre náčelníka 
mestskej polície by chcel v rámci úloh pre nasledujúce obdobie dať do pozornosti bod 6 a 8, rada školy  ZŠ Družicová mala zasadnutie a tam odzneli vážne pripomienky voči mládeži a niektorým prejavom vandalizmu. Zároveň tam vyvstal problém, ktorý by mala doriešiť štátna polícia s mestskou políciou a to s vozidlami a ich parkovaním smerom k prevádzkárni cukrárne, ku ktorej vozidlá musia chodiť, no musí tam byť jasný režim. Toto budú riešiť aj na subkomisii. 

p. Kočiš, poslanec MZ – Faktická poznámka k výberu parkovného. Súhlasí, že treba 
peniaze do mestskej kasy, no spýtal sa, z akých peňazí bude zaplatená prípadná pokuta, ktorá možno bude uložená správcom výberu daní nejakým daňovým riaditeľstvom za nesprávnosť vystavovania dokladu o parkovaní. Sami vodiči zaplatia pokutu mestu. Nevidí v tom žiadnu logiku, že z dôvodu, aby mesto momentálne získalo nejaké peniaze, sa tu legalizuje nedodržiavanie zákonov jednak všeobecných, ale aj daňových, čo je už dosť vážne. 

p. Knapík, primátor mesta Košice – Odovzdal slovo návrhovej komisii.

p. Derján, poslanec MZ -  Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. ľ písm. aa) Štatútu mesta Košice berie na vedomie správu náčelníka mestskej polície Košice o činnosti mestskej polície Košice od XIII. rokovania MZ, konaného dňa 28.2.2008.

Hlasovanie č. 17: za  41, proti 1, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

5. Správa o odpovediach na interpelácie a dopyty

V rozprave vystúpili:

p. Halenár, poslanec MZ -  Jedná sa o petície. V odpovedi, ktorú dostal, je uvedené, že 
formulácia „berie na vedomie“ nie je nezákonná. Spôsob argumentácie v liste je pre neho nepochopiteľný a musel povedať, že v jeho očiach je nesprávny. Je tam uvedené, že ak je petícia smerovaná proti uzneseniu poslancov a koľko bolo takých petícií proti uzneseniu poslancov.... Podľa jeho názoru tá formulácia „berie na vedomie“ ako odpoveď na petíciu občanov je nezákonná, postupuje túto odpoveď prokuratúre a pevne verí, že čo najviac občanov tohto mesta sa dozvie o postoji k problému petícií ako forme demokracie, keď sa občania otáčajú na nimi zvolených zástupcov mesta a veľmi sa nádeja, že aspoň časť tých občanov Košíc, ktorí  volili p. Knapíka  v roku 2006 na post primátora, uvidia ako sa správa k problému petícií. 
Ako úplne bočná poznámka pre všetkých kolegov – Konečne sa v odpovedi primátora mesta dozvedel, že formulácia „berie na vedomie“ je zamietavá. Aspoň tak je to napísané v odpovedi. To len aby všetci vedeli, že v prípade, ak budú reagovať súhlasne, že vlastne zamietajú túto petíciu.
Je veľmi sklamaný a roztrpčený z odpovede, pod ktorú sa podpísal primátor mesta a verí, že prokuratúra dá veľmi rýchle na známosť, čo si o tom myslí.

p. Cengel, poslanec MZ -  K vystúpeniu p. Halenára. Nevie si predstaviť, že keď príde 
petícia, s ktorou osobne nesúhlasí, pretože si myslí, že mestské zastupiteľstvo rozhodlo tak ako rozhodlo, tak čo iné môže urobiť, ako zobrať ju na vedomie.  V tomto p. Halenárovi nerozumie. 

p. Halenár, poslanec MZ – Vysvetlenie je v zákone o petíciách. Podľa § 5 ods. 6 
zákona č. 85/1990 Zb. o petičnom práve v znení zákona 242/1998 príslušný orgán verejnej správy, poslanci, zastupiteľstvá, je povinný prešetriť a vybaviť petíciu tak, aby zistil skutočný stav veci, jej súlad, alebo rozpor s právnymi predpismi a verejným, alebo iným spoločným záujmom. Ak  poslanci včítane pána primátora považujú formuláciu „berie na vedomie“ za dostatočnú, tak by všetci mali ísť na hodinu slovenčiny.

p. Knapík, primátor mesta Košice –Určite sa touto problematikou v zmysle ďalšieho 
	postupu budú zapodievať. 
Uzavrel rozpravu a dal slovo návrhovej komisii.

p. Bajus – Prečítal pôvodný návrh na uznesenie: 
Mestské zastupiteľstvo v Košiciach podľa príslušných ustanovení Štatútu mesta Košice a § 64 ods. 3 Rokovacieho poriadku MZ berie na vedomie správu o odpovediach na interpelácie a dopyty poslancov mestského zastupiteľstva, ktoré boli prednesené na pokračovaní XIII. rokovania MZ v Košiciach dňa 11.3.2008.

Hlasovanie č. 18: za 39, proti 1, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     –––

6. Rozbor hospodárenia mesta Košice a záverečný účet mesta Košice za rok 2007

p. Knapík, primátor mesta Košice -  Predložený materiál je obsiahly a je obrazom 
hospodárenia mesta a mestských spoločností, ako aj útvarov mesta za uplynulý rok 2007 s tým, že podrobným spôsobom v dôvodovej správe vysvetľuje jednotlivé oblasti a to, ako mesto hospodárilo, kam smerovali prostriedky, aké boli príjmy, sú tam naznačené isté trendy. Sú tam aj negatíva, ktoré sa v hospodárení objavili. Jeho súčasťou je aj stanovisko hlavného kontrolóra a záverečný účet mesta k 31.12.2007. Materiál prešiel komisiami MZ a  mestskou radou.

V rozprave vystúpili:

p. Pajtáš, poslanec MZ – Niekoľko poznámok k záverečnému účtu. Je viac problémov, 
ktoré im bránia zorientovať sa v záverečnom účte.
Jeden z nich je, že neexistuje aktualizovaný rozpočet daný položkovite a z toho dôvodu nie je možné vykonať kontrolu plnenia položiek rozpočtu, najmä v kapitole bežné výdavky. Nie je súlad medzi rozpočtom bežných príjmov a záverečným účtom, pretože v rozpočte sa schvaľujú bežné príjmy a výdavky zvlášť, zvlášť granty a v záverečnom sú uvedené súčty všetkých týchto položiek. Záverečný účet je z toho dôvodu ťažko kontrolovateľný na základe oficiálne dodaných materiálov. Upozornil, že v zmysle zákona o rozpočtových pravidlách samosprávy finančné operácie nie sú súčasťou príjmov ani výdavkov rozpočtu. Prezentovaný prebytok finančných prostriedkov hospodárenia je fiktívny, pretože mesto má záväzky vo výške 506 mil. Sk z obchodného styku. Keď sa k tomu pridá dlhová služba vo výške 1 145 000 tis. Sk a dlh DPMK vo výške 150 mil. Sk, tak dlh mesta predstavuje 1,8 mld. Sk. Ukázalo sa, že nebol zvládnutý ani odhad dane, nedaňové príjmy a kapitálové príjmy. Tiež ho zarazila veta, že z nedostatku finančných prostriedkov na účtoch mesta zostali neuhradené záväzky vo výške 67 mil. Sk, ktoré sa prenášajú do tohto roku, tak isto aj skutočnosť, že kapitálové príjmy boli nižšie o 85 mil. Sk.
Verejné prostriedky, s ktorými mesto nakladá by mohli byť trochu jednoduchšie a prehľadnejšie kontrolovateľné, preto dal návrh na uznesenie v znení: 
Mestské zastupiteľstvo v Košiciach v súlade s platnými právnymi predpismi ukladá riaditeľovi Magistrátu mesta uviesť aktualizovaný rozpočet mesta Košice po každej úprave, dať ho k dispozícii poslancom mestského zastupiteľstva. Štvrťročný rozbor hospodárenia porovnávať s aktualizovaným rozpočtom.

p. Mutafov, poslanec MZ – Nepredniesol návrh na uznesenie, lebo p. Pajtáš povedal
	v zásade veci, na ktoré chcel upozorniť aj on. 
Upozornil na jednu drobnosť. Na decembrovom zastupiteľstve sa riešila úprava rozpočtu, kde sa už viaceré položky schvaľovali ex-po. Znamená to, že veci boli nakúpené, vyplatené a až následne sa urobila úprava rozpočtu. Boli to výdavky v rámci odpadov, rôznych nákupov betlehemov a podobne. Nemal nič proti tomu, iba upozornil, že nebola dodržaná finančná disciplína.
Požiadal, aby sa dbalo na to, aby sa to nestávalo, aj keď chápe, že niekedy v procese rýchleho obstarávania je to možné, len by to nemalo byť často. 

p. Halenár, poslanec MZ – Mal dve otázky. 
1. K Správe mestskej zelene – ako je možné, že sa stavajú detské ihriská za státisíce korún, kde najvyššia položka na Ždiarskej je 484 tis. Sk a 580 tis. Sk. Toto by potreboval vyjasniť.
2. Otázka k záväzkom – v časti II. záväzky roku 2007 v bode 06 na riadku neuhradené faktúry z roku 2005 je 58,6 mil. Sk, za rok 2006 140,4 mil. Sk.
Môže mu niekto objasniť, čo majú znamenať tieto čísla? Prečo sú také vysoké? V súvislosti  s tým, čo k pohľadávkam za rok 2007 hovoril poslanec p. Pajtáš, aký majú súvis záväzky mesta s pohľadávkami a ako ich mesto dokáže eliminovať vo vzťahu k dlžníkom mesta?

p. Cengel, poslanec MZ – Finančná komisia prerokovala tento materiál. Boli tam 
prekonzultované aj niektoré pripomienky, ktoré už odzneli a napriek tomu odporučila predložený rozbor i záverečný účet schváliť.

p. Gamcová, poslankyňa MZ – Zaujal ju celý odsek v záverečnom účte a v stanovisku 
hlavného kontrolóra, kde sa na str. 3 – bežné výdavky  konštatuje, že k prekročeniu došlo v siedmych položkách a najväčšie prekročenie je v odvodoch do sociálnej poisťovne a do zdravotných poisťovní. A to zhruba o 3 mil. Sk s konštatovaním, že mesto nemá možnosť toto ovplyvniť. Nesúhlasí s takým konštatovaním, lebo si myslí, že to súvisí s prijímaním ďalších pracovníkov na magistráte s navýšením miezd a s tým súvisiacich odvodov. 
Existuje nejaké obmedzenie v počte pracovníkov na magistráte a toto žiaľ padá na hlavu primátora, ako štatutára tohto mesta. To nikoho nezaujíma, aký je schválený rozpočet v oblasti výdavkov na tieto záležitosti a donekonečna sa prijímajú noví a noví pracovníci? V tejto súvislosti bude mať interpeláciu na konečný počet pracovníkov a organizačnú štruktúru.
Zaujali ju aj výdaje na cestovné náhrady, kde je nárast o 56 % a to je tiež záležitosť primátora mesta.
Taktiež VZN týkajúce sa zneškodnenia odpadov a s tým súvisiacich poplatkov pre spoločnosť Kosit – vyjadrila sa, že aj spomínané VZN, ktoré bolo prijaté, bude spôsobovať  vážne nedoplatky predovšetkým na Luníku IX. Ráta sa s tým, že rozpočet zase nebude naplnený a tieto platby budú v rozpočte chýbať? Kedy sa mesto začne zaoberať aj týmto problémom?

p. Knapík, primátor mesta Košice -  Na niektoré otázky sa nedajú dať odpovede. 
Uzavrel rozpravu a požiadal pracovníkov magistrátu, aby reagovali na vznesené pripomienky.

p. Dlhý, zástupca riaditeľa Magistrátu mesta – Podľa jeho názoru v predloženom 
rozbore hospodárenia je uvedené všetko a všetko podstatné sa v ňom dá nájsť.  Ak existujú pripomienky ku konkrétnym veciam, tie by sa dali zodpovedať, ale takto všeobecne to nejde.  Materiál má všetky náležitosti v zmysle zákona o rozpočtových pravidlách.

p. Kažimírová, vedúca finančného oddelenia MMK – Potvrdila, že rozbor 
hospodárenia a záverečný účet je spracovaný podľa zákona o rozpočtových pravidlách. Všetky úpravy rozpočtu, ktoré boli schvaľované v roku 2007 sú v ňom zahrnuté položkovite, presne tak, ako to ukladá rozpočtová klasifikácia. Výrok auditora k záverečnému účtu je taký, že nemá žiadne výhrady k tomu, ako je záverečný účet spracovaný. To, že je to rozsiahly materiál a je možno problém sa v ňom zorientovať a porovnať si jednotlivé úpravy, ktoré boli v priebehu roka 2007 schvaľované, tak tým, že tieto úpravy boli čiastkové a rozbor je komplexný, tak je problém pre poslancov nájsť konkrétne čísla. Je ťažké urobiť rozbor tak, aby sa konkrétne úpravy dali v tom množstve čísel nájsť. 
Čo sa týka konkrétnych otázok k neplneniu, resp. k tomu, že mesto ku koncu roka nemalo dostatok finančných prostriedkov na účtoch, tak to je pravda       a v rozbore aj vysvetlili, prečo je to tak. Nepodarilo sa naplniť kapitálové príjmy o vyše 80 mil. Sk, preto nemohli ani splniť výdavky, ktoré boli plánované. Tieto sa automaticky presunuli do rozpočtu roka 2008, kde je na záväzky rozpočtované 100 mil. Sk. 
K previazanosti záväzkov a pohľadávok, na čo upozornil p. Halenár – tak tomu celkom nerozumela, lebo jedna vec sú záväzky a ich protipólom sú pohľadávky.
V rozbore je uvedená výška pohľadávok k 31.12.2007 a k tomu istému dátumu aj výška záväzkov. Tie ďalšie spomínané záväzky, aj keď sú v rozbore uvádzané, netreba zaplatiť ihneď. Mesto má záväzky cca 300 mil. Sk z obchodného styku, ktoré sú platné na obdobie 10 rokov. Ide o rekonštrukcie ciest a PPP projekty. Tie, ktoré sú zahrnuté v rozpočte na rok 2008 vo výške 100 mil. Sk, to sú reálne záväzky, ktoré mesto musí v tomto roku zaplatiť a v podstate takmer všetky sú aj uhradené. Boli zaplatené v I. štvrťroku 2008.

p. Dlhý, zástupca riaditeľa MMK – Doplnil informáciu k pohľadávkam a záväzkom. 
Je treba rozlišovať záväzky, ktoré sa uvádzajú pri príjmoch a výdavkoch, to sú záväzky, ktoré vznikli mestu z titulu, že mesto nebolo schopné ich uhradiť v danom rozpočtovom roku a tie sú premietnuté v schválenom rozpočte na rok 2008 v kapitole: záväzky z minulých období vo výške približne 100 mil. Sk. Potom sú záväzky, ktoré vyplývajú z postupov účtovania, ktoré majú iný charakter a sú to záväzky z prijatých plnení faktúr, Potom treba vnímať aj to, čo s čím sa má porovnávať a akú previazanosť to má. Ak im bude položená konkrétna otázka, dá sa im aj konkrétna odpoveď s vyčíslením. Len tak reagovať na tieto čísla nie je jednoduché.

p. Knapík, primátor mesta Košice -  Odzneli otázky aj k faktúram a pohľadávkam 
staršieho dáta, k prekročeniu rozpočtovaných položiek a k odvodom do poisťovní.

p. Kažimírová, vedúca oddelenia MMK – Celkové tie odvody neboli prekročené. Sú 
vo výške 98 %. To, že v jednotlivých podpoložkách sú odvody do sociálnej poisťovne prekročené, to sa nedá nikdy dopredu na 100 % naplánovať. Je to náročné. V niektorých položkách je úspora, v iných prekročenie.
Čo sa týka záväzkov staršieho dáta, tak tie z roku 2005 sa týkajú PPP projektov, kedy sa začali realizovať súvislé opravy ciest na dlhšiu dobu splatnosti. Potom je tam nevysporiadaný záväzok z Kositu kvôli cenovému výmeru, čo je vyše 19 mil. Sk, ktorý mesto neakceptuje, ale firma zatiaľ odmieta dobropisovať tieto faktúry. Staršie záväzky, ktoré sú tam uvedené, sú záväzky z nedoriešených  súdnych sporov ešte so vzťahu s Ekotermalom. Kým nie sú súdne rozhodnutia, nedajú sa tieto záväzky odpísať. Z väčších položiek je to aj záväzok voči spoločnosti Veros, ktorý je z rokov 2005 a 2006. Jeho splatnosť je rozložená na obdobie troch rokov. Posledná splátka bude uhradená v roku 2009.

p. Halenár, poslanec MZ – Faktická poznámka.  Porovnanie záväzkov s pohľadávkami
bolo myslené v tej súvislosti, že nakoľko je mesto schopné záväzky z tých pohľadávok umoriť. Nepotrebuje pomer. Môže sa stať, že nevie zaplatiť, lebo jemu niekto dlhuje. O to mu išlo a na strane pohľadávok je dosť vysoké číslo.  Keď dobre pochopil odpoveď, tak iba 100 mil. Sk záväzkov prešlo do roku 2008 a už sú uhradené, takže to nie je hrozba pre ďalšie roky. To je dôležitá informácia. 

p. Bajús, poslanec MZ – Krátka poznámka k rezervnému fondu a z čoho pozostáva. 
Mestská časť Košice – Sever posielala pred pár dňami opravené zúčtovanie finančných prostriedkov za opatrovateľskú službu a nebolo tam 440.877,- Sk, ale iba 103.847,- Sk.

p. Gamcová, poslankyňa MZ – Konštatovala, že nesúhlasí s vyjadrením vedúcej 
finančného oddelenia, že sa rozpočet nedá plánovať na výdavky na mzdy a odvody. S tým absolútne nesúhlasí.

p. Knapík, primátor mesta Košice -  Nebolo to tak povedané, ale dobre. Hovorilo sa 
o tom v inom kontexte.
	Uzavrel diskusiu i časť odpovede a dal slovo návrhovej komisii. 

p. Derján, poslanec MZ – Návrhová komisia dostala jeden pozmeňujúci návrh na 
uznesenie od poslanca Pajtáša. 
Mestské zastupiteľstvo v Košiciach v súlade s platnými právnymi predpismi ukladá riaditeľovi Magistrátu mesta Košice viesť aktualizovaný rozpočet mesta Košice. Po každej úprave dať ho k dispozícii poslancom mestského zastupiteľstva. Štvrťročný rozbor hospodárenia porovnávať s aktualizovaným rozpočtom. 

Hlasovanie č. 19: za 34, proti 3, zdržal sa 1.

p. Knapík, primátor mesta Košice  - Konštatoval, že uznesenie bolo prijaté.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice
A. berie  na  vedomie
1. Rozbor hospodárenia mesta Košice za rok 2007
2. Rozbor hospodárenia rozpočtovej a príspevkových organizácií za rok 2007
3. Rozbor hospodárenia škôl a školských zariadení za rok 2007
B. schvaľuje 
1.	Usporiadanie finančných vzťahov k štátnemu rozpočtu SR a k štátnym   
fondom SR podľa „Pokynov na finančné zúčtovanie vzťahov štátneho rozpočtu SR k rozpočtu obcí za rok 2007“ určených Ministerstvom financií SR
2.	Záverečný účet mesta Košice za rok 2007 vo výške  67 319 895,64 Sk 	bez výhrad
3.	Prídel do Fondu rozvoja bývania mesta Košice vo výške    64 221 266,09 Sk
4.	Prídel do Rezervného fondu mesta Košice vo výške            10 217 192,91 Sk
5.	Usporiadanie finančných vzťahov k rozpočtovej a príspevkovým organizáciám,  ktorých zriaďovateľom je mesto Košice
 	     A) rozpočtových organizácií takto:
     5.1.  Finančné usporiadanie Domov dôchodcov Košice
	a) dosiahnuté celkové príjmy vo výške		       10 569 470,32 Sk
        b) celkové výdavky vo výške			       31 339 311,90 Sk
            z toho: bežné					       31 339 311,90 Sk
                        kapitálové	                                                                   0,00Sk
     5.2. Finančné usporiadanie školských zariadení a  rozpočtových organizácií 
	a) dosiahnuté celkové príjmy vo výške 	                 76 212 000,00 Sk
	b) celkové výdavky vo výške	                       1 329 751 000,00 Sk
             z toho: bežné			                       1 314 143 000,00 Sk
                         kapitálové	 			                 15 608 000,00 Sk
      B) príspevkových organizácií takto:
     5.3. Knižnica pre mládež – usporiadanie
       a) zisk  z prevádzkovej činnosti vo výške 		   11 298,15 Sk  
           v prospech rezervného fondu organizácie	
       b)strata z investičnej činnosti vo výške                             167 914,00 Sk
           na ťarchu fondu reprodukcie organizácie  	
     5.4. Zoologická záhrada – usporiadanie
       a) zisk z prevádzkovej činnosti vo výške                             33 973,34 Sk
           v prospech rezervného fondu organizácie	              
       b) straty z investičnej činnosti vo výške                          6 763 355,79 Sk 
           na ťarchu fondu reprodukcie organizácie	
     5.5. Psychosociálne centrum – usporiadanie
       a) zisk z prevádzkovej činnosti vo výške                             46 277,83 Sk
           v prospech rezervného fondu organizácie vo výške          8 962,23 Sk
           v prospech rezervného fondu mesta Košice vo výške     37 315,60 Sk
     5.6. Bytový podnik mesta Košice – usporiadanie
       a) zisk z prevádzkovej činnosti  vo výške                            85 084,93 Sk
           v prospech  rezervného fondu organizácie vo výške         4 286,05 Sk
           v prospech  Rezervného fondu mesta Košice  vo výške  80 798,88 Sk
       b) stratu z investičnej činnosti vo výške                          5 323 711,30 Sk
            na ťarchu fondu reprodukcie BPMK
     5.7. Správa mestskej zelene – usporiadanie
       a) zisk z prevádzkovej činnosti vo výške                                7 672,48 Sk
           v prospech rezervného fondu organizácie
       b) stratu  z investičnej činnosti vo výške                          4 835 903,00 Sk
           na ťarchu fondu reprodukcie SMZ                                  653 421,80 Sk
           na ťarchu Rezervného fondu mesta Košice                  4 182 481,20 Sk
6.	Finančné usporiadania  účelových prostriedkov poskytnutých pre mestské  
     časti.
     Z dôvodu nevyčerpania finančných prostriedkov v plnej výške  vrátenie 
     do Rezervného fondu mesta Košice finančné prostriedky  od:
		     MČ Sever vo výške                    				  103 847,00 Sk  
     MČ Juh   vo výške           	                   			    56 696,30 Sk
		7.  Stav fondov po finančnom usporiadaní vo výške:
	     rezervný fond                                                             20 519 856 854,81 Sk
          fond rozvoja bývania                                                       111 414 243,05 Sk
          cestný fond	             0
          fond životného prostredia	             0
          sociálny fond	      25 318,04 Sk
          združené prostriedky	             0
          	    účet cudzích prostriedkov                                                   15 965 377,12 Sk

Hlasovanie č. 20: za 35, proti 3, zdržal sa 1

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

7. Vyhodnotenie Príkazu primátora mesta na odstránenie nedostatkov zistených 
     NKÚ

p. Knapík, primátor mesta Košice – Vo vyhodnotení sú zostavajúce úlohy, zistené
kontrolou NKÚ pri kontrole hospodárenia s finančnými prostriedkami a s majetkom mesta v roku 2005.
	Nakoľko sa do rozpravy nikto neprihlásil, dal slovo návrhovej komisii.

p. Derján, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach podľa  § 6 ods. 6 písm. ac) Štatútu mesta Košice berie na vedomie vyhodnotenie plnenia uznesenia a zostávajúcich úloh vyplývajúcich z Príkazu primátora mesta na zabezpečenie plnenia opatrení na odstránenie nedostatkov zistených NKÚ pri kontrole hospodárenia s finančnými prostriedkami a nakladania s majetkom mesta v roku 2005.

Hlasovanie č. 21: za 36, proti 1, zdržal sa -.

p. Knapík, primátor mesta Košice – Konštatoval, že uznesenie bolo prijaté. 

––-     ––-     ––-

8. Návrh VZN mesta Košice o užívaní miestnych komunikácií a iných verejných 
    priestranstiev a verejno-prospešných zariadení. 

Materiál bol v úvode stiahnutý z programu rokovania.

––-     ––-     ––-

9. Návrh na zmeny a doplnky  Rokovacieho poriadku MZ v Košiciach

Materiál bol v úvode stiahnutý z programu rokovania. 

––-     ––-     ––-

10. Správa o výsledku kontroly vykonanej NKÚ v ZŠ, ktorých zriaďovateľom  je 
      Mesto Košice

p. Knapík, primátor mesta Košice – Kontrola bola vykonaná v základných školách, 
ktorých zriaďovateľom je mesto Košice. Požiadal organizačný referát, aby zabezpečil prítomnosť všetkých zástupcov oddelení a útvarov, ktorých sa predmetný materiál týka. Vyslovil  nespokojnosť s organizovaním účasti odborných pracovníkov mesta na rokovaní mestského zastupiteľstva. 

V rozprave vystúpili:

p. Petrvalský, poslanec MZ – O tomto bode rokovala komisia školstva, športu 
a mládeže. Informáciu o kontrole im podala p. Jeníková, vedúca oddelenia školstva. Komisia odporúča mestskému zastupiteľstvu materiál prerokovať a zobrať na vedomie.

p. Halenár, poslanec MZ -  Predniesol návrh na uznesenie. Na základe správy 
o výsledku kontroly hospodárenia s finančnými prostriedkami a nakladania s majetkom v troch základných školách v zriaďovateľskej pôsobnosti mesta Košice z februára 2008 vykonanej Najvyšším kontrolným úradom SR v období september, november 2007 navrhol primátorovi mesta v súlade s § 6 ods. 2 písm. b) Štatútu mesta Košice
a) aby v čo najskoršom termíne ustanovil do funkcie vedúceho oddelenia školstva podľa zásad stanovených pre tieto funkcie zodpovednú osobu. Ním poverená osoba v komisii pre výber uchádzačov na funkciu vedúceho oddelenia školstva pri výberovom konaní nech uchádzačom kladie priamo otázky, aby sa predišlo negatívnym situáciám v narábaní s majetkom opísaným v správe NKÚ.
b) zaslal list školským radám základných škôl spomenutých v správe NKÚ s návrhom na prihliadanie k zisteniam správy NKÚ pri výbere nových riaditeľov,
c) vykonal kroky na zabránenie opakovaniu negatívnych zistení podľa opatrení NKÚ v závere správy. 

p. Gamcová, poslankyňa MZ – Otázka na vedúcu oddelenia školstva. Aké opatrenia 
boli prijaté v súvislosti s predkladanou správou, kde bolo zistené, že oddelenie školstva nemá žiaden, resp. veľmi slabý kontrolný mechanizmus na hospodárenie s finančnými prostriedkami v školách v zriaďovateľskej pôsobnosti mesta a nefunguje tu to, čo by malo fungovať a keď sa to má dať do poriadku, tak nejaké závažné opatrenia by mali byť prijaté aj v súvislosti s touto správou. Toto by chcela počuť od vedúcej oddelenia.

p. Boritáš, poslanec MZ – Pripojil sa k nespokojnosti, ktorú vyjadril primátor mesta 
a zároveň vyjadril nespokojnosť aj s tým, že nie je v sále prítomný hlavný kontrolór mesta. Požiadal organizačný referát, aby oznámili hlavnému kontrolórovi, že prebieha rokovanie mestského zastupiteľstva.

(Poznámka: Hlavný kontrolór bol v rokovacej miestnosti, ale nesedel za predsedníckym stolom.)

p. Knapík, primátor mesta Košice – Požiadal riaditeľa Magistrátu mesta, aby zjednal 
poriadok, lebo pokiaľ to sleduje, tak mu to pripadá ako dobrovoľné združenie a každý si príde, kedy chce, ale rokovanie má poriadok a každý by mal mať prehľad o tom, že keď sa prerokováva materiál, ku ktorému má blízko, alebo ktorý sa dotýka aj jeho odborného portfólia, tak by v rokovacej sále mal byť prítomný a nemal by prichádzať na vyzvanie. Rovnako to platí pre zástupcov spoločností.

p. Matoušek, poslanec MZ – Bolo dobrým zvykom, aj rokovací poriadok ukladá, že 
vedúci oddelení magistrátu majú byť účastní nielen k prerokovanej téme, ale ku všetkým témam, ktoré sú na programe rokovania mestského zastupiteľstva a platí to aj pre riaditeľov podnikov. Vyplýva to aj zo štatútu. 
Predniesol procedurálny návrh, aby to takto bolo na každom mestskom zastupiteľstve, počnúc týmto.

p. Knapík, primátor mesta Košice – Cez faktickú pripomienku by sa procedurálne 
návrhy nemali podávať, ale bude sa to rešpektovať.  Je to vec, o ktorej sa vyjadril jasne a bude trvať na tom, aby to tak bolo. Pán riaditeľ to zariadi.

p. Jeníková, vedúca oddelenia – Opatrenia smerom k správe NKÚ sú súčasťou správy. 
Časť z nich dalo oddelenie školstva a časť školy a ako samostatné právne subjekty. Opatrenia sa plnia tak, ako sú terminované. Niektoré sú stáleho charakteru iné majú termín. S prihliadnutím na termíny sa bude predkladať aj správa.

p. Knapík, primátor mesta Košice – Uzavrel rozpravu a dal slovo návrhovej komisii. 

p. Bajus, poslanec MZ – Návrhová dostala jeden pozmeňujúci návrh od poslanca 
Halenára.
Mestské zastupiteľstvo na  základe správy o výsledku kontroly hospodárenia s finančnými prostriedkami a nakladania s majetkom v troch základných školách v zriaďovateľskej pôsobnosti mesta Košice z februára 2008 vykonanej Najvyšším kontrolným úradom SR v období september, november 2007 navrhol primátorovi mesta v súlade s § 6 ods. 2 písm. b) Štatútu mesta Košice, aby v čo najskoršom termíne
a) ustanovil do funkcie vedúceho oddelenia školstva podľa zásad stanovených pre tieto funkcie zodpovednú osobu. Ním poverená osoba v komisii pre výber uchádzačov na funkciu vedúceho oddelenia školstva pri výberovom konaní nech uchádzačom kladie priamo otázky, aby sa predišlo negatívnym situáciám v narábaní s majetkom opísaným v správe NKÚ,
b) zaslal list školským radám základných škôl spomenutých v správe NKÚ s návrhom na prihliadanie k zisteniam správy NKÚ pri výbere nových riaditeľov,
c) vykonal kroky na zabránenie opakovaniu negatívnych zistení podľa opatrení NKÚ v závere správy. 

Hlasovanie č. 22: za 13, proti 1, zdržali sa 24 + 1 (p. Mutafov)

p. Knapík, primátor mesta Košice – Konštatoval, že uznesenie nebolo prijaté.

p. Mutafov, poslanec MZ – Zdržal sa hlasovania, hoci návrh je z pohľadu poslanca 
oprávnený, no mestské zastupiteľstvo nemá zasahovať do pracovno-právnych vzťahov.  To, že primátor mesta poveril vedením oddelenia konkrétnu osobu, je pracovno-právny vzťah, do ktorého mestské zastupiteľstvo nezasahuje. Poverená osoba vykonáva funkciu presne tak isto, ako keby bola menovaná. Nedá sa o tom hlasovať, lebo by to bolo v rozpore s pracovným poriadkom a je to vec primátora a osoby, ktorá to vykonáva.

p. Jutka, poslanec MZ – Súhlasil s vystúpením p. Mutafova. Zároveň poznamenal, že 
mestské zastupiteľstvo nemôže navrhovať primátorovi, ale môže ho žiadať. Na tento fakt upozornil aj p. Halenára – pre budúcnosť.

p. Halenár, poslanec MZ – Zastupiteľstvo sa môže dohodnúť na čom len chce pri 
rešpektovaní zákonov, rokovacieho poriadku a štatútu. Ak raz sa zastupiteľstvo dohodne na tom, že niečo navrhne primátorovi, osobne je presvedčený, že to nie je v rozpore s ničím.  Je na primátorovi, aby ten návrh, na ktorom sa dohodne zastupiteľstvo, zvážil a konal, alebo nekonal podľa neho. 

p. Bajus, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  berie na vedomie správu o výsledku kontroly hospodárenia s finančnými prostriedkami a nakladania s majetkom vo vybraných mestách a obciach a v základných školách v ich zriaďovateľskej pôsobnosti v období roku 2006 a 1. polrok 2007 vykonanú Najvyšším kontrolným úradom Slovenskej republiky v období september – november 2007. 

Hlasovanie č. 23: za 40, proti 1, zdržal sa -.

p. Knapík, primátor mesta Košice – Konštatoval, že uznesenie bolo prijaté. 

––-     ––-     ––-

11. Petícia „Za zachovanie ZŠ Starozagorská 8, Košice“

p. Knapík, primátor mesta Košice – O otázke vybavovania petícií na tomto rokovaní 
rozprava už bola. V materiáli je aj predložený návrh na riešenie. Je vecou poslancov, ku ktorej alternatíve sa priklonia. Proces, ktorý smeroval k racionalizácii bol riešený materiálmi, ktoré hovoria o efektivite, o naplnenosti jednotlivých škôl a ak pokles bude pokračovať a nebude schválené priame vyradenie, budú sa hľadať iné alternatívy, aby sa zabezpečila efektívnosť systému. 

V rozprave vystúpili:

p. Petrvalský, poslanec MZ – Táto petícia bola vypísaná z hľadiska ochrany detí, ktoré 
chodia do tejto školy. Týchto detí je málo. Robil sa nie jeden rozbor a keď sa schvaľoval rozpočet pre školy na tento rok, jasne povedal, že trom ťahanovským školám sa berie 5 mil. Sk z rozpočtu a práve Starozagorskej sa musí pridať 1,5 mil. Sk na to, aby mohla existovať.  Čím sa ťahanovské deti previnili, že svojimi financiami dotujú deti na Starozagorskej?
Druhá vec je, že petičný výbor píše, že na tejto škole je kvalitná výchova, dobrá vybavenosť, že je to moderná škola.  No rodič s hociktorej inej školy povie to isté o svojej škole. Tento argument je veľmi tendenčný, lebo niet v tomto meste školy, o ktorej by rodičia povedali, že tam je to zlé.
Tretia vec je to, že ten, kto písal túto petíciu, robil to s určitým zámerom. Nespýtal sa, nepreveril si, ako sú na tom školy v iných mestských častiach a kto zaplatí 1,5 mil. Sk straty, ktorú každý rok táto škola produkuje. 
Požiadal poslancov, aby hlasovali za I. alternatívu, kde mestské zastupiteľstvo berie predloženú petíciu na vedomie. Zároveň požiadal, aby sa o jednotlivých častiach tohto uznesenia hlasovalo samostatne. 

p. Knapík, primátor mesta Košice – Z logiky materiálu vyplýva, že treba hlasovať 
samostatne. Sú predložené alternatívy, preto sa bude musieť hlasovať postupne. Je to diskusia o  opatreniach, ktoré sú citlivo vnímané a už pri ich schvaľovaní bola búrlivá diskusia, ktorá upozorňovala na plusy i mínusy navrhovaného riešenia. Vyradenie školy je vždy zložitý proces.

p. Gamcová, poslankyňa MZ – Keďže sa jedná o mestskú časť KVP, zaujíma ju 
stanovisko starostu tejto dotknutej mestskej častí, prípadne či dané uznesenia boli prerokované na miestnom zastupiteľstve. 

p. Rusnák, poslanec MZ – Je to neštandardný spôsob takto ho vyzývať. Pani 
poslankyňa je obyvateľkou mestskej časti a uznesenia miestneho zastupiteľstva aj k tejto veci sú verejne prístupné na webovej stránke mestskej časti. Miestne zastupiteľstvo prerokovalo tento problém v čase, kedy bol návrh na vyradenie ZŠ Starozagorská zaradený na rokovanie MZ so záverom, že nesúhlasí s vyradením tejto školy zo siete škôl a školských zariadení v meste Košice. 

p. Knapík, primátor mesta Košice – Uzavrel rozpravu a dal slovo návrhovej komisii. 

p. Horváth, poslanec MZ -  Prečítal pôvodný návrh na uznesenie:
Mestské zastupiteľstvo v Košiciach v zmysle § 6 ods. 1 zákona č. 596/2003 Z.z. o štátnej správe v školstve a školskej samospráve v znení neskorších predpisov a v zmysle § 6 ods. 2 písm. v)  Štatútu mesta Košice berie na vedomie petíciu „Za zachovanie ZŠ Starozagorská 8, 040 23 Košice“ a trvá na svojom pôvodnom  uznesení MZ č. 90 zo dňa 26. 4. 2007, pokračuje v racionalizácii a optimalizácii siete škôl a školských zariadení v zriaďovateľskej pôsobnosti mesta Košice.

Hlasovanie č. 24: za 38, proti 1, zdržal sa 1.

p. Knapík, primátor mesta Košice – Konštatoval, že uznesenie bolo  prijaté.

––-     ––-     ––-

11/1 Vyhlásenie odsudzujúce prejavy rasovej neznášanlivosti v meste Košice

p. Knapík, primátor mesta Košice – Je to reakcia na prejavy rasovej neznášanlivosti 
a v súvislosti s tým je pripravený materiál, ktorý poukazuje na tento stav. Navrhuje prijať vyhlásenie na odsúdenie týchto prejavov a v ďalšej časti navrhuje, aby mesto a orgány samosprávy spolupracovali s orgánmi, ktoré v tejto oblasti pôsobia a hľadali aktívne formy ako preventívne pomôcť hlavne mladým ľuďom, aby k takýmto situáciám a prejavom nedochádzalo.
Predpokladá, že poslanci už majú aktuálny materiál s doplneniami a k tomuto upravenému návrhu otvoril diskusiu.

V rozprave vystúpili:

p. Buraš, poslanec MZ –Nemal k tomuto materiálu doplňujúci návrh, len dal na 
zváženie, či by tieto veci nemali byť aplikované vo výchovno-vzdelávacom procese, lebo je veľmi pravdepodobné, že s týmto problémom sa budú stretávať častejšie. Apeloval na oddelenie školstva, aby pripravilo nejakú brožúrku, alebo materiál, ktorý by mal byť vzhľadom na incidenty, ktoré sa v meste udiali, distribuovaný do škôl. Mal by poukázať na problémy súvisiace  s xenofóbiou a rasizmom.

p. Knapík, primátor mesta Košice – Druhá časť materiálu hovorí o tom, že z úrovne 
samosprávy sa pripraví podklad pre aktívnu spoluprácu mesta v oblastiach, kde vie niečo realizovať.  Vnímajú to rovnako, tejto téme sa bude treba venovať, má svoju naliehavosť a proces bude iste gradovať. Treba urobiť všetko pre to, aby sa mesto dostalo do noriem a medzí, ktoré sú primerané a aby sa tieto nežiaduce aktivity nerozširovali. 

p. Filipko, námestník primátora mesta Košice -  Informoval, že komisia pre 
národnostné menšiny sa už na dvoch zasadnutiach zaoberala touto témou. Mali stretnutie s predstaviteľom štátnej polície, ktorý je pracovníkom špeciálneho oddelenia polície, ktoré sa zaoberá prejavmi extrémizmu a rasizmu. 
P. Filipko dostal úlohu, aby v blízkej dobe zorganizoval stretnutie, ktorým by sa začali tieto opatrenia realizovať a ktoré sú zadefinované aj v predloženom vyhlásení.

p. Knapík, primátor mesta Košice – Uzavrel rozpravu a dal slovo návrhovej komisii. 

p. Bajus, poslanec MZ – Prečítal návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice prijíma vyhlásenie odsudzujúce prejavy rasovej neznášanlivosti v meste Košice v znení:
My, volení zástupcovia občanov mesta Košice, rozhodne odsudzujeme všetky prejavy extrémizmu, šovinizmu, xenofóbie a rasovo motivovaného násilia, ktoré neprípustným spôsobom potláčajú základné ľudské práva a občianske slobody. Ako poslanci zastupujúci záujmy všetkých občanov nášho mesta podporujeme úsilie inštitúcií a organizácií usilujúcich o vzdelávanie 
v oblasti národnostnej a rasovej znášanlivosti a súčasne vyzývame orgány činné 
v trestnom konaní, aby v medziach zákona, ale ostro a nekompromisne eliminovali prvky neznášanlivosti a násilia, ktoré sú cudzie nášmu priateľskému, otvorenému a tolerantnému mestu.
Žiada odborné útvary mesta v spolupráci s Mestskou políciou, Štátnou políciou, komisiou pre národnostné menšiny a všetkými inštitúciami, ktoré v tejto oblasti aktívne pôsobia, aby pripravili návrh preventívnych opatrení a krokov vedúcich k iniciatíve šírenia princípov tolerancie, úcty a vzájomnej znášanlivosti v Košiciach.
Ukladá riaditeľovi Magistrátu mesta Košice predložiť spracovaný materiál na júnové rokovanie MZ.

Hlasovanie č. 25: za 41, proti -, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

12. Zmena Zásad finančného hospodárenia škôl a školských zariadení

p. Vargovčák, námestník primátora mesta Košice -  Materiál pojednáva o zosúladení
Zásad finančného hospodárenia škôl a školských zariadení s aktuálne platnou legislatívou.

V rozprave vystúpili:

p. Petrvalský, poslanec MZ – Materiál bol prerokovaný v komisii školstva, športu
	a mládeže a odporúča mestskému zastupiteľstvu prerokovať ho a schváliť.

p. Jutka, poslanec MZ – K materiálu ako takému nemal zásadnú pripomienku, ale 
celkove k podobným materiálom - zásadám a rokovacím poriadkom, všetky tie upravované články a paragrafy iba vytrhnuté z kontextu a už na mestskej rade požadoval, aby texty týchto predpisov boli dané kompetne  a farebne by boli vyznačené doplnky a úpravy. Keď je to v takej podobe, treba to potom pracne hľadať a niekedy v materiáloch, ktoré dostávajú v niekoľko bodových programoch, sa ťažko zorientovávajú. Keby to bol komplexný celok, dá sa to ľahko skopírovať a uložiť do pamäti. 

p. Knapík, primátor mesta Košice – Mestská rada sa zaoberala touto otázkou 
a odporúčala  vykonať také technické opatrenia, ktoré by to umožňovali.

p. Ssbol, riaditeľ Magistrátu mesta Košice – Rokovací poriadok bol už takto 
pripravený, nevie, prečo sa tak nepostupovalo aj pri tomto materiáli. 

p. Knapík, primátor mesta Košice – Požiadal, aby sa to dosledovalo, lebo dochádza 
často k novellizáciám, ktoré sa predkladajú dielčím spôsobom. Dnes, pri využití elektronickej podoby to nie je problém. Systém treba dosledovať a spustiť ho tak, aby tieto možnosti boli. 

p. Halenár, poslanec MZ – Faktická poznámka. Nevie, koľko času treba na takú úplne 
logickú vec, aby prešla do reálneho života. Keď sa pred niekoľkými mesiacmi zmienil o tomto probléme a ešte stále to nie je, tak aké dlhé obdobie je potrebné na zavedenie takej jednoduchej veci? 
Text, ktorý sa farebne vyznačí, následne treba umiestniť aj na internet, aby každý, kto bude pozerať predchádzajúcu verziu a nasledujúcu verziu, aby mal jasný obrázok, čo sa vlastne stalo a z akého dôvodu sa to zmenilo.
On nie je v žiadnom politickom klube a nikto mu nepredžuje tieto informácie, preto prehrýzť sa  cez toľko bodov a pochopiť ich je naozaj veľmi náročné na čas. 

p. Gamcová, poslankyňa MZ – Mala presne takú istú pripomienku. Ďalej – dosť dobre 
nerozumie dôvodovej správe v čl. 3. Hovorí sa tam, že sankcie nepoznajú pojem dočasné pozastavenie výkonu funkcie riaditeľa. Znamená to, že sa musí dať do súladu daný článok. Nechápe však, prečo sa musí do článku 3, do takéhoto vnútorného predpisu mesta zakomponovávať sankcia „odvolanie z funkcie riaditeľa školy“, keď toto jednoznačne určuje zákon 596 a nad rámec zákona by sa nemalo siahať. Nerozumie naozaj, prečo sa toto vkladá do VZN. Hovorili o tom na školskej komisii a nedostala na to žiadnu relevantnú odpoveď. Pripadá jej to tak, že oddelenie školstva sa fixuje a keď sa mu znepáči nejaký riaditeľ, tak ho bude môcť odvolať aj na základe VZN a nielen na základe zákona. 
Požiadala o odbornú a relevantnú odpoveď, načo je dobré citovať tento paragraf aj v sankciách, keď je jednoznačne povedané, kedy riaditeľ môže byť odvolaný.

p. Šály, pracovník oddelenia školstva MMK – Nevidia dôvod, prečo by to nemohlo 
byť uvedené aj vo VZN mesta. Obsah VZN do značnej miery vychádza, resp, jeho obsah vyplýva z ustanovení právnych predpisov, teda aj zákonov a toto je zákonné ustanovenie a pre jednoznačnosť sa to uviedlo aj vo VZN. Nie je to právna vada dokumentu. Je to zákonné ustanovenie, ktoré je tlmočené aj v nižšej právnej norme, ktorou je všeobecne záväzné nariadenie mesta.

p. Gamcová, poslankyňa MZ – S takýmto vysvetlením nesúhlasí a povedala to aj na 
školskej komisii. VZN je predsa nejaké vnútorné usmernenie mesta k danému zákonu, vo VZN sa nemá citovať zákon. Má to byť vnútorné usmernenie o nakladaní s finančnými prostriedkami, zásadami o hospodárení a má sa špecifikovať daný zákon v určitých veciach. Mesto nemá ísť nad rámec zákona. Požiadala právnika, ktorý sa k tomu vie vyjadriť, aby jej dal odpoveď.

p. Knapík, primátor mesta Košice – Bude sa to skúmať, no je možný pohľad, že to tam
nemusí byť, ale ak to tam aj ostane, nemení to právnu podstatu, iba rozširuje a dáva to do podoby obsiahlejšieho predpisu, ale podstatná je vôľa tých, ktorí materiál schvaľujú, či sa stotožnia s tým, čo je v texte uvedené. Ak je vôľa materiál zoštíhliť a skrátiť, tak tam bude musieť byť odvolávka na príslušné ustanovenie všeobecne platnej legislatívy. 

p. Gamcová, poslankyňa MZ – Faktická poznámka. Citovala zákon. § 8 zákona 596
hovorí: „Zriaďovateľ môže odvolať riaditeľa aj na návrh Rady školy“ a to je veľký rozdiel oproti tomu, čo je napísané vo VZN mesta. Pred tým je § 7, ktorý jednoznačne hovorí, že riaditeľa môže zriaďovateľ odvolať, len ak bol právoplatne odsúdený za úmyselný trestný čin, za porušenie povinností a obmedzení vyplývajúcich z porušení predpisov. 
Keď už to tam má zostať, potom dala návrh, aby v bode sankcie bol presne citovaný zákon, aby tam bolo, že zriaďovateľ odvolá riaditeľa a citácia zákona.

p. Knapík, primátor mesta Košice – Opäť treba brať na zreteľ rokovací poriadok, že 
poslankyňa p. Gamcová vystúpila už v druhej faktickej poznámke a vo faktickej poznámke by sa nemali dávať návrhy na uznesenie. No dal jej priestor, aby pripravila písomný návrh pre návrhovú komisiu, lebo to pochopil tak, že to čo je uvedené v tomto materiáli nie je identické so znením zákona. 

p. Šály, pracovník oddelenia školstva MMK – V ods. čl. 3 sankcie pod bodom 2 je 
citácia zákona a je to aj uvedené v úvodzovkách. Podotkol, že toto sú zásady hospodárenia a nie vykonávacia vyhláška k zákonu. Zásadami sa nespresňujú otázky, ktoré sú uvedené v zákone, ale zásady vychádzajú zo zákonných ustanovení.

p. Knapík, primátor mesta Košice – Vidí to ako stret názorov.

p. Gamcová, poslankyňa MZ – Oznámila, že nebude dávať uznesenie, nakoľko to 
v zmysle rokovacieho poriadku ani nie je možné, ale požiadala poslancov, aby pri hlasovaní vyjadrili svoj názor. Ak to bude schválené, tak dá prokurátorský protest.

p. Jenčová, poslankyňa MZ – Oznámila tomuto auditóriu, že poslankyňa vôbec nemusí 
predniesť návrh, stačí, ak ho doručí písomne návrhovej komisii, ktorá ho prečíta.

p. Knapík, primátor mesta Košice – Treba rešpektovať rozhodnutie poslankyne 
p. Gamcovej, ktorá sa rozhodla návrh nepredložiť.
Dal slovo návrhovej komisii. 

p. Derján, poslanec MZ – Prečítal pôvodný návrh.
Mestské zastupiteľstvo v Košiciach podľa § 6 ods. 2 písm. b) Štatútu mesta Košice  schvaľuje zmenu Zásad finančného hospodárenia škôl a školských zariadení podľa predloženého návrhu.

Hlasovanie č. 26: za 27, proti 4, zdržali sa 9.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

13. Analýza vyťaženosti a nákladovosti materských škôl v MČ Košice - Západ
      - vyradenie MŠ Petzvalova 2

p. Vargovčák, námestník primátora mesta Košice – Materiál analyzuje vyťaženosť 
a nákladovosť materských škôl v MČ Košice - Západ.  Z tejto analýzy vyplýva návrh na uznesenie, ktorý hovorí o vyradení MŠ Petzvalova zo siete škôl a školských zariadení.

p. Petrvalský, poslanec MZ – Komisia školstva sa zaoberala aj touto otázkou. Výhrady
mala akurát poslankyňa Gamcová. Išlo  o to, či mestská časť Západ prerokovala túto záležitosť a aké stanovisko zaujala. 
Komisia odporúča materiál prerokovať a schváliť návrh na uznesenie v predloženej forme. 

p. Mutafov, poslanec MZ – Nie je rád, že sa vyraďujú škôlky, no pravda je taká, že 
toto predškolské zariadenie nemá jedáleň, počet detí sa postupne znižuje a ekonomický rozbor, ktorý oddelenie školstva vygenerovalo, je taký aký je a táto škôlka v porovnaní s ostatnými zariadeniami je na tom ekonomicky najhoršie. 

p. Knapík, primátor mesta Košice – Uzavrel rozpravu a dal slovo návrhovej komisii. 

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 1 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 6 ods. 2 písm. v) Štatútu mesta Košice schvaľuje racionalizáciu siete škôl a školských zariadení v zriaďovateľskej pôsobnosti mesta Košice:
		a) 	vyradenie Materskej školy Petzvalova 2, Košice a jej súčasti:   
školská jedáleň a výdajná školská kuchyňa zo siete škôl a školských zariadení, stredísk praktického vyučovania a pracovísk praktického vyučovania Ministerstva školstva Slovenskej republiky (ďalej len „sieť“ ) k 30. 06. 2008.
b)	zrušenie Materskej školy Petzvalova 2, Košice ako preddávkovej organizácie k dátumu, ku ktorému rozhodne  Ministerstvo školstva Slovenskej republiky o vyradení zo siete.

Hlasovanie č. 27: za 36, proti 2, zdržal sa 1.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

14. Analýza výdavkov a príjmov za opatrovateľskú službu a zariadenia 
      opatrovateľskej služby za rok 2007

p. Vargovčák, námestník primátora mesta Košice – V materiáli je porovnanie 
výdavkov za opatrovateľskú službu medzi rokmi 2006 a 2007 so zameraním na služby a zariadenia v zriaďovateľskej pôsobnosti mesta a mestských častí. 	

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii. 

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  berie na vedomie analýzu výdavkov a príjmov za opatrovateľskú službu a zariadenia opatrovateľskej služby za rok 2007.

Hlasovanie č. 28: za 42, proti -, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     –––

14/1 Predloženie žiadosti o NFP v rámci Operačného programu Vzdelávanie

p. Knapík, primátor mesta Košice – Je to žiadosť na nenávratné financovanie 
a schválenie  spolufinancovania  projektu v rámci Operačného programu Vzdelávanie na základe príslušnej výzvy tohto programu. 

p. Vargovčák, námestník primátora mesta Košice – K predloženiu žiadosti o pridelenie 
nenávratných finančných prostriedkov z Operačného programu Vzdelávanie je potrebné aj vyjadrenie mestského zastupiteľstva a schválenie predloženého návrhu, ktorý pojednáva o spolufinancovaní uvedených aktivít vo výške  5 %. Cieľom opatrenia 1.1 je v podstate uskutočniť obsahovú prestavbu vzdelávania na základných a stredných školách s využitím inovatívnych foriem a metód výučby. 

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii.

p. Horváth, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice schvaľuje
	1. a) predloženie žiadosti o NFP v rámci Operačného program Vzdelávanie 
     Opatrenia 1.1: Premena tradičnej školy na modernú na realizáciu projektu    
     "Inovácia vzdelávacieho programu košických ZŠ - cesta ku zlepšeniu   
     kľúčových kompetencií žiakov a učiteľov“, ktorý je realizovaný Mestom 
     Košice pre nasledovné základné školy v zriaďovateľskej pôsobnosti mesta 
     Košice: 
    Základná škola Bukovecká 17, Košice 
       Základná škola  Dolina 43, Košice - Poľov
       Základná škola Jenisejská 22, Košice
       Základná škola Kežmarská 30, Košice
       Základná škola Postupimská 37, Košice
       b) poskytnutie finančných prostriedkov vo výške 250 000,- Sk na 
 zabezpečenie zdrojov spolufinancovania projektu „Inovácia vzdelávacieho        
 programu košických ZŠ - cesta ku zlepšeniu kľúčových kompetencií žiakov 
 a učiteľov“ vo výške 5 % 
2. a) poskytnutie finančných prostriedkov vo výške 950 000,- Sk na zabezpečenie 
     zdrojov spolufinancovania projektov nasledovných  škôl vo výške 5 %:
     Základná škola Juhoslovanská 2, Košice
     Základná škola Kežmarská 28, Košice
     Základná škola Krosnianska 4, Košice
     Základná škola Polianska 1, Košice
     Základná škola Staničná 13, Košice
     Základná škola Užhorodská 39, Košice
Uvedené základné školy v zriaďovateľskej pôsobnosti mesta Košice predložia žiadosti o NFP v rámci Operačného programu Vzdelávanie Opatrenia 1.1: Premena tradičnej školy na modernú samostatne.

Hlasovanie č. 29: za 41, proti 1, zdržal sa -.

p. Knapík, primátor mesta Košice – Konštatoval, že uznesenie boli prijaté.

––-     ––-     ––-

15. Stratégia rozvoja Zoologickej záhrady Košice na obdobie rokov 2008-2013

p. Knapík, primátor mesta Košice – Predložená stratégia vychádza z generelu, ktorý
bol v minulosti prijatý a podľa ktorého sa projekt ZOO realizoval a reaguje aj na aktuálnu situáciu a možnosti. Predložený materiál sa už prerokoval v komisiách, poslaneckých kluboch a mestskej rade.

V rozprave vystúpili:

p. Buraš, poslanec MZ – Tento materiál bol prerokovaný na komisii regionálneho 
rozvoja a cestovného ruchu za prítomnosti riaditeľa ZOO. Nakoľko sa nezišiel dostatočný počet členov, rokovanie je preložené na 5.5.2008. Pozval aj ostatných poslancov, aby sa jej zúčastnili, lebo bude odprezentovaný celý zámer priamo v ZOO aj s obhliadkou priestorov. Odchod je o 14.00 hod. z parkoviska pri Magistráte mesta.

p. Petrvalský, poslanec MZ  - Je o ňom známe, že je priateľom ZOO a veľmi mu záleží
na jej rozvoji. Rád by tam videl celé triedy pri vyučovaní biológie priamo v ZOO, aby to nebol iba oddychový priestor, ale aj náučným priestorom pre deti. 
Zaujíma ho, ako je to s pozemkami pod ZOO a kedy sa dokončí obchvat dediny Kavečany, lebo prístup do košickej ZOO je katastrofálny. Môže sa vybudovať sebe lepšia ZOO, môže sa jej robiť sebe lepšia propagácia, kým nebudú vybudované komunikácie, po ktorých sa návštevníci k nej dostanú, tak už ten prvý dojem bude veľmi zlý.

p. Hrabovský, poslanec MZ – Z poverenia komisie životného prostredia, verejného 
poriadku a ochrany zdravia k predloženej stratégii predložil doplňujúce uznesenie. 
Návrh na uznesenie: K stratégii rozvoja ZOO na obdobie rokov 2008-2013 komisia životného prostredia, verejného poriadku a ochrany zdravia odporúča  predložený materiál prerokovať s doplnením pripomienok členov komisie a to doplniť materiál z hľadiska druhovej skladby zvierat vrátane finančného zabezpečenia nákupu zvierat.

p. Jeník, poslanec MZ – Podporil toto stanovisko, bolo to prediskutované s riaditeľom 
ZOO s tým, že toho času je druhová skladba pevná do 31.12.2007 a keďže je tu predložený materiál, ktorý by mal mestu Košice niečo napovedať, tak aj riaditeľ ZOO sa isto vyjadrí, že nebude problém doplniť druhovú skladbu. Financovanie môže byť z vlastnej reprodukcie, výmeny. Treba tie veci doplniť, aby materiál bol ucelený. 

p. Boritáš, poslanec MZ – Predkladateľom materiálu je riaditeľ MMK, spracovateľom 
je oddelenie komunálneho rozvoja a riadenia podnikov. Preto sa spýtal riaditeľa ZOO, či sa plne stotožňuje s týmto materiálom. Tiež podporil predložený návrh. Každý materiál je možné časom obmieňať, dopĺňať, preto predpokladá, že aj tento materiál bude živý a ZOO bude fungovať podľa tejto stratégie. 

p. Cengel, poslanec MZ – Ako prioritu by dal majetko-právne vysporiadanie, aj keď
v tejto chvíli nevie presne, ako by sa to malo riešiť, kúpou, či zámenou.  Odhadom sa jedná okolo 100 hektárov, no sú tam aj spoluvlastnícke podiely, takže to môže byť podstatne vyššia výmera. Pri 100 hektároch je to takmer pol miliardy korún. Vysporiadanie je nutné, aby sa tam mohlo stavať a aby mesto nepredbehli nejaké skupiny, ako sa to stalo v Prešove, ktoré poza chrbát vysporiadajú pozemky a potom budú robiť mestu problémy. Preto by toto mala byť prvoradá úloha. 

p. Knapík, primátor mesta Košice – Uzavrel rozpravu a vytvoril priestor pre odpovede.

p. Kollár, riaditeľ ZOO – Potvrdil, že 5.5.2008 bude v ZOO rokovanie komisie 
regionálneho rozvoja a cestovného ruchu. Tam predstaví koncepciu pomocou obrazovej dokumentácie i priamo v priestoroch areálu. Bude iba rád, keď prídu aj ďalší poslanci, ktorých to zaujíma.
Vyučovanie v ZOO prebieha. Nefunguje to síce takouto formou ako v školách, ale žiakom sa to páči. Majú dobrú spoluprácu so základnými školami Trebišovskou, Postupimskou, Univerzitou veterinárneho lekárstva, so Strednou poľnohospodárskou školou v Barci, so Strednou strojníckou školou, kde študenti svojimi aktivitami pomáhajú pri zveľaďovaní ZOO. Chcú rozšíriť túto spoluprácu.
Čo sa týka obchvatovej cesty, z jeho pohľadu ako domáceho, snaží sa prehovoriť ľudí, aby si konečne uvedomili, že táto komunikácia je veľmi potrebná, pokiaľ nechcú, aby im praskali domy.
Do správy doplní druhovú skladbu, ale hneď povedal, že sa to bude týkať hlavne zvierat euro - ázijského významu a oblasti severnej pologule, ktoré sú zvyknuté na chladné podmienky. Patria medzi ne aj soby, pižmone, losy mokraďové, chcú tam snežné leopardy, menšie mačkovité šelmy z oblasti Himalájí, dravé vtáky. Nechcú zabudnúť ani domácu faunu hlavne u kopytníkov a malých šeliem.
Zvieratá získavajú buď deponáciou, výmenou, alebo darom. Najnevhodnejšia forma je nákup zvierat.
Stotožňuje sa s týmto materiálom, lebo sa podieľal na jeho príprave, sporné veci spoločne konzultovali. Pre jeho príprave vychádzali aj z pôvodného generelu. V ZOO pracuje už takmer 18 rokov, dobre pozná problémy, ktoré tam majú a v spolupráci s mestom sa vynasnaží ich odstrániť.
K majetko-právnemu vysporiadaniu pozemkov – pri vytváraní nových priestorov to bude prenájom od vlastníkov. Zmluvy sú pripravené, lebo nechce stavať čierne stavby.

p. Knapík, primátor mesta Košice – Na základné otázky bolo zodpovedané. Je tu ešte
	ďalšie územie pod obchvatovou komunikáciou, ktoré treba vysporiadať. 

p. Pučanová, vedúca oddelenia správy majetku – Pokiaľ ide o majetkové 
vysporiadanie samotného areálu ZOO, je potrebné povedať, že cca 2/3 celého areálu ZOO sú vysporiadané. Niektoré parcely sú vo výlučnom vlastníctve mesta Košice, niektoré sú v podielovom spoluvlastníctve mesta Košice so súkromnými vlastníkmi. Toho času ešte prebiehajú zápisy určitých podielov na list vlastníctva mesta Košice a to na tie podiely, na ktoré v archívoch a v spolupráci s katastrom našli právne podklady na vyvlastnenie, alebo výkup časti parciel v ZOO. Keď sa k niektorým parcelám nenájdu žiadne podklady pre zápis podielov, vtedy začne mesto robiť výkup, alebo iné majetkové vysporiadanie formou zámeny. Momentálne robia nájmy s vlastníkmi pozemkov. Na meste už majú asi 27 žiadostí spolupodielových vlastníkov o výkup, alebo iné majetkové vysporiadanie pozemkov v ZOO. Z toho dôvodu budú požadovať aj zmenu rozpočtu. Momentálne sa snažia riešiť tie pozemky, na ktorých ZOO plánuje nejakú výstavbu v rámci svojho areálu. 
K obchvatovej komunikácii – Na toto rokovanie je predložený materiál na zmenu uznesenia, ktorým bol schválený výkup pozemkov na túto cestu. Urobilo sa nové zameranie, nový geometrický plán, treba preschváliť tieto parcely a bude sa na tom ďalej pracovať. Aj na výkup týchto parciel treba schváliť zmenu rozpočtu. Pokiaľ dnes bude schválený predložený návrh, tak mandatár má zmapovaných vlastníkov a bude robiť kúpne zmluvy. Je predpoklad, že do konca roka už budú niektoré kúpne zmluvy uzavreté. Predložená zmena sa týka práve z toho pohľadu, že geometrický plán bol robený tak, že mesto sa stalo vlastníkom až vtedy, keď vykúpi všetky podiely z geometrického plánu a táto zmena je v tom, že keď sa vykúpi konkrétna parcela, hneď sa zapíše na list vlastníctva v prospech mesta.

p. Knapík, primátor mesta Košice -  Predložená stratégia dáva reálny predpoklad na to, 
aby sa mesto a ZOO v najbližšom období pustili do generelu, lebo ten pôvodný dokument budovania a rozvoja  ZOO je v úplne inom stave. Možno spojiť odborníkov, ľudí, ktorí sa tomu venujú, dať tomu takú náplň, aby bolo zaujímavé pre verejnosť z hľadiska návštevnosti. Ak sa vyčlenia nejaké finančné prostriedky, tak v budúcom roku by sa malo začať s prípravou nového generelu. 
Odovzdal slovo návrhovej komisii.

p. Derján, poslanec MZ – Návrhová komisia dostala jeden pozmeňujúci návrh.
	Komisia životného prostredia, verejného poriadku a ochrany zdravia odporúča
doplniť materiál Stratégia rozvoja ZOO na roky 2008 – 2013 z hľadiska druhovej skladby zvierat  vrátane finančného zabezpečenia nákupu  zvierat.

Hlasovanie č. 30: za 31, proti 1, zdržal sa 1.

p. Knapík, primátor mesta Košice – Konštatoval, že doplňujúci návrh bol prijatý.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  schvaľuje Stratégiu rozvoja Zoologickej záhrady Košice na obdobie rokov 2008 – 2013.
 
Hlasovanie č. 31: za 40, proti 1, zdržal sa -.

p. Knapík, primátor mesta Košice – Konštatoval, že uznesenie bolo schválené.

––-      ––-     ––-
 
15/1 Výškové zónovanie mesta Košice

p. Drahovský, hlavný architekt mesta Košice – Materiál je dôležitý z toho dôvodu, že 
sa spracováva nový územný plán mesta Košice a v rôznych lokalitách a mestských častiach  Košíc sa už vyskytujú požiadavky na umiestňovanie budov v rôznych objemoch a výškach. Koncepcia nového územného plánu bude zakladať určité územie, kde budú pre Košice vyšpecifikované možnosti rozvoja administratívno-komerčných funkcií vo vyšších hladinách, ako je to doteraz. Okrem toho Košice sú mestom, ktoré je uložené v údolnej nive a majú najväčšiu pamiatkovú rezerváciu na Slovensku a je snaha o jej zápis do Svetového kultúrneho dedičstva Unesco.
Majú za to, že by bolo správne spracovať materiál, ktorý by reguloval výškové zónovanie práve v kontakte s pamiatkovou rezerváciou a údolnou nivou Košíc a aj keď nebude ešte spracovaný a schválený územný plán mesta Košice, ktorého proces je asi 5-ročný, predsa len potrebujú, aby tie funkcie, ktoré si vyžadujú výškové stavby boli umiestnené tak, aby v budúcom rozvoji a budúcom územnom pláne sa to nemuselo korigovať.
Aj po vzore iných miest na Slovensku a Česku navrhujú spracovať návrh výškového zónovania a ten predložiť mestskému zastupiteľstvu na schválenie, ako návrh regulatív pre zmeny a doplnky územného plánu.

p. Drábik, poslanec MZ – Zase je tu návrh na normu, ktorá čosi upravuje v tomto 
krásnom, starobylom meste.  Pripomenul, že okrem Starého mesta, ktoré má asi 20 tisíc obyvateľov, žije v centrálnej časti mesta na Juhu, na Severe ďalších 40 tisíc obyvateľov, ale ďalších 150 tisíc žije aj v iných častiach mesta.  Okrem centa mesta sú aj iné územia ako je mestská časť Západ, KVP, Ťahanovce a iné okrajové časti, kde sa tieto veci dajú riešiť. Mesto Košice žilo už x storočí a ešte nejaké storočia žiť bude, preto treba k tejto otázke pristupovať trochu modernejšie a veľkorysejšie. Preto chce, aby v tomto prípade ÚHA a odborné oddelenie Magistrátu mesta dali urobiť odbornú analýzu jednak v akademickej oblasti, aby sa urobila anketa medzi občanmi, aby sa tejto otázke venovala pozornosť aj publicita, lebo aj toto je budúcnosť a tvár Košíc pre toto storočie.
Hlavný architekt mu potvrdil to, čo si s hrôzou prečítal v materiáli, že spracovanie nového územného plánu bude trvať 5 rokov. Pokiaľ si pamätá, primátor mesta hovoril o 2, maximálne 3 rokoch.

p. Müller, poslanec MZ – Upriamil pozornosť na návrh uznesenia časť schvaľuje – 
tento text rozdelil na dve časti. 
Prvá: Schvaľuje regulatív pre zástavbu na území mesta Košice. Výška všetkých budov umiestňovaných na území mesta Košice bude limitovaná výškou jestvujúcej zástavby. Prekročenie tohto limitu je možné len na základe overenia samostatnou urbanistickou štúdiou, odsúhlasenou ÚHA mesta Košice a orgánmi mesta Košice.
Druhá: Tento regulatív je platný od nadobudnutia účinnosti uznesenia do schválenia zmien a doplnkov územného plánu HSA Košice týkajúcej sa výškovej regulácie zástavby, najneskôr však do 31.12.2008.
Otázka: Nemá byť medzi slovami „výška všetkých budov“ vsunuté slovo „výška všetkých výškových budov“ umiestňovaných na území mesta Košice bude limitovaná výškou okolitej zástavby?
V poslednej dobe sa veľa pohybuje medzi právnikmi, ktorí dokážu z textu a slov urobiť takú kombináciu, že technik tomu nerozumie, lebo ak by striktne zobral tieto tri slová „výška všetkých budov bude limitovaná výškou jestvujúcej zástavby“, tak potom to znamená, že všetky strechy novostavieb budú v rovine. 
Stotožnil sa s tým, že výšku budov treba regulovať, no buď treba text doplniť, alebo objasniť.

p. Petrvalský, poslanec MZ – Všetky európske mestá majú vyčlenené územie pre 
extrémne vysoké budovy. Napríklad v Paríži vyrástla nová štvrť iba z výškových budov. Uvažuje sa aj v Košiciach s niečím takým, žeby sa vydelilo územie,  kde by vznikla  nová štvrť z výškových budov?

p. Betuš, poslanec MZ – V mestskej časti Sídlisko Ťahanovce sa pripravuje bytová 
výstavba. Čoho sa bude pridržiavať výšková zonácia plánovaných budov? Čo bude merítkom, aké vysoké by domy mali byť?

p. Drahovský, hlavný architekt mesta Košice – Odpovedal p. Drábikovi.  Útvar 
hlavného architekta spracováva lokalizáciu na celé územie Košíc. Nesústreďujú sa iba  na údolnú nivu. Pre celé Košice budú hľadať vhodné lokalizovanie a zapoja do toho celú akademickú obec. Už majú kontakty aj so zahraničím – z Brna, z Prahy.
K pripomienke p. Müllera – sám poslanec upozornil na to, že sa v poslednom čase pohybujú v právnom prostredí, kde právnici vedia vysvetliť všeličo. Kým nie je definitívne vysvetlený pojem „výškové budovy“, či sa bude pritom používať požiarna norma, ktorá od 22 metrov prikazuje iné zateplenie, alebo podľa iného predpisu, dovtedy logicky platí, že ide o výšku všetkých budov. Je to z dôvodu, aby niveleta nebola uniformná. Sami si dávajú úlohu toto dokončiť spracovať a predložiť do 31.12.2008. Kto vie, aký je potrebný čas na spracovania a následne na schválenie, tak to vôbec nie je dlhý časový úsek.
Každý investor, ktorý do Košíc prichádza a ktorý prezentoval rôzne vízie výškových budov a ich umiestnenie v Košiciach, prezentoval to už najmenej pred rokom a dnes v podstate ešte nezačalo ani územné konanie. Tu nejde o to, žeby ho odstrašili, odlákali, alebo odradili, ale ide o to, aby mu dali dobré regulatívy a aby ho umiestnili na správnom mieste.
V regulatívoch chcú vygenerovať oblasť, kde by mohli byť postavené takéto výškové budovy. Iste sa nájdu lokality, kde to bude možné.
K limitu v Ťahanovciach – V súčasnosti investor spracováva urbanistickú štúdiu na lokalizáciu obytnej zástavby  Ťahanovce IV – V. Ním deklarovaná výška  objektov je nižšia, ako objektov, ktoré sú tam postavené. Zatiaľ nevedia o iných zámeroch v lokalite, ktorá je teraz priemyselne využívaná. Chcú toto územie vyčistiť od závadnej výstavby.

p. Kupec, poslanec MZ – Faktická poznámka. Aké bude stanovisko ÚHA k výstavbe 
rodinného domu, keď jeho výška bude vyššia o meter ako okolitá zástavba.

p. Drahovský, hlavný architekt mesta Košice – V už existujúcich regulatívoych je 
nízkopodlažná bytová zástavba zaregulovaná 4 podlažiami a hovorí sa tam aj o rodinných domoch, ktoré môžu mať 2 podlažia plus využiteľné podkrovie. Z toho vyplýva, aká tam môže byť výška. Nie je vôbec problém, ak prekročí výšku okolitých budov.  Ide o to, aby sa v súčasnosti nestretli s nejakými extrémami. Podchytiť tieto extrémy v nejakom uznesení je príliš ťažké, preto sa rozhodli spracovať túto štúdiu. Ich vyjadrenia a stanoviská sa vydávajú až po skutočnej dôkladnej obhliadke miesta a zistení limitujúcich parametrov. 

p. Knapík, primátor mesta Košice – Uzavrel rozpravu a odovzdal slovo návrhovej 
komisii. 

p. Derján, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach podľa príslušných ustanovení  Štatútu mesta  žiada
1. Útvar hlavného architekta mesta Košice zabezpečiť Urbanistickú štúdiu 	lokalizácie výškových stavieb na území mesta Košice. Termín: september 2008.	2. Na základe urbanistickej štúdie spracovať regulatívy do záväznej časti územného plánu hospodársko – sídelnej aglomerácie Košice a predložiť na schválenie Mestskému zastupiteľstvu v Košiciach. Termín: december 2008
Schvaľuje regulatív pre zástavbu na území mesta Košice: Výška všetkých budov umiestňovaných na území mesta Košice bude limitovaná výškou jestvujúcej okolitej zástavby. Prekročenie tohto limitu je možné len na základe overenia samostatnou urbanistickou štúdiou odsúhlasenou Útvarom hlavného architekta mesta Košice a orgánmi mesta Košice.
Tento regulatív je platný od nadobudnutia účinnosti uznesenia do schválenia zmien a doplnkov územného plánu hospodársko – sídelnej aglomerácie Košice, týkajúcich sa výškovej regulácie zástavby, najneskôr však do 31.12.2008.

Hlasovanie č. 32: za 37, proti -, zdržali sa 4.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

15/2 Informácia o činnosti Komisie MZ na ochranu verejného záujmu pri výkone
        funkcií verejných funkcionárov

p. Melichárek, poslanec MZ a predseda Komisie MZ na ochranu verejného záujmu
pri výkone funkcií verejných funkcionárov – Materiál bol predložený v písomnej podobe a iné doplňujúce informácie k nemu momentálne nie sú. 

p. Knapík, primátor mesta Košice – Nakoľko sa do rozpravy nikto neprihlásil, 
odovzdal slovo návrhovej komisii. 

p. Derján, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach berie na vedomie informáciu o činnosti Komisie mestského zastupiteľstva na ochranu verejného záujmu pri výkone funkcií verejných funkcionárov.

Hlasovanie č. 33: za 40, proti 1, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

16. Interpelácie

p. Knapík, primátor mesta Košice – V súlade s rokovacím poriadkom poslanci môžu 
interpelovať námestníkov primátora, členov mestskej rady a v rámci operatívy je možné interpelácie predložiť aj písomne, na ktoré bude v zákonnej lehote odpovedané. 

p. Petrvalský. Poslanec MZ – Interpeloval primátora mesta.
Po odchode JUDr. Čuňa z Magistrátu mesta Košice sa nikto nezaoberá Štatútom mesta. Prešlo už dosť dlhé obdobie od schválenia novely zákona o meste Košice a dosť ťažko sa pracuje so starým Štatútom mesta. Požiadal primátora, aby niekoho poveril prácami na tomto zákone mesta.
Požiadal primátora mesta, aby sa začal vážne zaoberať organizačnou štruktúrou Magistrátu mesta Košice.

p. Knapík, primátor mesta – V týchto dňoch by mala byť ukončená analýza, na základe
ktorej obidve veci mohli byť vytvorené. Mala by prebehnúť diskusia medzi mestom a mestskými časťami k prerozdeleniu kompetencií, ktoré sa musí jasne definovať, aby sa to mohlo zapracovať do Štatútu a následne sa môže vytvoriť aj nová organizačná štruktúra. 
	Nakoľko sa už nikto neprihlásil, uzavrel tento bod.

––-     ––-     ––-

17. Dopyty, informácie, vysvetlenia

p. Boritáš, poslanec MZ -  Spoločný dopyt na riaditeľa Magistrátu mesta Košice 
	a hlavného architekta mesta Košice.
Aký je stav s presťahovaním Útvaru hlavného architekta, lebo bolo sľúbené, že to bude v krátkom čase zrealizované. Požiadal, aby sa v tejto veci urýchlene konalo a aby bol Útvar hlavného architekta presťahovaný na Magistrát mesta Košice. Očakáva, že nedostane odpoveď, že nie sú nato vhodné priestory.

p. Halenár – Dve otázky na riaditeľa Magistrátu mesta Košice.
1. Prečo sa zápisnice vyhotovujú v tretej osobe jednotného čísla? Na pohľad úplne debilná otázka, ale poslúžil si príkladom zo zápisnice. 
„P. Jeník, poslanec MZ – Bez emócie, bez politiky prehlásil, že multifunkčný objekt je pre občanov mestskej časti.“ To je v zápise, ako keby ten, čo robí zápis, tam dával svoje vlastné vnímanie, ako odznejú vyhlásenia poslancov. V prvej osobe jednotného čísla by zápis znel: „Bez emócie a politiky prehlasujem, že multifunkčný objekt je pre občanov mestskej časti.“ Myslí, že to dáva iný význam. Požiadal riaditeľa Magistrátu, aby požiadal pracovníkov, aby začali písať zápisnice v prvej osobe jednotného čísla, tak ako znejú ich vyjadrenia.
2. Čo sa deje po zaslaní požiadavky na doporučenú e-adresu magistrát@kosice.sk. Túto adresu dostali poslanci ako doporučenú na vznášanie požiadaviek a otázok. Osobne už niekoľkokrát kontaktoval túto e-adresu a od februára 2008 ešte nedostal ani jednu odpoveď na ním vznesenú požiadavku. Pevne verí, že odpoveďou nebude, že sa pokazil server a tie požiadavky zmizli. Keďže je tu nový vedúci AIT oddelenia, tak sa spýtal, kedy začne fungovať systém automatickej odpovede a to tak, aby pýtajúci mal potvrdené, že jeho požiadavka bola prevzatá s nejakým termínom a niečo sa s ňou bude diať. Myslí si, že v dnešnej dobe je to jednoduchá vec a slušné firmy takto dávajú na vedomie, že sa požiadavkou zaoberajú. Doplnok k prednesenému: Keď jemu, ako poslancovi sa nevracajú odpovede z tejto e-adresy, čo sa vracia občanom tohto mesta? 

p. Jutka, poslanec MZ – Spýtal sa náčelníka Mestskej polície Košice, že v akom 
štádiu je príprava projektu Bezpečná Terasa a s tým spojené monitorovanie Magistrátu mesta. 
Kedy sa reálne začne s budovaním a reálnou investíciou optickej siete, ktorá je plánovaná na tento kalendárny rok?
	Požiadal o okamžitú odpoveď a nemusí byť potom písomná.

p. Buraš, poslanec MZ – Dopyt na riaditeľa Magistrátu mesta Košice.
V poslednom čase v jednom slovenskom nemenovanom médiu odvysielali celkom zaujímavý reklamný spot o Košiciach počnúc pešou zónou, katedrálou a končiac sídliskami, ktoré sa tu nachádzajú. Je to spot, ktorý pravdepodobne súvisí s kandidatúrou mesta na EHMK a jeho záver je veľmi pekný, lebo končí „použi Košice“. Každý si to môže vysvetliť ako chce. Opýtal sa riaditeľa MMK, že kto odsúhlasil text reklamy, koľko stála a kto je zodpovedný za súhlas na jej odvysielanie v celoslovenskom médiu. 

p. Dvorožňák, náčelník mestskej polície – Odpovedal poslancovi p. Jutkovi. 
Kamerový systém na Terase bude financovaný z prostriedkov mesta a z prostriedkov mestskej časti Západ. V súčasnosti je projekt v štádiu prípravy projektovej dokumentácie, ktorá by sa v tomto roku mala ukončiť s tým, že práce sú plánované na tri roky dopredu. Z vyčlenených prostriedkov budú financované práce, káble a celá činnosť, ktorá bude mať súvis so sústredením na mestskej polícii. V ďalších obdobiach – v ďalšom roku sú plánované dve kamery, ktoré by mali byť pred úradom mestskej časti Západ a pri Magistráte mesta zo zadnej strany, kde je parkovisko. V ďalších rokoch sa dajú kamery aj na Luník II, Luník VII, presné miesta budú naplánované podľa bezpečnostnej situácie, podľa nápadu trestnej činnosti, priestupkov.

p. Halenár, poslanec MZ – Utešene sa v tomto meste rozrastá sledovanie občanov. 
Podľa zákona platného v tejto krajine má byť nasadenie kamier a ich záber jasne  označený na celom priestore. Spýtal sa prítomných poslancov, že koľkokrát si všimli, že je v meste označený priestor „vstupujete do priestoru, kde sú zábery kamier“. On sa za celý čas stretol s jedinou tabuľkou, veľmi skromnučko umiestnenou na jednom stĺpe, na ulicu si už nespomína, ale je to niekde pri Pošte II. Rozširovanie kamerového systému je pre neho úplne neprijateľné vzhľadom na neustále potláčanie slobôd v tejto krajine a bojme sa dňa, kedy niekto bude v kancelárii sledovať, čo robia občania v celom meste. Preto treba dbať na to, aby označenia priestorov boli skutočne viditeľné a zrozumiteľné.

p. Knapík, primátor mesta Košice – Uzavrel tento bod s tým, že na ostatné otázky   
           budú zaslané písomné odpovede. 
Zároveň vyhlásil obedňajšiu prestávku.

––-     ––-     ––-

18. Zverenie majetku mesta do správy Správe mestskej zelene v Košiciach 
      a MČ Košice - Juh

p. Filipko, námestník primátora mesta Košice – Pokračoval vo vedení rokovania 
mestského zastupiteľstva. Dal slovo predkladateľovi materiálu.

p. Čečko, námestník primátora mesta Košice – Všetky náležitosti sú v písomnej 
podobe a nemá k nim nové informácie. 

p. Filipko, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii. 

p. Bajus, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 29 ods. 1 písm.  l) Štatútu mesta Košice   schvaľuje
1.	zverenie majetku mesta Košice do správy  Správe mestskej zelene 
      v Košiciach :
     	           názov nehnuteľností	 : pozemky a stavby (príloha č. 1 a 2)
     	      k. ú.		            : Južné mesto	
                 LV č. 		            : 11650
    	           účel zverenia 		 : správa a údržba pozemkov a verejnej zelene
    	           deň zverenia	            : dňom účinnosti zmluvy o zverení majetku mesta 
                                                          do správy

2.  zverenie majetku mesta do správy MČ Košice – Juh :
     	           názov nehnuteľností	: pozemky  (príloha č. 3)
     	           k. ú.		  	: Južné mesto
     	           LV č. 		 	: 11650
    	           účel zverenia 		: správa a údržba pozemkov 
    	           deň zverenia	           : dňom účinnosti zmluvy o zverení majetku mesta 
                                                         do správy

Hlasovanie č. 34: za 37, proti 1, zdržal sa -.

p. Filipko, námestník primátora mesta Košice – Konštatoval, že uznesenie bolo prijaté.

––-     ––-     ––-

19. Zverenie majetku mesta do správy BPMK

V rozprave vystúpili:

p. Halenár, poslanec MZ – Požiadal, aby bol stručne vysvetlený zmysel podielov. Kto
každý je podielnikom v bytoch okrem mesta Košice, ktoré je tam vypichnuté ako podielnik a to je dôvod prečo má BPMK dostať viac práv. Ako to tam funguje?

p. Pučanová, vedúca oddelenia správy majetku MMK – Vlastníkmi, alebo 
spoluvlastníkmi sú vlastníci bytov a nebytových priestorov. Mesto má už iba ten podiel, ktorý mu ostal na liste vlastníctva a ten aj musí mesto zmluvne upraviť vo vzťahu k svojmu správcovi BPMK. Je to podiel za nepredané byty a nebytové priestory.

p. Filipko, námestník primátora mesta Košice –Nakoľko sa do rozpravy už nikto 
neprihlásil, dal slovo návrhovej komisii. 

p. Bajus, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 29 ods. 1 písm.  l) Štatútu mesta Košice   schvaľuje zverenie spoluvlastníckych podielov majetku mesta Košice do správy  Bytovému podniku mesta Košice:
názov nehnuteľnosti: pozemky a stavby (príloha č. 1)
účel zverenia	: správa a údržba spoluvlastníckych podielov mesta Košice  
	deň zverenia: dňom účinnosti zmluvy o zverení majetku mesta do správy.

Hlasovanie č. 35: za 37, proti 1, zdržal sa  -.

p. Filipko, námestník primátora mesta Košice – Konštatoval, že uznesenie bolo 
schválené. 
––-     ––-     ––-

20. Prevod vlastníctva  nebytového priestoru pre MIPEL, a.s. na ul. Hlavná 31

p. Filipko, námestník primátora mesta Košice – Nakoľko sa do rozpravy
 k predloženému materiálu nikto neprihlásil, odovzdal slovo návrhovej komisii. 

p. Derján, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach podľa §  6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod   vlastníctva  nebytového  priestoru vrátane spoluvlastníckeho podielu na spoločných častiach, zariadeniach domu a ako aj alikvotnej časti pozemku 
vo veľkosti 344/10000 prislúchajúceho k nebytovému priestoru pre nájomcu nebytového priestoru za  cenu určenú uzn. MZ č. 552 zo dňa 22.2.2001 a uzn. MZ č. 370 zo dňa 26.2.2004 doplnené uzn. MZ č. 1209 zo dňa  26.10.2006 a uzn. MZ č. 1251 zo dňa 14.11.2006 a to pre MIPEL, a.s.,  nebytový priestor na ul. Hlavná 31 za cenu 2 500 000,- Sk.

Hlasovanie č. 36: za 34, proti 1, zdržali sa 3. 

p. Filipko, námestník primátora mesta Košice – Konštatoval, že uznesenie bolo 
schválené. 

––-     ––-     ––--

21. Prevod vlastníctva  nebytového priestoru pre MONITOR  M, spol. s r.o. 
      na ul. Hlavná 115

p. Filipko, námestník primátora mesta Košice – Nakoľko sa do rozpravy nikto 
	neprihlásil, dal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach podľa §  6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod   vlastníctva  nebytového  priestoru vrátane spoluvlastníckeho podielu 
na spoločných častiach, zariadeniach domu a ako aj alikvotnej časti pozemku 
vo veľkosti 523/10000 prislúchajúceho k nebytovému priestoru pre nájomcu nebytového priestoru za  cenu určenú uzn. MZ č. 552 zo dňa 22.2.2001 a uzn.
MZ č. 370 zo dňa 26.2.2004 doplnené uzn. MZ č. 1209 zo dňa  26.10.2006 a uzn. MZ č. 1251 zo dňa 14.11.2006 a to pre MONITOR  M, spol.  s  r.o.,  nebytový priestor na ul. Hlavná 115 za cenu 4 502 000,- Sk.

Hlasovanie č. 37: za 35, proti 1, zdržali sa 4.

p. Filipko, námestník primátora mesta Košice – Konštatoval, že uznesenie bolo prijaté.

––-     ––-     ––-

22. Kúpa pozemkov v  k. ú. Kavečany pre majetkovoprávne vysporiadanie 
      pozemkov na výstavbu „Obchvatovej komunikácie ZOO Kavečany“

V rozprave vystúpili:

p. Kupec, poslanec MZ – V dôvodovej správe je vysvetlené, prečo je tento bod znovu
po 1,5 roku v mestskom zastupiteľstve. No k návrhu na uznesenie mal pozmeňujúci návrh, ktorý konzultoval s oddelením správy majetku MMK. Ide o to, že počas minulého roka, keď sa uskutočňovali stretnutia s vlastníkmi, sa zistilo aj to, že nie všetky parcely sú role a pritom sa znalecký posudok robil iba na tento účel s výslednou cenou 314,- Sk/m2. Pracovníci magistrátu aj mandatár sľúbili vlastníkom, že v prípade výkupu záhrad a zastavanej plochy sa cena upraví. Navrhol preto, aby v časti schvaľuje v poslednej vete sa slovo „maximálne“ zmenilo na „minimálne“, Ďalej by sa doplnila veta: „Vyššia cena ako schválená minimálna bude predložená na schválenie majetkovej komisii MZ“. Návrh predložil z dôvodu, aby sa neskomplikoval, resp. nezastavil proces výkupu. 
Aj pôvodný návrh predložený v roku 2006 bol v znení, že ide o minimálnu cenu, len  počas jeho prejednávania, niekto predniesol  návrh, tak sa to zmenilo na maximálnu cenu.
Dúfa, že geometrický plán je už urobený dobre a nebude potrebné sa k tomu znovu vracať.

p. Filipko, námestník primátora mesta Košice -  Uzavrel rozpravu a dal slovo 
	návrhovej komisii. 

p. Derján, poslanec MZ – Prečítal pozmeňujúci návrh poslanca p. Kupca.
V bode 1 schvaľuje sa slovo „maximálne“ mení na „minimálne“ a dopĺňa sa veta: „Vyššia cena ako schválená minimálna bude predložená na schválenie Majetkovej komisie MZ v Košiciach,“

Hlasovanie č. 38: za 31, proti -, zdržali sa 10.

p. Filipko, námestník primátora mesta Košice – Konštatoval, že pozmeňujúci návrh 
	bol schválený.

p. Desrján, poslanec MZ – Vzhľadom k tomu, že návrh uznesenia je na troch stranách
a je to rozsiahlejší materiál, požiadal zastupiteľstvo, aby sa nemuselo čítať celé, ale aby sa návrh schválil v zmysle predloženého materiálu. 

p. Filipko, námestník primátora mesta Košice – Požiadal o vyjadrenie právne 
	oddelenie MMK, v akom rozsahu je nutné prečítať predložený návrh. 

p. Takáčová, vedúca právneho oddelenia MMK – V záujme jednoznačnosti, že čo 
mestské zastupiteľstvo schválilo, úplne perfektné je prečítať celý návrh, lebo sa vie odkontrolovať písomný materiál so zvukovým záznamom. Pripomenula, že aj na minulom zastupiteľstve sa pri čítaní rozsiahleho uznesenia prišlo na nepresnosti.

p. Derján, poslanec MZ – Otázka neznela, či to majú čítať, ale či je možné nečítať celé 
	uznesenie.

p. Filipko, námestník primátora mesta Košice – Požiadal návrhovú komisiu, aby 
predniesla návrh na uznesenie v celom rozsahu.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 1  a  § 29 ods. 1 písm. a) Štatútu mesta Košice schvaľuje kúpu nehnuteľností v MČ Košice – Kavečany,  pozemky v k.ú. Kavečany: 
1/  pozemok parc. č. 541, diel 1 s výmerou   35 m2, od vlastníkov zapísaných 
na LV č. 859,
2/  pozemok parc. č. 542, diel 2 s výmerou 151 m2, od vlastníkov zapísaných 
na LV č. 859 (novovytvorená parc. č. 542/2 s výmerou 186 m2, ostatná plocha), 
3/  pozemok parc. č. 543, diel 3 s výmerou 182 m2, od vlastníkov zapísaných 
na LV č. 1529 (novovytvorená parc. č. 543/2 s výmerou  182 m2,  ostatná plocha),
4/  pozemok parc. č. 544, diel 4 s výmerou 338 m2, od vlastníkov zapísaných na LV č. 1673 ( novovytvorená parc. č. 544/4 s výmerou  338 m2, ostatná plocha),
5/  pozemok parc. č. 550, diel 5 s výmerou 147 m2, od vlastníkov zapísaných na LV č. 1560 ( novovytvorená parc. č. 550/4 s výmerou  147 m2, ostatná plocha ),
6/  pozemok parc. č. 551/4, diel 6 s výmerou 486 m2, od vlastníkov zapísaných 
na LV č. 1398 (novovytvorená parc. č. 551/8 s výmerou 486 m2, ostatná plocha),
7/  pozemok parc. č. 551/3, diel 7 s výmerou   97 m2, od vlastníkov zapísaných 
na LV č. 1555 (novovytvorená parc. č. 551/10 s výmerou  97m2, ostatná plocha),
8/  pozemok parc. č. 556/2, diel 8 s výmerou 102 m2, od vlastníkov zapísaných 
na LV č. 1798 (novovytvorená parc. č. 556/4 s výmerou  102 m2, ostatná plocha),
9/  pozemok parc. č. 562/1, diel 9 s výmerou 293 m2, od vlastníkov zapísaných na LV č. 1778 ( novovytvorená parc. č. 562/4 s výmerou 293 m2, ostatná plocha),
10/  pozemok parc. č. 566, diel 10 s výmerou 210 m2, od vlastníkov zapísaných na LV č. 1383 (novovytvorená parc. č. 566/3 s výmerou 210 m2, ostatná  plocha),
11/   pozemok parc. č. 570/1, diel 11 s výmerou 177 m2, od vlastníkov zapísaných na LV č. 1729 (novovytvorená parc. č. 570/3 s výmerou  177 m2, ostatná  plocha),
12/   pozemok parc. č. 570/2, diel 12 s výmerou   36 m2, od vlastníkov zapísaných na LV č. 1729 (novovytvorená parc. č. 570/4 s výmerou 36 m2, ostatná plocha),
13/   pozemok parc. č. 579/3, diel 14 s výmerou   35 m2, od vlastníkov   zapísaných na LV č. 420, 
14/   pozemok parc. č. 576/2, diel 17 s výmerou   26 m2, od vlastníkov zapísaných na LV č. 420 (novovytvorená parc. č. 576/4 s výmerou  61 m2, ostatná plocha),
15/   pozemok parc. č. 576/3, diel 15 s výmerou   90 m2, od vlastníkov zapísaných na LV č. 1695, 
16/   pozemok parc. č. 576/1, diel 18 s výmerou   74 m2, od vlastníkov zapísaných na LV č. 1695 (novovytvorená parc. č. 576/5  s výmerou 164 m2, ostatná plocha),
17/   pozemok parc. č. 591/2, diel 16 s výmerou   92 m2, od vlastníkov zapísaných na LV č.650 ( novovytvorená parc. č. 591/3 s výmerou  92 m2, ostatná plocha),
18/   pozemok parc. č. 578, diel 19 s výmerou 70 m2, od vlastníkov zapísaných 
na LV č. 179 ( novovytvorená parc. č. 578/2 s výmerou  70 m2, ostatná plocha ),
19/   pozemok parc. č. 592/2, diel 20 s výmerou 192 m2, od vlastníkov zapísaných na LV č. 861 (novovytvorená parc. č. 592/5 s výmerou  192 m2, ostatná plocha),
20/   pozemok parc. č. 593/2, diel 21 s výmerou   96 m2, od vlastníkov zapísaných na LV č.   862 ( novovytvorená parc. č.  593/5 s výmerou  96 m2, ostatná plocha),
21/   pozemok parc. č. 574, diel 22 s výmerou 192 m2, od vlastníkov zapísaných 
   na  LV č. 1704, ( novovytvorená parc. č.  574/2 s výmerou  192 m2, ostatná  
   plocha ),
22/   pozemok parc. č. 594/3, diel 23 s výmerou 3 m2, od vlastníkov zapísaných 
   na LV č. 863 (novovytvorená parc. č.  594/4 s výmerou  3 m2, ostatná plocha),
23/   pozemok parc. č. 594/2, diel 24 s výmerou   83 m2, od vlastníkov    zapísaných na LV č. 864 ( novovytvorená parc. č. 594/5 s výmerou 83 m2, ostatná plocha),
24/   pozemok parc. č. 595/2 , diel 25 s výmerou   75 m2, od vlastníkov    zapísaných na LV č. 865 ( novovytvorená parc. č. 595/5 s výmerou  75 m2, ostatná plocha ),
25/   pozemok parc. č. 596/3, diel 26 s výmerou 62 m2, od vlastníkov zapísaných na LV č. 866  (novovytvorená parc. č. 596/4 s výmerou  62 m2, ostatná plocha),
26/   pozemok parc. č. 596/2, diel 27 s výmerou 5 m2, od vlastníkov zapísaných 
na LV č. 867 ( novovytvorená parc. č. 596/5 s výmerou  5 m2, ostatná plocha ),
27/   pozemok parc. č. 597/3, diel 28 s výmerou   31 m2, od vlastníkov zapísaných  na LV č. 869 (novovytvorená parc. č. 597/4  s výmerou  31 m2, ostatná plocha),
28/   pozemok parc. č. 597/2, diel 29 s výmerou   42 m2, od vlastníkov zapísaných na LV č. 868 ( novovytvorená parc. č. 597/5 s výmerou  42 m2, ostatná plocha),
29/   pozemok parc. č. 598/2, diel 30 s výmerou 71 m2, od vlastníkov zapísaných 
na LV č. 870 ( novovytvorená parc. č. 598/5 s výmerou  71 m2, ostatná plocha),
 30/   pozemok parc. č. 599/3, diel 31 s výmerou 28m2, od vlastníkov zapísaných 
 na LV č. 871 ( novovytvorená parc. č. 599/4 s výmerou  28 m2, ostatná plocha),
31/   pozemok parc. č. 599/2, diel 32 s výmerou   43 m2, od vlastníkov zapísaných 
         na LV č. 869 (novovytvorená parc. č. 599/5 s výmerou  43 m2, ostatná plocha),
32/   pozemok parc. č. 600/1, diel 33 s výmerou   13 m2, od vlastníkov zapísaných  
         na  LV č. 872 ( novovytvorená parc. č. 600/4 s výmerou  13 m2, ostatná plocha),
33/   pozemok parc. č. 600/2, diel 34 s výmerou   96 m2, od vlastníkov zapísaných  
        na LV č. 872  ( novovytvorená parc. č. 600/3 s výmerou  96 m2, ostatná plocha),
34/   pozemok parc. č. 601/1, diel 35 s výmerou 5 m2, od vlastníkov zapísaných  
        na LV č. 873,
35/   pozemok parc. č. 602/1, diel 37 s výmerou  1 m2, od vlastníkov zapísaných  
        na LV č. 873 (novovytvorená parc. č. 601/4 s výmerou 6 m2, ostatná plocha),
36/   pozemok parc. č. 601/2, diel 36 s výmerou   72 m2, od vlastníkov zapísaných  
        na LV č. 873, 
37/   pozemok parc. č. 602/2, diel 38 s výmerou   62 m2, od vlastníkov zapísaných  
        na LV č. 873 (novovytvorená parc. č. 601/3 s výmerou  134 m2, ostatná plocha),
38/   pozemok parc. č. 603/2, diel 40 s výmerou 104 m2, od vlastníkov zapísaných       
        na LV č. 638  (novovytvorená parc. č. 603/3 s výmerou  104 m2, ostatná plocha),
39/   pozemok parc. č. 604/2, diel 42 s výmerou 125 m2, od vlastníkov zapísaných 
        na LV č. 875 (novovytvorená parc. č. 604/3 s výmerou  125 m2, ostatná plocha ),
40/   pozemok parc. č. 605/2, diel 44 s výmerou 131 m2, od vlastníkov zapísaných 
        na LV č. 876 (novovytvorená parc. č.  605/3 s výmerou  131 m2, ostatná plocha ),
41/   pozemok parc. č. 606/2, diel 46 s výmerou 123 m2, od vlastníkov zapísaných   
        na LV č. 877 (novovytvorená parc. č.  606/3 s výmerou  123 m2, ostatná plocha),
42/   pozemok parc. č. 607/2, diel 48 s výmerou 116 m2, od vlastníkov zapísaných  
        na LV č. 476 (novovytvorená parc. č. 607/3 s výmerou  116 m2, ostatná plocha),
43/   pozemok parc. č. 610, diel 49 s výmerou 259 m2, od vlastníkov zapísaných 
        na  LV č. 878 (novovytvorená parc. č.  610/3 s výmerou  259 m2, ostatná plocha),
44/   pozemok parc. č. 612/2, diel 50 s výmerou 122 m2, od vlastníkov zapísaných  
        na LV č. 207 (novovytvorená parc. č. 612/6 s výmerou  122 m2, ostatná plocha),
45/   pozemok parc. č. 613/2, diel 51 s výmerou 133 m2, od vlastníkov zapísaných 
        na  LV č. 879 (novovytvorená parc. č.  613/5  s výmerou  133 m2, ostatná plocha),
46/   pozemok parc. č. 614/2, diel 52 s výmerou 165 m2, od vlastníkov zapísaných  
        na LV č. 880 (novovytvorená parc. č.  614/5 s výmerou  165 m2, ostatná plocha),
47/   pozemok parc. č. 615/2, diel 53 s výmerou 178 m2, od vlastníkov zapísaných  
        na LV č. 881 ( novovytvorená parc. č. 615/5 s výmerou  178 m2, ostatná plocha),
        48/   pozemok parc. č. 616/2, diel 54 s výmerou   99 m2, od vlastníkov zapísaných  
        na LV č. 882, 
49/   pozemok parc. č. 617/2 , diel 55 s výmerou 100 m2, od vlastníkov zapísaných na LV č. 882 (novovytvorená parc. č.  616/5 s výmerou  199 m2, ostatná plocha),
50/   pozemok parc. č. 618/2, diel 56 s výmerou 330 m2, od vlastníkov zapísaných 
        na LV č. 292 (novovytvorená parc. č.  618/5 s výmerou  330 m2, ostatná plocha),
51/   pozemok parc. č. 619/2, diel 57 s výmerou 293 m2, od vlastníkov zapísaných  
        na LV č. 1683, 
52/   pozemok parc. č. 620/2, diel 58 s výmerou 327 m2, od vlastníkov zapísaných  
        na LV č. 1683, 
53/   pozemok parc. č. 621/2, diel 59 s výmerou 588 m2, od vlastníkov zapísaných  
        na LV č. 1683 (novovytvorená parc. č.  621/5 s výmerou  1208 m2, ostatná 
        plocha),
54/   pozemok parc. č. 626/3, diel 60 s výmerou 12 m2, od vlastníkov zapísaných  
        na LV č. 824, 
55/   pozemok parc. č. 626/5, diel 61 s výmerou  8 m2, od vlastníkov zapísaných  
        na LV č.   824 ( novovytvorená parc. č.  626/8 s výmerou  20 m2, ostatná plocha ),
56/   pozemok parc. č. 1564/12 , diel 62 s výmerou 224 m2, od vlastníkov  
zapísaných  na LV č. 1658 (novovytvorená parc. č. 1564/19 s výmerou  224 m2, ostatná plocha),
57/   pozemok parc. č. 1564/6, diel 63 s výmerou 482 m2, od vlastníkov zapísaných na LV č. 1658  (novovytvorená parc. č. 1564/18 s výmerou  482 m2, ostatná plocha),
58/   pozemok parc. č. 572/1, diel 64 s výmerou 108 m2, od vlastníkov zapísaných 
        na LV č. 1704 (novovytvorená parc. č.  572/4 s výmerou  108 m2, ostatná plocha),
59/   pozemok parc. č. 1567/1, diel 67 s výmerou 940 m2, od vlastníkov zapísaných  na LV č. 1550 (novovytvorená parc. č.  1567/9 s výmerou  940 m2, ostatná  plocha),
60/   pozemok parc. č. E11778 , diel 68 s výmerou 480 m2, od vlastníkov 
zapísaných  na LV č.1242 (novovytvorená parc. č. 1564/14 s výmerou  480 m2, ostatná plocha),
61/   pozemok parc. č. E11776, diel 69 s výmerou 1778 m2, od vlastníkov 
zapísaných na LV č. 1526 (novovytvorená parc. č. 1564/15 s výmerou  1778 m2, ostatná plocha),
62/   pozemok parc. č. E11775, diel 70 s výmerou1226 m2,od vlastníkov  
zapísaných  na LV č. 1163 (novovytvorená parc. č.  1564/16 s výmerou 1226 m2, ostatná plocha),
63/   pozemok parc. č. 1564/13, diel 71 s výmerou 1007 m2, od vlastníkov zapísaná na LV č.1658 (novovytvorená parc. č. 1564/17 s výmerou  1007 m2, ostatná  plocha),
64/   pozemok parc. č. E11771, diel 72 s výmerou  9 m2,  od  vlastníkov 
        zapísaných  na LV č. 1407 (novovytvorená parc. č. 1564/20 s výmerou  9 m2, 
        ostatná  plocha ),
65/   pozemok parc. č. E11771, diel 73 s výmerou 512 m2, od vlastníkov  
zapísaných na LV č. 1407 (novovytvorená parc. č. 1565/4  s výmerou  512 m2, ostatná plocha),
66/   pozemok parc. č. 1567/4, diel 74 s výmerou 117 m2, od vlastníkov 
        zapísaných  na LV č. 83,   
67/   pozemok parc.č. 1567/2, diel 75 s výmerou   52 m2, od vlastníkov zapísaných  na LV č. 83 (novovytvorená parc. č.  1567/10 s výmerou  169 m2, ostatná plocha),
68/   pozemok parc. č. E11719, diel 76 s výmerou 113 m2, od vlastníkov
zapísaných na LV č. 344 (novovytvorená parc. č. 1566/12 s výmerou  113 m2, ostatná plocha),
69/   pozemok parc. č. E11717, diel 77 s výmerou   8 m2, od vlastníkov 
        zapísaných na LV č. 1150  (novovytvorená parc. č. 1566/10 s výmerou  8 m2, 
        ostatná plocha),
70/   pozemok parc. č. E11718, diel 78 s výmerou 74 m2, od vlastníkov 
zapísaných na LV č. 1127 (novovytvorená parc. č.  1566/11 s výmerou  74 m2, ostatná plocha),
71/   pozemok parc. č. E11840, diel 79 s výmerou 65 m2, od vlastníkov 
        zapísaných na LV č. 1246, 
72/   pozemok parc. č. E11839 , diel 80 s výmerou 357 m2, od vlastníkov 
        zapísaných na LV č. 1246, 
73/   pozemok parc. č. E11828 , diel 81 s výmerou 471 m2,od vlastníkov 
zapísaných  na LV č. 1246 (novovytvorená parc. č.   624/3 s výmerou 893 m2, ostatná plocha)
74/   pozemok parc. č. E11830, diel 82 s výmerou  78 m2, od vlastníkov  
        zapísaných na LV č. 1245 (novovytvorená parc. č.  611/3 s výmerou  78 m2, 
        ostatná plocha),
75/   pozemok parc. č. E11829, diel 83 s výmerou  47 m2, od vlastníkov 
        zapísaných na LV č. 1225 (novovytvorená parc. č. 611/6 s výmerou  47 m2, 
        ostatná plocha),
76/   pozemok parc. č. E11828, diel 84 s výmerou 135 m2, od vlastníkov 
zapísaných  na LV č. 1248 (novovytvorená parc. č.  611/5 s výmerou  135 m2, ostatná plocha),
77/   pozemok parc. č. E11841, diel 85 s výmerou  50 m2, od vlastníkov 
        zapísaných  na LV č. 1721 (novovytvorená parc. č. 625/4  s výmerou  50 m2, 
        ostatná plocha)
78/   pozemok parc. č. E279, diel 86 s výmerou 177 m2, od vlastníkov 
        zapísaných na LV č.  860 (novovytvorená parc. č. 569/4 s výmerou  177 m2, 
        ostatná plocha)
79/   pozemok parc. č. PK280, diel 87 s výmerou 146 m2,od vlastníkov zapísaných na PKV č. 407 (novovytvorená parc. č.  563/4 s výmerou  146 m2, ostatná plocha)
80/   pozemok parc. č. E282, diel 88 s výmerou 250 m2, od vlastníkov 
zapísaných na LV č. 1616 (novovytvorená parc. č.  557/2 s výmerou 250 m2, ostatná  plocha)
81/   pozemok parc. č. E283, diel 89 s výmerou 532 m2, od vlastníkov 
        zapísaných  na LV č. 1250 (novovytvorená parc. č. 553/7 s výmerou 532 m2, 
        ostatná  plocha)
82/   pozemok parc. č. PK284, diel 90 s výmerou 183 m2, od vlastníkov 
zapísaných  na PKV č. 390 (novovytvorená parc. č. 553/6 s výmerou  183 m2, ostatná plocha),
83/  pozemok parc. č. E285, diel 91 s výmerou 649 m2, od vlastníkov zapísaných     
        na LV č. 1025 (novovytvorená parc. č.  553/5  s výmerou  649 m2, ostatná 
        plocha),
84/   pozemok parc. č. E11719, diel 110 s výmerou 85 m2, od vlastníkov 
zapísaných        na  LV č. 344  (novovytvorená parc. č. 1567/8 s výmerou  85 m2,
ostatná  plocha),
85/   pozemok parc. č. 572/3  s  výmerou 123  m2, od vlastníkov zapísaných na   
LV č. 1704,  
pre mesto Košice za cenu  minimálne 314.-Sk/m2. Vyššia cena ako minimálna bude predložená na schválenie Majetkovej komisie MZ v Košiciach,
Ruší uznesenie MZ č. 1117 zo dňa 29. júna 2006.  

Hlasovanie č. 39: za 42, proti -, zdržal sa 1.

p. Filipko, námestník primátora mesta Košice – Konštatoval, že uznesenie bolo 
schválené.

––-     ––-     ––-

23. Uplatnenie predkupného práva mestom Košice na nehnuteľnosti 
v  k. ú. Krásna a ich odpredaj formou verejnej dražby, resp. obchodnej  verejnej súťaže

p. Filipko, námestník primátora mesta Košice – Nakoľko sa k tomuto bodu do 
	rozpravy nikto neprihlásil, dal slovo návrhovej komisii. 

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 1, 2 písm. b)  a  § 29 ods. 1 písm. a), b) Štatútu mesta Košice schvaľuje
1. kúpu nehnuteľností – pozemkov parc. č. 5303, 5304, 5305, 5306 k. ú. Krásna s celkovou výmerou 4265 m²  a  domu súp. č. 642 vo vlastníctve Mestskej časti Košice – Krásna mestom Košice za cenu  223 987,- Sk,
2. predaj nehnuteľností - pozemkov parc.č. 5303, 5304, 5305, 5306 k. ú. Krásna s celkovou výmerou 4265 m²  a  domu súp. č. 642 vo vlastníctve mesta formou verejnej dražby, resp. obchodnej verejnej súťaže s vyvolávacou cenou 11 500 000,- Sk ,
3. poukázanie finančných prostriedkov vo výške 50% čistého výnosu z predaja nehnuteľností Mestskej časti Košice – Krásna.

Hlasovanie č. 40: za 41 + 1 (p. Derján), proti -, zdržal sa -.

p. Filipko, námestník primátora mesta Košice – Konštatoval, že uznesenie bolo 
schválené.
––-     ––-     ––-

24. Zmena uznesení MZ č. 764 a č. 765 zo dňa 25. 10. 2001

p. Filipko, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii. 

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a  § 29 ods. 1 písm. b) Štatútu mesta Košice mení:
	1. uznesenie MZ v Košiciach č. 764 zo dňa 25. októbra 2001 v časti schvaľuje nasledovne: slová „o výmere 144 m2 v k. ú. Krásna n/H“ sa nahrádzajú slovami „s výmerou 140 m2  k. ú. Jazero“,
		2. uznesenie MZ v Košiciach č. 765 zo dňa 25. októbra 2001 v  časti schvaľuje nasledovne: slová „o výmere 159 m2, zastavanej plochy v k. ú. Košice – Západ“ sa nahrádzajú slovami „s výmerou 160 m2 k. ú. Terasa“.  

Hlasovanie č. 41: za 42, proti -, zdržal sa 1.

p. Filipko, námestník primátora mesta Košice – Konštatoval, že uznesenie bolo 
schválené. 

––-     ––-     ––-

24/1 Návrh na 1. úpravu rozpočtu na rok 2008 a prerozdelenie dotácií v zmysle 
        VZN č. 76 a Koncepcie rozvoja športu;

p. Filipko, námestník primátora mesta Košice – Návrh úpravy rozpočtu majú poslanci 
k dispozícii aj s komentárom. Požiadal predsedov komisií, ktorí predkladajú návrhy na rozdelenie dotácií, aby ich predniesli v rámci tohto bodu.

V rozprave vystúpili:

p. Petrvalský, poslanec MZ – Predniesol návrh na rozdelenie dotácií v rámci 
Koncepcie rozvoja športu v meste Košice a Návrh na dotácie v zmysle VZN 
č. 76.
Materiál dotácie v rámci Koncepcie rozvoja športu v celkovej sume 18,2 mil. Sk bol vypracovaný na základe zásad, ktoré sú v systéme jednotlivých fondov, ktorých sa to týka. V tomto prípade ide  o 3 fondy a to: fond mládežníckeho športu, fond športových aktivít a fond investícií do športu.  Prioritne sa podporujú mládežnícke športy, športy, ktoré majú v meste tradíciu a investuje sa aj do objektov, ktoré existujú na území mesta podľa dôležitosti. 
Návrh na uznesenie k tomuto materiálu je:
Mestské zastupiteľstvo v Košiciach podľa § 6 ods. 2 písm. d) Štatútu mesta Košice  schvaľuje dotácie na základe Koncepcie rozvoja športu v celkovej sume 18,2 mil. Sk podľa prílohy.
Druhý materiál sú dotácie podľa VZN č. 76. Ide o podporu niektorých športovcov, ktorí sa pripravujú na svetové podujatia ako sú majstrovstvá sveta, majstrovstvá Európy, olympijské hry v roku 2008 v Pekingu. V tomto prípadu išlo o čiastku 800 tis. Sk. Okrem toho na základe žiadosti Danax športu, s.r.o. bude do priečinka mesta presunutých 4,5 mil. Sk, ktoré budú následne poskytnuté basketbalistkám Kositu Košice. 
Návrh na uznesenie: Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje dotáciu vo výške 5,3 mil. Sk z položky ostatné podľa predloženého návrhu, ktorý je v prílohe.

p. Jutka, poslanec MZ – Upozornil na skutočnosti, že keď sa svojho času schvaľoval 
rozpočet, predložil pozmeňujúci návrh, ktorý potom stiahol, ohľadom opatrovateľskej starostlivosti. Na tomto rokovaní v bode 14 bola predložená analýza výdavkov a príjmov za opatrovateľskú službu a zariadenia opatrovateľskej služby. Vyplýva z nej, že dotácia  na opatrovateľskú službu v MČ Košice Západ na jedného opatrovaného za deň je najnižšia v rámci mesta. Je to 94,60 Sk a pritom je tam najmenej opatrovateliek vzhľadom na počet obyvateľov, ktoré toto zariadenie zastrešuje. Zastrešujú túto činnosť aj v mestských častiach KVP, Pereš, Šacu, Lorinčík a majú len 8 opatrovateliek, pričom počet úkonov je najvyšší a dotácia je najnižšia.
Bolo mu vtedy sľúbené, že sa tento problém bude riešiť v l. úprave rozpočtu. Nepreložil žiaden návrh, lebo nebol na to pripravený, ale požiadal námestníka primátora i riaditeľa MMK, aby sa na to pri ďalšej úprave nezabudlo. Ide o navýšenie o 500 tis. Sk pre MČ Košice – Západ.

p. Buraš, poslanec MZ – Predniesol návrh na uznesenie, ktorý súvisí s podporou 
učebno-vzdelávacieho procesu slovenskej školy v Užhorode. Bolo to prejednané na komisii školstva.  Jedná sa o podporu kultúry a vzdelania slovenských detí, ktoré  navštevujú školu č. 21 v Užhorode. Je to jediná škola na celej Ukrajíine, kde sa vyučuje slovenský jazyk a mesto Košice aj v rámci 15. výročia partnerských zmlúv medzi mestom Užhorod a mestom Košice sa rozhodlo podporiť práve tieto deti. Potrebujú preto oficiálne ošetriť aj finančnú čiastku na zakúpenie pomôcok pre tieto slovenské deti. Prečítal návrh na uznesenie. 
	Mestské zastupiteľstvo v Košiciach v zmysle právnych noriem a predpisov, v súlade so Štatútom mesta Košice schvaľuje sumu 200 000,- Sk vyčlenenú z kapitoly Koncepcia rozvoja  školstva, športu a mládeže. Dotácia je účelovo viazaná pre podporu kultúrno-výchovno-vzdelávacieho procesu slovenských detí na slovenskej Všeobecnovzdelávcej škole č. 21 v Užhorode,  rozvoj vzájomnej cezhraničnej spolupráce a prípravu spoločenských projektov na základe Zmluvy o spolupráci medzi mestom Užhorod a mestom Košice (podpísanej dňa 11. marca 2003 pri príležitosti 10. výročia partnerských vzťahov medzi mestom Košice a mestom Užhorod.). 
Uvedená podpora bola aj predmetom programu na poslednom riadnom zasadnutí komisie školstva, mládeže a športu, ktorá ho prerokovala a odporučila na schválenie mestskému zastupiteľstvu v Košiciach.

p. Halenár, poslanec MZ – Spýtal sa poslanca p. Petrvalského, ako má rozumieť 
	podpore pre Kosit 2013 Košice a poukázanie peňazí pre nejakú s.r.o. Danax.

p. Petrvalský, poslanec MZ – Je normálne podaná žiadosť o podporu ako aj u iných 
športových subjektoch a mesto túto podporu prisľúbilo a rieši sa to takýmto spôsobom, že sa z fondov vyčlenia peniaze a podporí sa basketbalový klub.

p. Balún, poslanec MZ -  Komisia kultúry sa na svojom zasadnutí zaoberala 
rozdelením financií, komu poskytnúť dotácie z rozpočtu mesta na kultúrny rozvoj. Komisii pre kultúru bolo pridelených 6 mil. Sk, ktoré aj rozdelili. V zmysle toho upravil aj súčet z 5,8 mil. Sk na 6 mil. Sk a v rozpise upravil 3 údaje: 
- Zbor sv. Cecílie nie 300 tis. Sk, ale 340 tis. Sk, 
- Združenie Feman nie 200 tis. Sk, ale 300 tis. Sk,
- Klub národnostných menšín nie 100 tis. Sk, ale 160 tis. Sk.

p. Berberich, poslanec MZ -  V rámci VZN č. 76 boli vyčlenené finančné prostriedky 
na duchovný rozvoj. Komisia cirkví pri mestskom zastupiteľstve sa týmto zaoberala na svojom zasadnutí 21.4.2008. Odporúča mestskému zastupiteľstvu predložený návrh rozdelenia prostriedkov prerokovať a schváliť.

p. Jenčová, poslankyňa MZ -  Spýtala sa predkladateľa návrhu, či mesto bude mať
svoj majetkový podiel v budovách, kde prispieva na výstavu a rekonštrukciu, pretože v dôvodovej správe je to výstavba nových, rekonštrukcia a podobne. Ak áno, potom treba návrh na uznesenie doplniť, že je to s podmienkou majetkového podielu mesta na konkrétnych dotáciách a stavbách. 

p. Filipko, námestník primátora mesta – Pokiaľ tomu dobre rozumel, tak to bola otázka 
na p. Berbericha, ale ten odmietol reagovať. 
Nakoľko sa už nikto do rozpravy neprihlásil, dal slovo návrhovej komisii.

p. Horvárh – Prečítal doplňujúci návrh poslanca p. Buraša.
Mestské zastupiteľstvo v Košiciach v zmysle právnych noriem a predpisov, v súlade so Štatútom mesta Košice schvaľuje sumu 200 000,- Sk vyčlenenú z kapitoly Koncepcia rozvoja  školstva, športu a mládeže. Dotácia je účelovo viazaná pre podporu kultúrno-výchovno-vzdelávacieho procesu slovenských detí na slovenskej Všeobecnovzdelávcej škole č. 21 v Užhorode,  rozvoj vzájomnej cezhraničnej spolupráce a prípravu spoločenských projektov na základe Zmluvy o spolupráci medzi mestom Užhorod a mestom Košice (podpísanej dňa 11. marca 2003 pri príležitosti 10. výročia ich partnerských vzťahov).
Uvedená podpora bola aj predmetom programu na poslednom riadnom zasadnutí komisie školstva, mládeže a športu, ktorá ho prerokovala a odporučila na schválenie mestskému zastupiteľstvu v Košiciach.

Hlasovanie č. 42: za 40, proti 1, zdržal sa -.

p. Filipko, námestník primátora mesta Košice – Konštatoval, že uznesenie bolo prijaté.

p. Bajus, poslanec MZ – Predniesol doplňujúci návrh poslanca p. Balúna.
Mestské zastupiteľstvo v Košiciach podľa § 6 ods. 2 písm.  ac) Štatútu mesta Košice   schvaľuje poskytnutie dotácií z rozpočtu mesta Košice na kultúrny rozvoj pre 38 subjektov v celkovom objeme 6 000 000,- Sk nasledovne:
           Verejná knižnica J. Bocatia                                            100 000,-
	Zbor sv. Cecílie                                                              340 000,-
Združenie FEMAN                                                        300 000,-
Karpatskonemecký spolok na Slovensku                        30 000,-
S.A.Victoria, umelecká agentúra                                  	150 000,-
Slovenský katolícky kruh                                             	  40 000,-
Rap-art, umelecká agentúra                                          	100 000,-
JES, Stanislav Jiroušek                                                 	100 000,-
Spolok Hasičská dychová hudba                                  	100 000,-
Klub národnostných menšín                                         	160 000,-
Divadlo deviatich múz                                                  	100 000,-
Hudobná spoločnosť Hemerkovcov                             	  70 000,-
ATARAX                                                                     	100 000,-
Nadácia „City TV“                                                       	300 000,-
Prameň života                                                               	  70 000,-
Cassia Dance n.o.                                                         	300 000,-
	DIAMANT, súbor spoločenských tancov                    	150 000,-
TACHMA RECORDS, umel. agentúra                       	120 000,-
MASTA, hudobné vydavateľstvo                                	100 000,-
Štátna filharmónia /organový koncert/                        	  50 000,-
Štátna filharmónia /Košická hudobná jar/                   	270 000,-
Haliganda, o.z.                                                             	  70 000,-
Združenia FORSA                                                       	200 000,-
AMBROZIA, Juraj Barla                                            	  50 000,-
Art Poetica Musica                                                      	200 000,-
	Laura, združenie mladých                                           	  50 000,-
	Gymnázium sv. T.Akvinského                                    	200 000,-
	Vydavateľstvo Pectus                                                  	300 000,-
MVDr. Pavel Smejkal (výstava v Lodži)                    	  50 000,-
MVDr. Pavel Smejkal (workshop)                              	200 000,-
Galery s.r.o.                                                                 	  80 000,-
Make Up collective                                                     	100 000,-
Štátne divadlo                                                             	400 000,-
OZ Úsmev ako dar                                                      	150 000,-
	Asociácia učiteľov, rodičov Gymnázia (španiel.)       	  50 000,-
Sofrosyne z.p.o.                                                          	100 000,-
Divadlo Thália Szinház                                              	250 000,-
BONA FIDE (Niečo je červené)                                 	500 000,-
Spolu:                                                                          6 000 000,- 

p. Buráš, poslanec MZ – Oznámil, že nakoľko je štatutárom jednej z uvedených 
organizácií, v zmysle zákona č. 357/2004,  nebude o tomto návrhu uznesenia hlasovať.

Hlasovanie č. 43: za 35, proti 2, zdržali sa 4.

p. Filipko, námestník primátora mesta Košice – Konštatoval, že uznesenie bolo 
schválené. 

p. Derján, poslanec MZ – Prečítal pozmeňujúci návrh p. Jenčovej. 
Mestské zastupiteľstvo schvaľuje rozdelenie dotácií podľa predloženého návrhu s podmienkou majetkovej účasti mesta podľa výšky vložených finančných prostriedkov do nehnuteľného majetku, ktorý nie je vo vlastníctve mesta Košice.

Hlasovanie č. 44: za 17, proti 5, zdržali sa 15.

p. Filipko, námestník primátora mesta Košice – Konštatoval, že uznesenie nebolo 
schválené. 

p. Derján, poslanec MZ – Prečítal doplňujúci návrh p. Berbericha.
Mestské zastupiteľstvo v Košiciach podľa § 6 ods. 2 písm.  ac) Štatútu mesta Košice   schvaľuje poskytnutie dotácií z rozpočtu mesta Košice na duchovný rozvoj  pre 19 subjektov v celkovom objeme 8 990 000,-Sk nasledovne:
Slovenský katolícky kruh.............................................		400 000,-
Rímskokatolícka cirkev ( RKC)
Farnosť sv. Ladislava – Košická Nová Ves .................		200 000,-
RKC – Kráľovnej pokoja .............................................		500 000,-
Gréckokatolícky apoštolský exarchát ...........................	500 000,-
Apoštolská cirkev na Slovensku, Zbor Košice..............	500 000,-
Evanjelický a.v. cirkevný zbor Košice - Terasa.............	500 000,-
Duchovná správa kostola Najsvätejšej  Trojice .............	450 000,-
RKC, farnosť sv. Alžbety...............................................	100 000,-
OZ Priateľ.......................................................................	200 000,-
Gréckokatolícka cirkev Košice - Nad Jazerom...............	500 000,-
RKC farnosť sv. Alžbety.................................................      2 000 000,-
Pravoslávny farský úrad..................................................	500 000,-
RKC Košice - Ťahanovce....................... ........................	500 000,-
Gréckokatolícka cirkev Košice – Staré mesto.................	500 000,-
Univerzitné pastoračné centrum sv. Košic. mučeníkov        1 000 000,-
RKC, farnosť sv. Michala Archanjela.............................	100 000,-
Spoločnosť sociálnych sestier..........................................        100 000,-
Ekumenické spol. cirkví...................................................	240 000,-
Vydavateľstvo VERBUM................................................	200 000,-
	Spolu:                                                                                     8 990 000,-    

Hlasovanie č. 45: za 32, proti 1, zdržali sa 8. 

p. Filipko, námestník primátora mesta Košice – Konštatoval, že uznesenie bolo 
	schválené. 

p. Derján, poslanec MZ – Prečítal prvý doplňujúci návrh p. Petrvalského.
Mestské zastupiteľstvo v Košiciach podľa § 6 ods. 2 písm.  ac) Štatútu mesta Košice  schvaľuje dotácie na základe Koncepcie rozvoja športu v Košiciach v celkovej sume 18 miliónov 200 tisíc slovenských korún podľa predloženého návrhu v prílohe.

Tab. č. 1 Fond mládežníckeho športu – kolektívne športy

Názov žiadateľa		
ŠŠK UNION PRESS - basketbal	15 000	
PKŠ Košice - kolky	25 000	
ŠK Gama - florbal	50 000	
ČH Hornets - vodné pólo	55 000	
Donator n.f. - futsal	55 000	
ŠŠK TYDAM - basketbal	60 000	
ŠŠK Kometa - volejbal	65 000	
Akademik TU - vodné pólo	80 000	
KAC Jednota - nohejbal	80 000	
Marea klub - synchronizované plávanie	80 000	
ŠŠK Abovia 96 - basketbal ženy	90 000	
ŠK Blakot - florbal	95 000	
HC Košice s.r.o  hokej - juniori	100 000	
DPMK - nohejbalový klub	125 000	
Futbalový klub CF ATHLETICO Košice	125 000	
Futbalová akadémia Benecol	135 000	
KAC Jednota - basketbal	135 000	
Florbalový klub ATU	140 000	
OZ Zober loptu nie drogy - basketbal	140 000	
KAC Jednota - futbal	140 000	
SEALS - baseballový klub Slávia UPJŠ	165 000	
Volejbalový klub Slávia TU 	170 000	
ŠŠK Bernolákova - hádzaná	190 000	
SPEEDY - spoločnosť tanečného klubu	200 000	
Slávia Basket s.r.o. Košice	330 000	
HC Košice  hokej - žiaci	400 000	
1. MHK Košice - hádzaná	410 000	
SOUŽ CASSOVIA- basketbal	500 000	
ŠKP - vodné pólo	500 000	
Spolu: 	4 655 000	
		   
Tab. č. 2 Fond mládežníckeho športu – individuálne športy

Názov žiadateľa	Sk	
OŠG KEŠEL Košice - gymnastika	27 000	
Gymnastický klub OŠG	57 000	
Viktória Športhala - vzpieranie	13 000	
TJ Lokomotíva - športová gymnastika	20 000	
TJ Slávia UVL - Voltíž	25 000	
Gymnastik Košice gymnastika	25 000	
ATU Košice - bedminton	29 000	
THC BLUE DRAGON - stolný hokej	30 000	
Judo Košice	33 000	
ŠK TAEKWONDO DO ITF Charkovská	43 000	
BMX KLUB KOŠICKÝ ŠARKAŇ - cyklistika 	45 000	
TJ Obal servis - atletika	71 000	
Turistika mládeže	71 000	
BOX CLUB - Lokomotíva Košice  	73 000	
TJ Slávia UVL - kanoistika	77 000	
Badmintonový klub Lokomotíva	77 000	
Kraso centrum - krasokorčuľovanie	85 000	
ŠKP pri SOŠ PZ - Kickbox	90 000	
Karate Kretovič	96 000	
ŠK pre zdrav.post. - plávanie	100 000	
Stolnotenisový klub Lokomotíva	130 000	
Veterinary Bodybuilding Club - kulturistika	140 000	
TRIXTEN - vodné lyžovanie	157 000	
ŠKP - Taekwondo WTF	165 000	
Guard klub kickbox Košice	168 000	
Karate UNION Košice	170 000	
AQUA CLUB Košice - TPŠ plávanie	170 000	
ATU Košice - orientačný beh	175 000	
Mestský klub vzpierania a silových športov	201 000	
ŠZ TJ Metropol - karate	217 000	
ATU Košice - Ľahká atletika	255 000	
ŠKP - plávanie	317 000	
TJ Lokomotíva - zápasenie	481 000	
Spolu:	3 833 000	

Tab. č. 3  Fond športových aktivít – dlhodobá tradícia

Názov žiadateľa	Dotácie/Sk	
TeniSta spol.s.r.o. Steelers cup 2008	500 000	
Slovan Safety - Cyklistika KE - Tatry - KE	1 250 000	
Maratónsky klub Košice - MMM + 7 akcií	1 250 000	
Spolu	3 000 000	

Tab. č. 4 Fond športových aktivít – zahraničná účasť	
Názov žiadateľa	Dotácie/Sk	
ŠKP - vodné pólo Memoriál R. Štofana    7. roč.	100 000	
SOUŽ CASSOVIA - basketbal V4	250 000	
ŠKP - plávanie OH nádeje, V4 37.ročník	250 000	
Agentúra pre rozvoj športu - Európske hry detí – základné školy	400 000	
ZK Lokomotíva - zápasenie MEJ	500 000	
Spolu:	1 500 000	

Tab. č. 5 Fond športových aktivít – Školské športové ligy
Názov žiadateľa	Dotácie/Sk	
ŠK Šport pre všetkých - ŠŠ liga-plávanie	200 000	
ŠK Šport pre všetkých - ŠŠ liga-atletika	200 000	
ŠK Šport pre všetkých - ŠŠ liga-basketbal	200 000	
ŠK Šport pre všetkých - ŠŠ liga-futbal	250 000	
OZ Zober loptu nie drogy - turnaj športy	300 000	
ŠK Šport pre všetkých ŠŠ liga-nové športy	350 000	
Spolu:	1 500 000	

Tab. č. 6 Fond športových aktivít –  verejnosť
Názov žiadateľa		
Stolnotenisový klub Lokomotíva – miniliga neregistr.	22 000	
Marea klub - Olympiáda pre postihnutú mládež	40 000	
Košická streetb.liga - streetbasket žiakov ZŠ- prázdniny	50 000	
ŠK Zdrav.post. - integračný projekt post. a zdr.	70 000	
Športový klub polície - mesiac ázijských umení	80 000	
Dannax sport - Street basket 	100 000	
AQUA CLUB Košice - plavecká štafeta mesta Košice	180 000	
Cyklo Klub Peklisko - 5.roč. bikemaratón	300 000	
Spolu:	842 000	

Tab. č. 7 Fond investícií do športu – výstavba športových zariadení

Názov žiadateľa	Dotácie/Sk	
Klub turistov mesta KE – obnova turist. Chodníkov	70 000	
MČ - Myslava, šatne futb.ihrisko	300 000	
Združenie vodáckych klubov - vodácky komplex	1 000 000	
EAST SIDE SKATES – Skatepark	1 000 000	
SPOLU:	2 370 000	

Tab. č. 8 Fond investícií do športu – ŠG – útvar talentovanej mládeže

Názov žiadateľa	Dotácia/Sk	
Športové Gymnázium - Popradská č.1	500 000	
Spolu:	500 000	

Celkový súčet:
Fond mládežníckeho športu		8 488 000,- Sk
Fond športových aktivít 		6 842 000,- Sk
Fond investícií do športu		2 870 000,- Sk
Celkom                                            18 200 000,- Sk    

Poznámka: V tabuľke č. 7 Fond investícií do športu – výstavba športových zariadení projekty: a.) Šatňa futbalového ihriska 300 tis.   b.) Vodácky komplex
1 mil. a c.) skatepark 1 mil.  Spolu 2 300 000,- Sk, slovom: dvamiliónytristotisíc slovenských korún je potrebné presunúť z bežných prostriedkov do kapitálových, aby mohli byť použité na výstavbu športových objektov.

p. Petrvalský, poslanec MZ – Doteraz je konateľom Karate klubu, preto nebude 
o návrhu hlasovať kvôli nezlučiteľnosti funkcií.

Hlasovanie č. 46: za 37 + 1 (p. Derján), proti 1, zdržal sa -.

p. Filipko, námestník primátora mesta Košice – Konštatoval, že uznesenie bolo prijaté.

p. Bajus, poslanec MZ – Prečítal druhý doplňujúci návrh poslanca p. Petrvalského.
Mestské zastupiteľstvo v Košiciach podľa § 6 ods. 2 písm.  ac) Štatútu mesta Košice  schvaľuje dotácie  vo výške 5 miliónov 300 tisíc slovenských korún z položky „ostatné“ podľa predloženého návrhu v prílohe.

1. DANNAX SPORT, s.r.o. – BK KOSIT 2013 Košice – 4.5 milióna Sk.
2. Žiadatelia o dotácie  v sume 800 tisíc Sk:

Názov žiadateľa – meno športovca	Dotácia/Sk	
CASSIA DANCE – J.Kordiaková M sveta	100 000	
Veterinary Bodybuilding -  Verbovská, Bella, Lenártová - M sveta	100 000	
Akademik TU - príprava na OH – P. Pollák	300 000	
Akademik TU - príprava na OH – Velďákové	300 000	
Celkom:	            800 000	

Hlasovanie č. 47: za 39, proti 1, zdržal sa -.

p. Filipko, námestník primátora mesta Košice – Konštatoval, že uznesenie bolo
	schválené.

p. Horváth, poslanec MZ – Prečítal návrh na uznesenie na 1. úpravu rozpočtu mesta 
	Košice na rok 2008.
Mestské zastupiteľstvo v Košiciach podľa § 6 ods. 2 písm.  c) Štatútu mesta Košice  schvaľuje
A. 1. úpravu rozpočtu mesta Košice na rok 2008 
Bežný  rozpočet						            
Príjmy				            11 420 tis. Sk
Náhrada za obhospodarovanie lesných pozemkov		       179 tis. Sk
Poplatok za uloženie odpadu					    4 333 tis. Sk
Príjem za dividendy							    2 058 tis. Sk
Príjem za pokutové bloky						    1 700 tis. Sk
Príjem za dobropisy					    		    3 150 tis. Sk   
Výdavky					   6 570 tis. Sk
Mestské lesy – zriadenie a oprava rekreačných
zariadení Lesoparku							       179 tis. Sk
Združenie Cassoviainfo – ročná splátka za licencie		       137 tis. Sk
Doprava – oprava komunikácie II/547 - Čermeľská cesta	    4 407 tis. Sk
Správa mestskej zelene 						    1 847 tis. Sk
Kapitálový  rozpočet						
Výdavky				            13 888 tis. Sk
	Mestská polícia  - nákup parkovacej rampy		     	       800 tis. Sk
                                 - nákup vozidla na prevoz majetku	   	       900 tis. Sk
Vzdelávanie - výstavba športového areálu ZŠ Bruselská	    -  100 tis. Sk
                           - projekt „Miniihriská 2007“ - dofinancovanie  	       100 tis. Sk
                           - rekonštrukcia ihrísk na ZŠ Fábryho, Janigova
                             a Družicová					               3 150 tis. Sk
Výstavba - Obnova bytového domu Golianova č. 30-31	    6 700 tis. Sk
                      - Obnova bytového domu Zborovská  č. 1-7		    2 338 tis. Sk
	Finančné operácie 					 
Príjmy					   9 038 tis. Sk
Prevod z Fondu rozvoja bývania mesta Košice	                         9 038 tis. Sk
B. Finančné prostriedky vo výške 400 tis. Sk pre primátora mesta určené na 
     dotácie  v zmysle VZN mesta Košice  č. 76 z položky dotácie – ostatné.

Hlasovanie č. 48: za 40, proti 1, zdržal sa -,

p. Filipko, námestník primátora mesta Košice – Konštatoval, že uznesenie bolo
	schválené.

––-     ––-     ––-

25. Odpredaj pozemku na výstavbu polyfunkčného objektu na Zbrojničnej ulici 
       formou verejnej dražby, resp. OVS

p. Filipko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj nehnuteľnosti v MČ Košice – Staré mesto  pozemku parc. č. 309/1s výmerou 490 m2 k. ú. Stredné mesto vo vlastníctve mesta Košice na výstavbu polyfunkčného objektu na Zbrojničnej ulici formou verejnej dražby, resp. OVS za vyvolávaciu cenu  3 500 000,- Sk.

Hlasovanie č. 49: za 41, proti -, zdržal sa 1.

p. Filipko, námestník primátora mesta Košice – Konštatoval, že uznesenie bolo 
schválené.

––-     ––-     ––-

26. Odpredaj pozemku na výstavbu garáže na Jenisejskej ulici formou verejnej 
      dražby, resp. OVS

p. Filipko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Bajus, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a  § 29 ods. 1 písm. b) Štatútu mesta Košice schvaľuje odpredaj  nehnuteľnosti v MČ Košice – Nad Jazerom  pozemku  časť parc. č.  4419/1 (novovytvorená parc. č. 4419/6)
s výmerou 21 m2 k. ú. Jazero  vo vlastníctve mesta Košice na výstavbu garáže na Jenisejskej ulici formou verejnej dražby, resp. OVS za vyvolávaciu cenu  2 000,- Sk/m2.

Hlasovanie č. 50: za 40, proti -, zdržali sa 2.

p. Filipko, námestník primátora mesta Košice – Konštatoval, že uznesenie bolo 
schválené.

––-     ––-     ––-

27. Odpredaj voľného bytu na Južnej triede 38 v Košiciach formou verejnej 
      dražby

p. Filipko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Bajus, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b), § 29 ods. 1 písm. b), § 39a ods. 3 Štatútu mesta Košice a v súlade so zákonom NR SR č. 82/1993 Z.z. o vlastníctve bytov a nebytových priestorov v znení neskorších zmien schvaľuje odpredaj bytu č. 14 v bytovom dome Južná trieda 38, súpisné číslo 1571 na parc. č. 2801, 2802, 2803 v k. ú. Južné mesto vrátane spoluvlastníckeho podielu na spoločných častiach a zariadeniach domu 
vo veľkosti 152/10000 formou verejnej dražby s vyvolávacou cenou 
1 500 000,- Sk.

Hlasovanie č. 51: za 41, proti -, zdržal sa -.

p. Filipko, námestník primátora mesta Košice – Konštatoval, že uznesenie bolo 
schválené.

––-     ––-     ––-

28. Odpredaj nebytového priestoru pre Juraja Hrnčírika na ul. Hlinkova č. 15

p. Filipko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Bajus, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach podľa §  6 ods. 2 písm. b) a § 29 ods. 1 písm. b) Štatútu mesta Košice v súlade  so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod   vlastníctva  nebytového  priestoru vrátane spoluvlastníckeho podielu 
na spoločných častiach, zariadeniach domu a ako aj alikvotnej časti pozemku 
vo veľkosti 232/10000 prislúchajúceho k NP pre nájomcu nebytového priestoru 
za cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004  a to pre Juraja Hrnčírika, nebytový priestor na ul. Hlinkova 15 za cenu 610 000,- Sk.

Hlasovanie č. 52: za 42, proti 1, zdržal sa -.

p. Filipko, námestník primátora mesta Košice – Konštatoval, že uznesenie bolo 
schválené.

––-     ––-     ––-

29. Odpredaj nebytového priestoru pre Viktora Vaškovského na ul. Zvonárska 9

p. Filipko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Bajus, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod vlastníctva nebytového priestoru vrátane spoluvlastníckeho podielu 
na spoločných častiach, zariadeniach domu vo veľkosti 1173/10000 prislúchajúceho k NP pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26. 2. 2004 
a to pre Viktora Vaškovského, nebytový priestor na ul. Zvonárska 9 za cenu 835 000,- Sk.

Hlasovanie č. 53: za 38, proti 1, zdržali sa 4.

p. Filipko, námestník primátora mesta Košice – Konštatoval, že uznesenie bolo 
schválené.

––-     ––-     ––-

30. Odpredaj nebytového priestoru na ul. Hlavná 64 – Mäsiarska 23
      pre Ing. Iva Kovaříka

p. Filipko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach podľa §  6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších predpisov schvaľuje prevod vlastníctva nebytového priestoru vrátane spoluvlastníckeho podielu na spoločných častiach, zariadeniach domu a  alikvotnej časti pozemku vo veľkosti 172/10000 prislúchajúceho k  NP pre vlastníka bytu za  cenu určenú uznesením MZ č. 552  zo dňa 22.2.2001 a uznesením č. 370 zo dňa 26.2.2004 a to pre Ing. Iva Kovaříka, nebytový priestor na ul. Hlavná 64 - Mäsiarska 23 za cenu 830 000,- Sk.

Hlasovanie č. 54: za 36, proti 1, zdržali sa 6.

p. Filipko, námestník primátora mesta Košice – Konštatoval, že uznesenie bolo 
schválené.

––-     ––-     ––-

30/1 Odpredaj nebytového priestoru pre Jozefa Rudýho – ZDRAVOMAT
         na ul. Hlavná 115

V rozprave vystúpili:

p. Hojer, hlavný kontrolór mesta Košice –  Predložil stanovisko k odpredaju tohto 
priestoru. Keďže bol tento materiál predložený až na  stôl, nemal možnosť sa k nemu skôr vyjadriť. 
Predmetný priestor vydražil Jozef Rudy – ZDRAVOMAT ako fyzická osoba, ktorá má na základe dražby uzavretú zmluvu o nájme nebytových priestorov so zákazom prenajímať nebytový priestor, prípadne jeho časti iným osobám bez písomného súhlasu prenajímateľa. Podľa jeho zistení v týchto priestoroch prevádzkuje lekáreň Zdravofarm, s.r.o. a do času, kým sa preverí, či má prenajímateľ súhlas na to, aby dal tento priestor do prenájmu, neodporúča, aby sa tento predaj schválil. 

p. Boritáš, poslanec MZ – Faktická poznámka. Má presne opačný názor. Navrhol 
zastupiteľstvu, aby tento odpredaj schválilo a mesto ako také má možnosť to preveriť a v prípade nutnosti primátor mesta nemusí toto uznesenie podpísať. Nie je za to, aby sa to ťahalo ďalšie dva mesiace.

p. Čižmáriková, poslankyňa MZ – Nedôveruje veľmi takým rýchlo prineseným 
materiálom na stôl, pokiaľ ide o odpredaje a tento materiál dostali poslanci počas tohto rokovania. Týmto návrhom sa nezaoberala mestská rada. Nevie, prečo tento odpredaj predkladajú kolegovia poslanci, keď majetkové veci spravidla predkladá námestník primátora p. Čečko. Táto skupina poslancov materiál aj spracovala. Nespomína si, žeby materiál už bol predložený na rokovanie a ak áno, nech jej niekto pripomenie, prečo bol stiahnutý. 

p. Cengel, poslanec MZ – Udivuje ho takáto debata. Aj on bol v minulosti proti 
predajom na Hlavnej ulici, no keď sa už tento proces začal, tak sa má všetkým záujemcom predávať rovnako a objektívne. Treba si pozrieť, za koľko sa predávajú priestory na tomto území hoci aj na tomto rokovaní. Je to od 21 do 27 tisíc korún. V tomto prípade je to 33 tis. Sk/m2. Nie je to pre mesto nevýhodné, no on osobne má pocit, že sú tu určité skupiny ľudí, ktoré si myslia, že niektorým áno, niektorým nie. A to je aj dôvod, prečo tento materiál predkladá spolu s p. Balúnom. Nepozná tohto pána, ale podpísal sa ako predkladateľ. Materiál spracovalo oddelenie správy majetku MMK, prešiel riadne cez majetkovú komisiu, pokiaľ vie, tak prešiel aj cez mestskú radu a v tých zmätkoch, ktoré tú v danom čase boli, sa na mestskom zastupiteľstve neschválil. Teraz je opätovne predložený na schválenie a on nevidí žiaden problém, prečo by sa tento materiál nemal schváliť. 

p. Filipko, námestník primátora mesta Košice  - Nakoľko sa do rozpravy už nikto 
neprihlásil, odovzdal slovo návrhovej komisii.

p. Horváth, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod vlastníctva nebytového priestoru vrátane spoluvlastníckeho podielu 
na spoločných častiach, zariadeniach domu a alikvotnej časti pozemku vo veľkosti 770/10000 prislúchajúceho k NP pre nájomcu nebytového priestoru 
za cenu určenú uznesením MZ č. 552 zo dňa 22.2.2001 a uznesením č. 370 zo dňa 26.2.2004 doplnené uznesením č. 1209 zo dňa 26.10.2006 a uznesením č. 1251 zo dňa 14.11.2006 a to pre Jozefa Rudýho, – ZDRAVOMAT, nebytový priestor na ul. Hlavná 115 za cenu 7 615 000,- Sk.

Hlasovanie č. 55: za 31, proti 4, zdržali sa 6.

p. Filipko, námestník primátora mesta Košice – Konštatoval, že uznesenie bolo 
schválené.

––-     ––-     ––-

31. Odpredaj nebytového priestoru pre EROSE,  s. r. o. na ul. Komenského 5

p. Filipko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Horváth, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod vlastníctva nebytového priestoru vrátane spoluvlastníckeho podielu 
na spoločných častiach, zariadeniach domu vo veľkosti 1605/10000 prislúchajúceho k NP pre nájomcu nebytového priestoru za cenu určenú uznesením MZ č. 552 zo dňa 22.2.2001 a uznesením č. 70 zo dňa 26.2.2004  
a to pre  EROSE, s. r. o., nebytový priestor na ul. Komenského 5 za cenu 
1 665 000,- Sk.

Hlasovanie č. 56: za 35, proti 3, zdržali sa 3.

p. Filipko, námestník primátora mesta Košice – Konštatoval, že uznesenie bolo prijaté.
32. Odpredaj nebytového priestoru pre Gabriela Bodnára na ul. Hlavná 14

p. Filipko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Bajus, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod   vlastníctva  nebytového priestoru vrátane spoluvlastníckeho podielu
na spoločných častiach, zariadeniach domu a ako aj alikvotnej časti pozemku 
vo veľkosti 677/10000 prislúchajúceho k NP 3 pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26.2.2004 a to pre Gabriela Bodnára, nebytový priestor na ul. Hlavná 14 za cenu 1 450 000,- Sk.

Hlasovanie č. 57: za 40, proti 1, zdržal sa 1.

p. Filipko, námestník primátora mesta Košice – Konštatoval, že uznesenie bolo 
schválené. Zároveň odovzdal vedenie schôdze námestníkovi primátora mesta Košice p. Čečkovi.

––-     ––-     ––-

33. Odpredaj nebytových priestorov pre Jozefa Topora – OVOLAGÚNA
      na ul. Hlavná 12

V rozprave vystúpil:

p. Forgáč, poslanec MZ -  Pokiaľ si dobre pamätá a aj v materiáli je uvedené, že tento
odpredaj mestská rada neodporučila prerokovať a schváliť a to nielen z dôvodu, že bolo málo hlasov, ale preto, že požadoval, aby Magistrát mesta preveril skutočnosti, či tam nie je nejaký súvis s pozemkami, ktoré súvisia s vyvlastňovaním. Spýtal sa, či by nebolo jednoduchšie dohodnúť s kupujúcim nejakú zámenu. Požiadal o informáciu, či bola táto skutočnosť preverená.

p. Čečko, námestník primátora mesta Košice  - Toto sa môže realizovať aj po 
schválení pred podpisom zmluvy. 

p. Forgáč, poslanec MZ – Požiadal, aby to bolo realizované s jeho pripomienkou. 

p. Čečko, námestník primátora mesta Košice  - Nakoľko sa do rozpravy už nikto 
neprihlásil, odovzdal slovo návrhovej komisii.

p. Bajus, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod  vlastníctva  nebytových  priestorov vrátane spoluvlastníckeho podielu 
na spoločných častiach, zariadeniach domu a ako aj alikvotnej časti pozemku 
vo veľkosti 845/10000 prislúchajúceho k NP 2 a 263/10000 prislúchajúceho 
k NP 7 pre nájomcu nebytových priestorov za  cenu určenú uznesením MZ č. 552 zo dňa 22.2.2001 a uznesením č. 370 zo dňa 26.2.2004 doplnené uznesením 
č. 1209 zo dňa  26.10.2006 a uznesením č. 1251 zo dňa 14.11.2006 a to pre Jozefa Topora - OVOLAGÚNA, nebytové priestory na ul. Hlavná 12 
za cenu 3 600 000,- Sk.

Hlasovanie č. 58: za 24, proti 2, zdržali sa 14.

p. Čečko, námestník primátora mesta Košice – Konštatoval, že uznesenie bolo 
schválené s tým, že pripomienka poslanca p. Forgáča bude akceptovaná pri  realizácii zmluvy.

––-     ––-     ––-

34. Odpredaj ¾ podielu mesta na pozemku parc. č. 501/289 v k. ú. Južné mesto

p. Čečko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a  § 29 ods. 1 písm. b) Štatútu mesta Košice  schvaľuje odpredaj  nehnuteľnosti –  pozemku parc. č. 501/289 s výmerou 1718 m² zastavané plochy a nádvoria v k. ú. Južné mesto v podiele 3/4 k celku vo vlastníctve mesta Košice pre  Ing. Juraja Takáča a Beátu Takáčovú  za cenu 2500,- Sk/m².

Hlasovanie č. 59: za 39, proti 1, zdržal sa 1.

p. Čečko, námestník primátora mesta Košice – Konštatoval, že uznesenie bolo prijaté.

––-     ––-     ––-

35. Odpredaj pozemku v k. ú. Severné mesto pre Soňu Lukáčovú

p. Čečko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj  nehnuteľností v MČ Košice – Sever  pozemky parc. č. 6946/383 s výmerou 26 m2, parc. č. 6946/384 s výmerou 52 m2 a parc. č. 6946/385 s výmerou 30 m2 k. ú. Severné  mesto  vo  vlastníctve  mesta  Košice  pre  Soňu  Lukáčovú za cenu 112 200,- Sk.

Hlasovanie č. 60: za 39, proti 1, zdržal sa 1.

p. Čečko, námestník primátora mesta Košice – Konštatoval, že uznesenie bolo prijaté.

––-     ––-     ––-

36. Predaj pozemku v k. ú. Košické Hámre pre Mariána Mokráňa

p. Čečko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2. písm. b)  a  § 29 ods. 1 písm. b) Štatútu mesta Košice schvaľuje odpredaj nehnuteľnosti – pozemku parc. č. 169/42 a časti  parc. č. 169/1 (novovytvorená parc. č. 169/43) k. ú. Košické Hámre  s  celkovou výmerou  613 m²  vo vlastníctve mesta Košice pre Mariána Mokráňa za cenu 125 900,- Sk.

Hlasovanie č. 61: za 41, proti -, zdržal sa -.

p. Čečko, námestník primátora mesta Košice – Konštatoval, že uznesenie bolo prijaté.

––-     ––-     ––-

37. Odpredaj pozemku v k. ú. Severné mesto pre Východoslovenskú
      distribučnú, a.s.

p. Čečko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a  § 29 ods. 1 písm. b) Štatútu mesta Košice schvaľuje odpredaj  nehnuteľnosti v MČ Košice – Sever  pozemok časť parc. č. 2917/1 (novovytvorená parc. č. 2917/49) s výmerou 14 m2 k. ú. Severné mesto vo vlastníctve mesta Košice pre Východoslovenskú distribučnú, a.s. za cenu 3 700,- Sk/m2.

Hlasovanie č. 62: za 39, proti -, zdržal sa -.

p. Čečko, námestník primátora mesta Košice – Konštatoval, že uznesenie bolo 
schválené.
––-     ––-     ––-
38. Odpredaj pozemkov v k. ú. Terasa pre MČ Košice - Západ

p. Čečko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj  nehnuteľnosti – pozemku parc. č. 1726/2 s výmerou 39 m2 a časti pozemku parc. č. 1836/1 (novovytvorené parc. č. 1836/4  s výmerou 71 m2 a  parc. č. 1836/5 s výmerou 38 m2), k. ú. Terasa vo vlastníctve mesta Košice pre MČ Košice – Západ za cenu 28 135,-Sk s právom spätnej kúpy nehnuteľnosti za tú istú cenu.

Hlasovanie č. 63: za 41, proti -, zdržal sa -.

p. Čečko, námestník primátora mesta Košice – Konštatoval, že uznesenie bolo prijaté.

––-     ––-     ––-

38/1 Predaj budovy a pozemkov v k .ú. Košická Nová Ves 
        pre MČ Košice – Košická Nová Ves

p. Čečko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj nehnuteľností – budovy súp. č. 1017 a pozemkov parc. č. 4/1 s výmerou 391 m2 a parc. č. 958 s výmerou 221 m2 v k. ú. Košická Nová Ves vo vlastníctve mesta Košice  pre Mestskú časť Košice – Košická Nová Ves za cenu 265 000,- Sk s právom spätnej kúpy nehnuteľností mestom Košice za tú istú cenu.

Hlasovanie č. 64: za 41, proti 1, zdržal sa -.

p. Čečko, námestník primátora mesta Košice – Konštatoval, že uznesenie bolo prijaté.

––-     ––-     ––-

39. Predaj objektu „Plynovej prípojky“ k bytovému domu Baltická č. 18       
      v Košiciach pre SPP – distribúcia, a.s.

p. Čečko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 1 a § 29 ods. 1 písm. b) Štatútu mesta Košice schvaľuje predaj  objektu „Plynovej prípojky“ k bytovému domu Baltická č. 18  v  Košiciach  pre SPP – distribúcia, a.s. za cenu 197 904,- Sk.

Hlasovanie č. 65: za 41, proti -, zdržal sa -.

p. Čečko, námestník primátora mesta Košice – Konštatoval, že uznesenie bolo prijaté.

––-     ––-     ––-

40. Predaj pozemkov pod garážami v užívaní fyzických osôb

p. Čečko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje  predaj pozemkov  pod garážami v užívaní fyzických osôb 
1. Anna Papáčová-Fedorová,  parc. č. 1076/35 s výmerou 18 m2 v  k. ú. Šaca  
          za cenu 18 000,- Sk,
2.  Helena Szabóová ,  parc. č. 1076/14  s výmerou 18 m2 v  k. ú. Šaca  za cenu  
           18 000,-Sk,
   	3.  Margita Priščáková,  parc. č.  4086  s výmerou  19 m2 v  k. ú. Severné mesto    
     za cenu 34 447,- Sk,
4.	Vladimíra Vargová, parc. č. 7132/107 s výmerou 14 m2 v k. ú. Severné  
     mesto za cenu 19 586,- Sk.

Hlasovanie č. 66: za 39, proti -, zdržal sa 2.

p. Čečko, námestník primátora mesta Košice – Konštatoval, že uznesenie bolo prijaté.

––-     ––-     ––-

41. Odkúpenie chaty Hlinné v k. ú. Čermeľ mestom Košice od LESOV 
       Slovenskej republiky, štátneho podniku

p. Čečko, námestník primátora mesta Košice  - Nakoľko sa do rozpravy nikto 
neprihlásil, odovzdal slovo návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a  § 29 ods. 1 písm. a) Štatútu mesta Košice schvaľuje odkúpenie nehnuteľnosti – chaty Hlinné súp. č. 2 960 v k. ú. Čermeľ  vo vlastníctve    LESOV Slovenskej republiky, štátneho podniku   mestom  Košice  za cenu  1 316 663,- Sk. 

Hlasovanie č. 67: za 39, proti1-, zdržal sa 1.

p. Čečko, námestník primátora mesta Košice – Konštatoval, že uznesenie bolo prijaté.

––-     ––-     ––-

42. Odpredaj pozemkov v k. ú. Južné mesto pre MUDr. Jozefa Szilasiho – 
       SZILCAR

V rozprave vystúpili:

p. Hojer, hlavný kontrolór mesta Košice – Upozornil na nízku cenu, ktorá je navrhnutá 
a to 1.250,- Sk/ m². V predchádzajúcich troch rokoch sa pozemky v okolí predávali za cenu od 1.500,- Sk do 3.000,- Sk za m².

p. Pajtáš, poslanec MZ – Faktická poznámka. Poznamenal, že sa jedná o pozemok, 
na ktorom sa nedá stavať, pretože sú tam inžinierske siete. Kupujúci chce na tomto pozemku vytvoriť parkovacie miesta pre verejnosť.

p. Petrvalský, poslanec MZ – Podporil tento materiál. Pracoval v tejto firme takmer 15 
rokov a zodpovedne prehlásil, že tento pozemok sa dá využiť iba na parkovanie a cez neho sa prechádza k ďalšej firmu, ku Klimavexu, t.j. je na ňom vecné bremeno. Mať tento pozemok vo vlastníctve nie je nejaká veľká výhra. 

p. Čečko, námestník primátora mesta Košice  - Uzavrel rozpravu a odovzdal slovo 
návrhovej komisii.

p. Derján, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a  § 29 ods. 1 písm. b) Štatútu mesta Košice schvaľuje odpredaj  nehnuteľností – pozemkov parc. č. 501/374 s výmerou 7 m², 501/375 s výmerou 5 m² a 504/28 s výmerou 841 m² v k. ú. Južné mesto vo vlastníctve mesta Košice pre MUDr. Jozefa Szilasiho – SZILCAR za cenu 1 075 250,- Sk. Na pozemok parc. č. 504/28 k. ú. Južné mesto  bude zriadené vecné bremeno práva prechodu a prejazdu cez parc. č. 504/28 k. ú. Južné mesto  v prospech vlastníkov budov na parc. č. 504/10 a 504/50.

Hlasovanie č. 68: za 38, proti 1, zdržal sa 1.

p. Čečko, námestník primátora mesta Košice – Konštatoval, že uznesenie bolo prijaté.

43. Rôzne

p. Halenár, poslanec MZ -  K problému dopravy Auparku. Odporučil manažérom tohto
mesta, aby sa spojili s mestskou časťou Petržalka a skúsili sa ich opýtať, že koľko dáva mesto Bratislava, resp. mestská časť do dopravného riešenia výstavby Auparku. Skutočne im do odporúča, aby sa skontaktovali s činovníkmi, možno im to vnesie trochu viac svetla. Podľa jeho informácií mestská časť Petržalka ani mesto Bratislava nedali ani korunu do dopravného riešenia Auparku. Ak sa manažéri s nimi spoja, možno prídu na to, že prečo. 

p. Čečko, námestník primátora mesta Košice  - Osvojil si návrh p. Halenára, čo sa týka
riešenia dopravy Auparku. Mesto v tom koná, no nechce predbiehať niektoré záležitosti. Koná v tom duchu, ako teraz poslanec p. Halenár zadefinoval. 
Uzavrel rozpravu k bodu rôzne. 

––-     ––-     ––-

Program XIV. rokovania mestského zastupiteľstva sa vyčerpal. Rokovanie mestskej rady je plánované na 15.5.2008 a na ďalšom riadnom rokovaní mestského zastupiteľstva sa stretnú 26.6.2008. V súvislosti s blížiacim sa 14. ročníkom osláv Dňa mesta Košice sa 1.5.2008 začne so sprievodnými akciami osláv, ktoré budú prebiehať počas prvého májového týždňa. Ich vyvrcholenie bude dňa 7.5. v stredu o 14.30 hod. odovzdaním Ceny mesta a Ceny primátora, na ktoré sú všetci prítomní pozvaní. 
Námestník primátora mesta Košice p. Mikuláš Čečko poďakoval sa prítomným za účasť a rokovanie mestského zastupiteľstva ukončil. 

            RNDr. Milan Sabol						Ing. František  Knapík
riaditeľ Magistrátu mesta Košice					primátor mesta Košice

Zápisnica vyhotovená dňa 20.5.2008
Zapisovateľka: Mária Lapšanská

Overovatelia zápisnice:

Ing. Eva Hulmečíková	........................................	Podpísala dňa   27.5.2008

Ing. Viktor Jeník		.........................................	Podpísal dňa     27.5.2008

O b s a h :